സ്കൂള് ബാഗിന്‍റെ അമിതഭാരം കുറയ്ക്കണമെന്ന ആവശ്യം ശക്തം | kanjirappallyNEWS.com\nസ്കൂള് ബാഗിന്‍റെ അമിതഭാരം കുറയ്ക്കണമെന്ന ആവശ്യം ശക്തം\nPosted on October 17, 2017 By admin BACKUPS, Uncategorized\nകാരണം സ്‌കൂൾ വിദ്യാർത്ഥിനി കുഴഞ്ഞുവീണു മരിച്ചു\nഹൈദരാബാദ്: സ്കൂള് ബാഗിന്‍റെ അമിത ഭാരം കാരണം 12 -ാം ക്ലാസ് വിദ്യാര്‍ത്ഥിനി സ്കൂള് പരിസരത്ത് കുഴഞ്ഞ് വീണു. തെലുങ്കാനയിലെ വാറംഗലിലെ കൗടല്ല്യ ഹൈസ്‌കൂളിലാണ് സംഭവം. 14 കാരിയായ പി. ശ്രിവര്‍ഷിതയാണ് കുഴഞ്ഞ് വീണത് . കുട്ടിയെ ആശുപത്രിയില് എത്തിച്ചെങ്കിലും മരണപ്പെട്ടു. സിസിടിവിയില് നിന്ന് കുട്ടിയുടെ ദൃശ്യങ്ങള് ലഭിച്ചിട്ടുണ്ട്. രാവിലെ 8.45 നാണ് പെണ്‍കുട്ടി സ്കൂളിലെത്തിയത്. തുടര്‍ന്ന് മൂന്നാം നിലയില് എത്തയപ്പോഴേക്കും പെണ്‍കുട്ടി തളര്‍ന്നു വീണു.\nവീഴ്ചയില് നെറ്റിയില് മുറിവ് പറ്റിയതിനാല് മൂക്കില് നിന്ന് രക്തം ഒലിക്കാനും തുടങ്ങിയിരുന്നു. കുട്ടികള് വിവരമറിയിച്ചതിനെ തുടര്‍ന്ന് പ്രാഥമിക ശ്രശ്രൂഷ നല്‍കിയതിന് ശേഷം സ്കൂള് അധികൃതര് പെണ്‍കുട്ടിയെ ആശുപത്രിയിലേക്ക് മാറ്റി. കുട്ടിക്ക് ബിപി കുറവാണെന്നും മറ്റൊരു ആശുപത്രിയിലേക്ക് മാറ്റാനും ഡോക്ടര്‍മാര് ആവശ്യപ്പെട്ടു.കുട്ടിയുടെ മാതാപിതാക്കളെത്തി ആശുപത്രിയിലേക്ക് മാറ്റുന്നതിന് മുമ്പ് കുട്ടി മരണപ്പെട്ടു.\nകുട്ടിയെ ആശുപത്രിയില് എത്തിക്കാന് സ്കൂള് അധികൃതര് താമസിച്ചെന്നാണ് മാതാപിതാക്കള് ആരോപിക്കുന്നത്. സ്കൂള് അധികൃതരുടെ അനാസ്ഥയില് പ്രതിക്ഷേധിച്ച് വിദ്യാര്‍ത്ഥികള് സ്കൂള് മുറ്റത്ത് ധര്‍ണ്ണയും നടത്തി. എന്നാല് നിര്‍ജലീകരണമാണ് പെണ്‍കുട്ടിയുടെ മരണത്തിന് കാരണമെന്ന് ഡോക്ടര് വ്യക്തമാക്കിയെന്ന് പ്രിന്‍സിപ്പല് കെ. ശ്രീധര് പറഞ്ഞു.\nവിദ്യാര്‍ത്ഥികളുടെ സ്‌കൂള് ബാഗിന്റെ ഭാരം കുറയ്ക്കാനുള്ള നിര്‍ദ്ദേശവുമായി സിബിഎസ്ഇ. സിബിഎസ്ഇ പുറത്തിറക്കിയ മാര്‍ഗ്ഗ നിര്‍ദ്ദേശങ്ങളിലാണ് നിര്‍ദ്ദേശം. സ്‌കൂള് ബാഗുകളുടെ അമിത ഭാരം വിദ്യാര്‍ത്ഥികളുടെ ആരോഗ്യത്തെ ബാധിച്ചുതുടങ്ങിയതോടെയാണ് മാതാപിതാക്കള്‍ക്കും അധ്യാപകര്‍ക്കും നിര്‍ദ്ദേശങ്ങളുമായി സിബിഎസ്ഇ മാര്‍ഗ്ഗനിര്‍ദ്ദേശങ്ങള് പുറത്തിറക്കിയിരിക്കുന്നത്. സ്‌കൂളിലേക്ക് നോട്ട് ബുക്കുകളും വര്‍ക്ക് ബുക്കുകളും കൊണ്ടുവരാത്ത കുട്ടികളെ ശിക്ഷിക്കരുതെന്നും സിബിഎസ്ഇ അംഗീകാരമുള്ള സ്‌കൂളുകള്‍ക്ക് നല്‍കിയ നിര്‍ദ്ദേശത്തില് പറയുന്നു.\nവിദ്യാര്‍ത്ഥികള്‍ക്കുള്ള പാഠ്യപ്രവര്‍ത്തനങ്ങള് സ്‌കൂളില് വച്ച് തന്നെ പൂര്‍ത്തിയാക്കണം. ഇത് ഹോംവര്‍ക്കുകളുടെ ഭാരം കുറയ്ക്കാന് സഹായിക്കും.\nഒന്നും രണ്ടും ക്ലാസുകളിലെ കുട്ടികള്‍ക്ക് സ്‌കൂള് ബാഗോ ഹോം വര്‍ക്കോ വേണ്ടെന്ന് വ്യക്തമാക്കുന്ന സിബിഎസ് സി വിദ്യാര്‍ത്ഥികളെ പഠിപ്പിക്കുന്നതിനായി കമ്പ്യൂട്ടര് സാങ്കേതിക വിദ്യയിലൂന്നിയ മറ്റ് മാര്‍ഗ്ഗങ്ങള് കണ്ടെത്തണണമെന്നും വ്യക്തമാക്കുന്നു.\nഅമിത ഭാരമുള്ള ബാഗുകള്\nഅമിത ഭാരമുള്ള സ്‌കൂള് ബാഗുകള് വിദ്യാര്‍ത്ഥികളെ സ്‌കൂളിലെ പാഠ്യേതര പ്രവര്‍ത്തനങ്ങളില് നിന്ന് അകറ്റിനിര്‍ത്തുമെന്നാണ് സിബിഎസ് സി പറയുന്നത്.\nഗുണമേന്മ പരിശോധിച്ച വെള്ളം അധ്യാപകര്‍ക്കും കുട്ടികള്‍ക്കും ലഭ്യമാക്കണമെന്ന് വ്യക്തമാക്കുന്ന സിബിഎസ് സി വിദ്യാര്‍ത്ഥികള് വെള്ളക്കുപ്പികള് സ്‌കൂളിലേക്ക് കൊണ്ടുവരുന്നില്ലെന്ന് ഉറപ്പുവരുത്തണമെന്നും ആവശ്യപ്പെടുന്നു\nസ്വന്തം ശരീരഭാരത്തിന്‍റെ പത്തിലൊന്ന്. ഒരു സ്കൂള് വിദ്യാര്‍ഥിയുടെ ബാഗിന്‍റെ ഭാരം അതില് കൂടരുത്. ഭാരമേറിയാല് ശിക്ഷ സ്കൂള് അധികൃതര്‍ക്ക്. പിഴ മൂന്നു ലക്ഷം രൂപ വരെ.\nസ്കൂള് ബാഗിന്‍റെ ഭാരം നിയന്ത്രിക്കാന് 2006ല് തയാറാക്കിയ നിയമത്തിലെ നിര്‍ദേശങ്ങളാണിവ. പ്രീ പ്രൈമറി തലത്തില് ബാഗുകള് പാടില്ല. വിദ്യാര്‍ഥികളെ ചുമട്ടുകാരാക്കുന്ന പ്രവണത അവസാനിപ്പിക്കണം. നിര്‍ദേശങ്ങളുടെ പട്ടിക നീളുന്നു.\nഎന്നാല് തയ്യാറാക്കി എട്ടു വര്‍ഷം കഴിഞ്ഞിട്ടും നിയമം നടപ്പാക്കാന് നടപടികളില്ല. സ്കൂള് വിദ്യാര്‍ഥികളിലെ ആരോഗ്യ പ്രശ്ന കാരണങ്ങള് തേടി 2012ല് ഇന്ത്യന് ചേംബര് ഒഫ് കൊമേഴ്സ് ആന്‍ഡ് ഇന്‍ഡസ്ട്രീസ് നടത്തിയ സര്‍വെയില് ഞെട്ടിപ്പിക്കുന്ന വിവരങ്ങളാണു പുറത്തു വന്നത്.\nസര്‍വെയില് പരിഗണിച്ച 12 വയസില് താഴെയുള്ള വിദ്യാര്‍ഥികളില് 57 ശതമാനം പേരുടെ അസ്ഥിവ്യൂഹങ്ങള്‍ക്കു തകരാര് സംഭവിച്ചിരുന്നു. പലര്‍ക്കും ശരിയായ രീതിയില് ഇരിക്കാന് കഴിയുന്നില്ല. ശാരീരിക ബുദ്ധിമുട്ട് അനുഭവിക്കുന്ന 40 ശതമാനം വിദ്യാര്‍ഥികള് അലസരായി മാറി. കടുത്ത പുറംവേദനയും നടുവേദനയും ഇവരെ അലട്ടുന്നു. പഠനോപകരണങ്ങള് കുത്തിനിറച്ച ഭാരമേറിയ സ്കൂള് ബാഗുകളാണ് ആരോഗ്യ പ്രശ്നങ്ങള്‍ക്ക് മുഖ്യ കാരണമായി സര്‍വെ കണ്ടെത്തിയത്. ഭാരമുള്ള സ്കൂള് ബാഗുകള് തോളിലേറ്റുന്ന വിദ്യാര്‍ഥികളുടെ നട്ടെല്ലിന് കാര്യമായ തകരാറുകള് സംഭവിക്കുന്നു.\nസര്‍വെയില് പങ്കെടുത്ത 95 ശതമാനം വിദ്യാര്‍ഥികളുടെയും സ്കൂള് ബാഗിന്‍റെ ഭാരം ശരീര ഭാരത്തിന്‍റെ 35 ശതമാനത്തില് അധികമായിരുന്നു. കോല്‍ക്കത്ത, മുംബൈ, ബംഗളൂരു, പൂനെ അടക്കം പത്ത് മെട്രൊ നഗരങ്ങളിലെ 2000 സ്കൂള് വിദ്യാര്‍ഥികളിലായിരുന്നു സര്‍വെ. ആയിരത്തോളം രക്ഷിതാക്കളില് നിന്നും വിവരങ്ങള് തേടിയിരുന്നു.\n2006ലെ സ്കൂള് ബാഗ് നിയമപ്രകാരം ഒന്ന്, രണ്ട് ക്ലാസുകളിലെ വിദ്യാര്‍ഥികളുടെ ബാഗിന്‍റെ ഭാരം രണ്ട് കിലോയിലും മൂന്ന്, നാല് ക്ലാസുകാരുടേത് മൂന്നു കിലോയിലും കൂടരുത്. അഞ്ചു മുതല് എട്ടു വരെ ക്ലാസുകളിലുള്ള വിദ്യാര്‍ഥികളുടേത് നാലു കിലോയിലും ഒമ്പത്, പത്ത് ക്ലാസുകാരുടേത് അഞ്ചു കിലോയിലും അധികമാവാന് പാടില്ല.\nഎന്നാല്. പുത്തന് പഠന രീതിയില് പ്രീ പ്രൈമറി വിദ്യാര്‍ഥികളുടെ ബാഗുകള് പോലും അഞ്ചു കിലോയില് അധികമാണ്. സ്കൂള് ബാഗിന്‍റെ ഭാരം മൂന്നിലൊന്നായി കുറയ്ക്കാന് സംസ്ഥാന മനുഷ്യാവകാശ കമ്മിഷനും 2006 ല് ഉത്തരവിട്ടിരുന്നു. മൂന്ന് ടേമുകളിലെ സിലിബസിന് അനുസൃതമായി പാഠ പുസ്തകങ്ങള് വിഭജിക്കണം. ലോവര്, അപ്പര് പ്രൈമറി വിദ്യാര്‍ഥികളുടെ നോട്ട് ബുക്കുകള് 80 മുതല് 100 പേജില് കവിയരുത്. ഹൈസ്കൂള് തലത്തില് നോട്ടുകള് വെള്ള പേപ്പറില് എഴുതി ഫയല് ചെയ്യുന്ന സമ്പ്രദായം ആവിഷ്കരിക്കണം. വായനയ്ക്കും എഴുത്തിനും അമിത പ്രാധാന്യം നല്‍കിയുള്ള പ്രീ സ്കൂള് പഠന രീതി ഒഴിവാക്കണം. ഇങ്ങനെ നിരവധി നിര്‍ദേശങ്ങള് കമ്മിഷന് ചെയര്‍മാനായിരുന്ന വി.പി. മോഹനന് പുറപ്പെടുവിച്ചു.\nബാഗുകളുടെ ഭാരം കുറയ്ക്കാന് നടപടി എടുക്കാന് വിദ്യാഭ്യാസ വകുപ്പിനും പബ്ലിക് ഇന്‍സ്ട്രക്ഷന് വിഭാഗത്തിനും നിര്‍ദേശം നല്‍കിയെങ്കിലും നടപ്പായില്ല. നിയമം പ്രായോഗികമല്ലെന്ന നിലപാടിലാണ് ഒട്ടുമിക്ക സ്കൂള് അധികൃതരും. നവീന പാഠ്യ ശൈലിയില് പുസ്തകങ്ങളുടെ എണ്ണം കുറയ്ക്കാനാവില്ലെന്ന് ഇക്കൂട്ടര് വാദിക്കുന്നു.\nനിയമത്തിലെ നിര്‍ദേശങ്ങള് കര്‍ശനമായി നടപ്പാക്കാന് സര്‍ക്കാര് ഇടപെടണമെന്നാണ് ആരോഗ്യ പ്രവര്‍ത്തകരുടെ ആവശ്യം. കുട്ടി കൂനന്‍മാരെ സൃഷ്ടിക്കുന്ന തടിയന് സ്കൂള് ബാഗുകള് നിയന്ത്രിച്ചില്ലെങ്കില് അത് കടുത്ത ആരോഗ്യ പ്രശ്നങ്ങള്‍ക്കു വഴിവയ്ക്കുമെന്നും ഇവര് മുന്നറിയിപ്പു നല്‍കുന്നു.\nസ്കൂള് ബാഗുകളുടെ ഭാരം കുറയ്ക്കാന് ആലോചന\nദോഹ: വിദ്യാര്ഥികളുടെ സ്കൂള് ബാഗുകളുടെ അമിതഭാരം കുറയ്ക്കാനുള്ള നടപടികളെക്കുറിച്ചുള്ള ആലോചനയിലാണ് ദോഹയിലെ ഒട്ടുമിക്ക സ്കൂളുകളും. ചില സ്കൂളുകള് ബാഗുകളുടെ കാര്യത്തില് നടപടികള് സ്വീകരിക്കുകയും ചെയ്തിട്ടുണ്ട്.\nസ്കൂള് ബാഗുകളുടെ അമിത ഭാരം കുട്ടികളില് ദീര്ഘകാല ആരോഗ്യ പ്രശ്നങ്ങള്ക്ക് കാരണമാകുന്നുണ്ടെന്ന് ഡോക്ടര്മാരും അഭിപ്രായപ്പെടുന്നു. നഴ്സറി സ്കൂള് കുട്ടികള്ക്കു പോലും ആരോഗ്യപ്രശ്നത്തിന് വഴിതെളിക്കുന്ന ഈ അമിതഭാരം ചുമക്കല് വ്യാപകമായ വിമര്ശനത്തിന് വിധേയമായി കഴിഞ്ഞു. ഏഴാം ക്ലാസ് വരെയുള്ള വിദ്യാര്ഥികളുടെ സ്കൂള് ബാഗിന് അഞ്ച് മുതല് ഏഴ് കിലോ വരെ ഭാരമാണുള്ളത്.\nഏഴാം ക്ലാസിന് മുകളിലുള്ള വിദ്യാര്ഥികളുടെ സ്കൂള് ബാഗിന്റെ ഭാരം പത്തില് കൂടുതലാണ്. സ്കൂള് കുട്ടികള്ക്ക് അവരുടെ പ്രായത്തിനും ആരോഗ്യത്തിനും അനുസൃതമായി ചുമക്കാന് കഴിയുന്ന ശരാശരി ഭാരമുണ്ട്. അതിനേക്കാള് കൂടുതല് ഭാരം വഹിക്കേണ്ടി വരുമ്പോള് അത് ആരോഗ്യത്തേയും പഠനത്തേയും ഒരുപോലെ ബാധിക്കും. ചെറിയ വിദ്യാര്ഥികളുടെ സ്കൂള് ബാഗുകള് എടുക്കുന്നതിനായി സ്കൂളിലെ കേഡറ്റുകളുടെയോ മുതിര്ന്ന വിദ്യാര്ഥികളുടേയോ സേവനം തേടുകയാണ് ഒരു മാര്ഗം.\nകമ്യൂണിറ്റി സേവനത്തിന്റെ ഭാഗമായി ചെറിയ കുട്ടികളുടെ ബാഗുകള് ചുമക്കാന് സ്കൂളിലെ കേഡറ്റുകളുടെ സഹായമുണ്ടെന്ന് ഫിലിപ്പൈന് സ്കൂള് പ്രിന്സിപ്പല് അലക്സാണ്ടര് അക്കോസ്ത പറഞ്ഞു.\nകുട്ടികളുടെ ബാഗുകളുടെ ഭാരം കുറയ്ക്കുന്നത് സംബന്ധിച്ച് രക്ഷിതാക്കളുടേയും അധ്യാപകരുടേയും അസോസിയേഷന് യോഗങ്ങളില് ചര്ച്ച ചെയ്തിരുന്നു.\nചര്ച്ചകളില് നിന്നു കേഡറ്റുകളുടെ സഹായമാണ് ഏക പോംവഴിയെന്ന് കണ്ടെത്തിയതായും അദ്ദേഹം പറഞ്ഞു. വിദ്യാര്ഥികള്ക്ക് ഇത് വളരെയേറെ സഹായകമാകുമെന്നും യോഗത്തില് പങ്കെടുത്തവര് ചൂണ്ടിക്കാട്ടി. അതേസമയം കോഴ്സിനും വിഷയങ്ങള്ക്കും അനുസൃതമായി വിദ്യാര്ഥികള് ഓരോ ദിവസവും കൊണ്ടുവരേണ്ട പുസ്തകങ്ങള് മാത്രമേ ഉണ്ടാകാറുള്ളുവെന്നും അദ്ദേഹം പറഞ്ഞു.\nഇ-ബുക്ക് ഉള്പ്പെടയുള്ള ഗാഡ്ജറ്റുകളുടെ അമിതോപയോഗമാണ് ആരോഗ്യപ്രശ്നങ്ങള്ക്കിടയാക്കുന്നതെന്നും അദ്ദേഹം ചൂണ്ടിക്കാട്ടി. ഗ്രേഡ് ഒന്നു മുതല് മൂന്നുവരെയുള്ള കുട്ടികള്ക്ക് അച്ചടി പുസ്തകങ്ങളാണ് കൂടുതലായി ഉപയോഗിക്കുന്നത്. സ്കൂള് ബാഗുകളുടെ അമിതഭാരം കുറയ്ക്കാന് സ്കൂളുകള് കൂടുതല് നടപടികള് സ്വീകരിക്കണമെന്നും ചില രക്ഷിതാക്കള് ആവശ്യപ്പെട്ടു.\nഗ്രേഡ് നാലില് പഠിക്കുന്ന ഒരു വിദ്യാര്ഥിയുടെ ബാഗില് പത്ത് ബുക്കുകളും മറ്റു ചില നോട്ടുബുക്കുകളും പഠനസഹായികളും ഉള്പ്പെടും. കൂടാതെ ഭക്ഷണവും. ഇത് കുട്ടികള്ക്ക് അമിതഭാരമാകുന്നുണ്ട്. സ്കൂള് ബാഗിന്റെ ഭാരം കാരണം മകന് നടുവേദന അനുഭവപ്പെടുന്നതായി ഗ്രേഡ് നാലിലെ വിദ്യാര്ഥിയുടെ മാതാവ് വെളിപ്പെടുത്തി.\nസ്കൂളുകളില് പുസ്തകങ്ങള് സൂക്ഷിക്കാന് ലോക്കറുകള് നല്കുന്നുണ്ടെങ്കിലും അസൈന്മെന്റ്സിനും മറ്റുമായി ബുക്കുകള് തിരികെ വീട്ടിലേക്കു കൊണ്ടുവരേണ്ടതുണ്ട്. ദോഹയിലെ ഒരു പ്രമുഖ ഇന്റര്നാഷണല് സ്കൂള് ഇക്കാര്യം ഗൗരവത്തിലെടുക്കുകയും നഴ്സറി മുതലുള്ള എല്ലാ വിദ്യാര്ഥികള്ക്കും പുസ്തകങ്ങള് സ്കൂളില് തന്നെ സൂക്ഷിക്കാനായി ലോക്കറുകള് അനുവദിക്കുകയും ചെയ്തിട്ടുണ്ട്.\nപ്രാഥമിക സ്കൂള് വിദ്യാര്ഥികള്ക്ക് ഒരു വര്ഷത്തെ പഠനത്തിനാവശ്യമായ വസ്തുക്കള് നേരത്തെ വാങ്ങി സ്കൂളില് സൂക്ഷിക്കുകയും വിദ്യാര്ഥികള്ക്ക് ആവശ്യത്തിന് ലഭ്യമാക്കുകയുംചെയ്യുന്നുണ്ടെന്ന് സ്കൂള് അധികൃതര് വിശദീകരിച്ചു.\nദിവസത്തിലോ ആഴ്ചയിലോ സ്കൂള് അധ്യാപകന്റെ അനുമതിയോടെ രണ്ടോ മൂന്നോ പുസ്തകങ്ങള് വീട്ടിലേക്കുകൊണ്ടുപോകാന് അനുവദിക്കും. സ്കൂളുകളിലെ ഇടവേളകളില് വായനശാലയില് പോയി പുസ്തകങ്ങള് വായിക്കാന് സൗകര്യമൊരുക്കും.\nഉയര്ന്ന ക്ലാസുകളിലെ വിദ്യാര്ഥികള് ലാപ്ടോപ്പിന്റെ സേവനം കൂടുതലായി ഉപയോഗപ്പെടുത്തുന്നുണ്ടെന്നും അവര് വിശദീകരിച്ചു.സ്കൂള് ബാഗുകളുടെ അമിതഭാരം കുട്ടികള്ക്ക് നട്ടെല്ലിന് വളവ് ഉള്പ്പെടെയുള്ള ദീര്ഘകാല ആരോഗ്യപ്രശ്നങ്ങള്ക്ക് കാരണമാകുമെന്ന് ഡോക്ടര്മാര് ചൂണ്ടിക്കാട്ടുന്നു. പതിനെട്ട് വയസ്സില് താഴെയുള്ള കുട്ടികളുടെ എല്ല് പൂര്ണ വളര്ച്ചയെത്തിയിട്ടില്ല.\nസ്കൂള് ബാഗുകളുടെ അമിതഭാരം നിമിത്തം ഒട്ടുമിക്ക കുട്ടികള്ക്കും നടുവേദനയും തലവേദനയും ഉണ്ടാകുന്നതിന്റെ കാരണമിതാണ്. ചില കുട്ടികള്ക്ക് നട്ടെല്ലിനും പ്രശ്നങ്ങള് ഉണ്ടാകാറുണ്ട്. 18 വയസ്സില് എത്തുന്ന ഒരു കുട്ടിയുടെ നട്ടെല്ല് പൂര്ണമായും വളര്ച്ച പ്രാപിച്ചിരിക്കും. പതിനെട്ട് വയസ്സായ മുതിര്ന്ന കുട്ടികളില് അപൂര്വമായേ അമിത ഭാരം വഹിക്കുന്നതിലൂടെ ആരോഗ്യ പ്രശ്നങ്ങള് ഉണ്ടാകാറുള്ളുവെന്നും ഡോക്ടര്മാര് ചൂണ്ടിക്കാട്ടുന്നു.\nകുട്ടിയുടെ മൊത്തം ശരീരഭാരത്തിന്റെ പത്ത് ശതമാനത്തോളം കുറവായിരിക്കണം സ്കൂള് ബാഗുകളെന്നും ഡോക്ടര്മാര് അഭിപ്രായപ്പെട്ടു. ചില കുട്ടികള് മിക്കപ്പോഴും വലതു വശത്താണ് ബാഗിടുന്നത്. ബാഗിന്റെ സ്ട്രാപ്പുകള് ഇരുവശങ്ങളിലേക്കും ഇടുന്നതാണ് കൂടുതല് അഭികാമ്യമെന്നും ഡോക്ടര്മാര് ചൂണ്ടിക്കാട്ടുന്നു.\nഭാരം ചുമക്കുന്ന ബാല്യങ്ങൾ\nനിങ്ങളുടെ കുഞ്ഞിന്റെ തോളിൽ തൂങ്ങുന്ന ബാഗിന്റെ ഭാരം എത്ര‌യാണെന്ന് എപ്പോഴെങ്കിലും തൂക്കി നോക്കിയിട്ടുണ്ടോ ?ഉത്തരം ഇല്ല എന്നാണെങ്കില് തിരുവനന്തപുരം, ആലപ്പുഴ, കോട്ടയം, എറണാകുളം, തൃശൂർ, കോഴിക്കോട് എന്നീ ജില്ലകളിലെ സ്കൂൾ ബാഗുകൾ പരിശോധിച്ചപ്പോൾ കിട്ടിയ ശരാശരി ഭാരം കേൾക്കുക.\n∙എൽകെജി – 2.2 കിലോ ∙യുകെജി – 3.5 കിലോ ∙ഒന്നാം ക്ലാസ് – 4.1 കിലോ ∙രണ്ടാം ക്ലാസ് – 4.8 കിലോ ∙മൂന്നാം ക്ലാസ് – 5.1 കിലോ ∙നാലാം ക്ല‌ാസ് – 5.7 കിലോ ∙അഞ്ചാം ക്ലാസ് – 6.3 കിലോ ∙ആറാം ക്ലാസ് – 6.8 കിലോ ∙ഏഴാം ക്ലാസ് – 7..8 കിലോ\nഈ ഭാരവും തൂക്കി കുഞ്ഞു നടക്കുമ്പോൾ പിന്നാലെയെത്തുന്ന രോഗങ്ങളുടെ പേരുകൾ കൂടി കേള്‍ക്കുക. വളർച്ചക്കുറവ്, കുട്ടിയുടെ സ്വാഭാവിക നിലയിലുണ്ടാവുന്ന വ്യാത്യാസം, ക്ഷീണം, ശ്രദ്ധക്കുറവ്, തലവേദന, പേശീവേദന, നട്ടെല്ലിനും ഇടുപ്പെല്ലിനും ഉണ്ടായേക്കാവുന്ന സ്ഥിരമായ തകരാറുകള്…\nഒന്നുറപ്പ്, കേരളത്തിലെ പല സ്കൂളുകളിലും അമിത ഭാരമുളള ബാഗുകൾ ഒരു തലമുറയ്ക്ക് നൽകുന്നത് രോഗങ്ങളുടെ വിത്തുകൾ കൂടിയാണ്. ശലഭച്ചിറകിൽ പറക്കേണ്ട കുഞ്ഞുങ്ങളുടെ ചുമലിൽ അമിതഭാരത്തിന്റെ കല്ലു കെട്ടിയിടുമ്പോൾ ഒന്നോർക്കു‌ക, ജീവിതം മുഴുവൻ ക്ഷതമേല്പിക്കുന്ന ഒരു കൂട്ടം രോഗങ്ങൾ കൂടി അവരുടെ ബാഗിനുളളിലുണ്ട്.\nശാസ്ത്രീയ വിലയിരുത്തൽ അനുസരിച്ച് കുട്ടികളുടെ ശരീരഭാരത്തിന്റെ പത്തു ശതമാനം മാത്രമാവണം അവരുടെ ബാഗിന്റെ മൊത്തം ഭാരം. അതായത് പുസ്തകവും ലഞ്ച്-ടിഫിൻ ബോക്സുകളും കുടയും വാട്ടർ ബോട്ടിലും ഉൾപ്പെട‌െയുളള ബാഗിന്റെ ആകെ ഭാരം. എന്നാൽ കുട്ടികൾ ചുമക്കുന്ന യഥാർഥ ഭാരം ആരേയും ഞെട്ടിക്കുന്നതു തന്നെയാണ്. ഡോക്ടര്‍മാരും മറ്റും നിർദേശിച്ചിരിക്കുന്ന ഭാരത്തേക്കാൾ അഞ്ച് ഇരട്ടിയോളമാ ണ് പല കുട്ടികളും ചുമക്കാൻ വിധിക്കപ്പെടുന്നത്. ഇത് കുട്ടിയുടെ ആരോഗ്യത്തെ തകർക്കുമെന്നുറപ്പാണ്.\nഒരു നാലാം ക്ലാസുകാരിയുടെ ബാഗിലുളളത്\nതൃശൂരിൽ ബാങ്ക് ഉദ്യോഗസ്ഥയായ ലിജി നാലാം ക്ലാസുകാരിയായ മകളുടെ ബാഗ് തൂക്കി നോക്കിയപ്പോൾ ശരിക്കും ഞെട്ടിപ്പോയി. ഏതാണ്ട് ഏഴു കിലോയോളം ഭാരം. ഡോക്ടർമാരുടെ നിർദേശമനുസരിച്ച് ഇത്രയും കനമുളള ബാഗ് ചുമക്കണമെങ്കിൽ കുട്ടിക്ക് 70 കിലോ ശരീരഭാരം വേണം !! ആ ബാഗൊന്ന് നമുക്കു തുറന്നു നോക്കാം.\nടൈംടേബിൾ അനുസരിച്ചുളള ബുക്കുകൾ തന്നെയുണ്ട് ധാരാളം. ഇംഗ്ലീഷ്, മലയാളം, മാത്സ്, സയൻസ്, എന്നിവയുടെ ടെക്സ്റ്റ് ബുക്കുകൾ, നോട്ട്ബുക്കുകൾ, പ്രാക്ടീസ് ബുക്കുകൾ, കണക്ക് എഴുതിപ്പഠിക്കാൻ മറ്റൊരു ബുക്ക്, ഹോംവർക്കിനൊരു ബുക്ക്, ഇംഗ്ലീഷിന്റെ ഗ്രാമർ ബുക്ക്, കോപ്പിറൈറ്റിങ് ബുക്ക്, സ്കൂൾ ഡയറി, ഇതു കൂടാതെ കട്ടിയുളള പുറം ചട്ടയോടു കൂടിയ ഡ്രോയിങ് ബുക്ക്, പിന്നെ, വാട്ടർ കളർ, ബ്രഷ് അതിന്റെ മറ്റു പകരണങ്ങൾ, പെൻസിൽ ബോക്സ്, വാട്ടർ ബോട്ടിൽ, ലഞ്ച് ബോക്സ്, സ്നാക്സ് ബോക്സ്, കുട….. ബാക്കി ലിജി പറയട്ടെ. ‘‘ഞാൻ ഒരു അധ്യാപികയോടു പരാതി പറ‍ഞ്ഞു. അവർ മറ്റൊരു പ്രതിസന്ധിയിലാണ്. മറ്റു രക്ഷിതാക്കൾ ആവശ്യപ്പെടുന്നത് ഇനിയും പുസ്തകങ്ങൾ കൊടുക്കണമെന്നാണത്രേ പെട്ടെന്നു പഠിച്ച് പെട്ടെന്നു മുന്നില‌െത്താനുളള വാശിയിലാണ് എല്ലാവരും….\nഎന്റെ മോൾക്കാണെങ്കിൽ അധ്യാപകരെ പേടിയാണ്. ടൈംടേ ബിളിൽ ഇല്ലാത്ത ഒരു വിഷയത്തിന്റെ അധ്യാപകൻ വന്നാലോ എന്നോർത്ത് എല്ലാ പുസ്തകങ്ങളും എല്ലാ ദിവസവും കൊണ്ടു പോവും. മ്യൂസിക് ക്ലാസും പെയ്ന്റിങ്ങും ഉണ്ടെങ്കിൽ ഭാരം പിന്നെയും കൂടും.\nഓരോ ക്ലാസ് മുന്നേറുമ്പോഴും അരക്കിലോ മുതൽ ഒരു കിലോ വരെ ഭാരം കൂടുമെങ്കിലും മിക്ക കുട്ടികളുടേയും ബാഗിന്റെ ഭാരം അഞ്ചാം ക്ലാസു കഴിയുമ്പോഴാണ് പെട്ടെന്നു വർധിക്കുന്നത്. പല കുട്ടികൾക്കും ട്യൂഷൻ ആരംഭിക്കുന്നത് അഞ്ചാം ക്ലാസ് മുതൽക്കാവും.\nസ്കൂൾ വിട്ട് നേരെ ട്യൂഷൻ ക്ലാസിലേക്കു പോവേണ്ടി വരുമ്പോൾ അങ്ങോട്ടുളള പുസ്തകങ്ങൾ കൂടി എടുക്കാൻ നിർബന്ധിതരാവുന്നു. ചിലപ്പോൾ സ്കൂൾ ടൈംടേബിളിൽ ഇല്ലാത്ത വിഷയം ട്യൂഷൻ സെന്ററിൽ ഉണ്ടാവും. അതോടെ രണ്ടും മൂന്നും ടെക്സ്റ്റും നോട്ട് ബുക്കുകളും കൂടുതൽ എടുക്കേണ്ടി വരും. അതോടെ ബാഗിന്റെ ഭാരം ഇരട്ടിയായി മാറുന്നു, ടൈംടേബിളിൽ ഇല്ലാത്ത വിഷയങ്ങൾ പോലും കൊണ്ടുപോവുന്ന കുട്ടികളുണ്ട്. എന്തിനാണിങ്ങനെ കൊണ്ടു പോവുന്നതെന്ന ചോദ്യത്തിന് ആലപ്പുഴ ജില്ലയിലെ അഞ്ചാം ക്ലാസുകാരൻ നിതിൻ പറഞ്ഞത് രസകരമായ ഉത്തരം :‘‘ഏറ്റവും കൂടുതൽ ചീത്ത പറയുന്ന രണ്ടു ടീച്ചർമാരുടെ വിഷയങ്ങൾ ഞാൻ ബാഗിൽ നിന്നെടുക്കാറേയില്ല.’’\nപഠനം പാൽപായസം പോലെ മധുരമാവേണ്ടിടത്ത് ഭയത്തിന്റെ കയ്പു നിറയുന്നു\nതൃശൂർ മെഡിക്കൽ കോളജിലെ ശിശു രോഗവിഭാ‌ഗം അഡീഷനൽ പ്രഫസർ ഡോ.ടി.എം. ആനന്ദകേശവന്റെ നേതൃത്വത്തിൽ ജില്ലയിലെ സ്കൂളുകളിലെ എൽ.െക.ജി മുതല് നാലാം ക്ലാസ് വരെയുളള വിദ്യാര്‍ഥികൾക്കിടയിൽ പഠനം നടത്തിയിരുന്നു. പത്തു ശതമാനം മുതൽ പതിനഞ്ചു ശതമാനം വരെ അധികമാണ് പല കുട്ടികളുടെയും സ്കൂൾ ബാഗിന്റെ ഭാരം എന്ന് പഠനത്തില് തെളിഞ്ഞു.\n‘‘സന്ധിവേദന മുതൽ നട്ടെല്ലു വളഞ്ഞുളള കൂനിനുവരെ ഇതു കാരണമായേക്കാം. പല കുട്ടികളിലും സ്കൂൾ ബാഗ് സിന്‍ഡ്രോം തന്നെ കണ്ടുവരാറുണ്ട്. നടുവേദന, ഷോൾഡർ പെയ്ൻ തുടങ്ങി പലതരം ലക്ഷണങ്ങളും ഇവരിൽ കാണാം.’’ ഡോ. ആനന്ദകേ ശവൻ പറയുന്നു :\n‘‘ഒന്നാം ക്ലാസിൽ പഠിക്കുന്ന കുട്ടിയുടെ ബാഗിന്റെ ഏതാണ്ടു ഭാരം പതിനഞ്ചു കിലോ വരും. അപ്പോൾ ഒന്നര കിലോ ഭാരം പാടുളളൂ അവന്റെ ബാഗിന്. ഞങ്ങൾ നടത്തിയ പഠനത്തിൽ അത് നാലു കിലോ വരെ എത്തിയിട്ടുണ്ട്. ഭാവിയിൽ ഇത് ഗുരതരമായ ആരോഗ്യപ്രശ്നങ്ങളിലേക്ക് നയിച്ചേക്കാം.\nപലപ്പോഴും രക്ഷിതാക്കൾ ഒന്നു ശ്രദ്ധിച്ചാൽ ബാഗിന്റെ ഭാരം ഒരു കിലോയോളം കുറയ്ക്കാം. കുട്ടിയുടെ ബാഗിൽ അനാവശ്യമാ യത് എന്തൊക്കെയുണ്ടെന്ന് ശ്രദ്ധിക്കണം. അല്‍പം വില കൂടി യാലും ഭാരം കുറഞ്ഞ ബാഗ് തന്നെ നോക്കി വാങ്ങണം. അലങ്കാ രങ്ങൾ പരമാവധി കുറയ്ക്കുക. ഇതു വെറുതെ ഭാരം കൂട്ടാനേ ഉപകരിക്കൂ. ടിഫിൻ ബോക്സ് തിരഞ്ഞെടുക്കുമ്പോഴും ഇതേ ശ്രദ്ധ വേണം. ടൈംടേബിളിൽ ഇല്ലാത്ത അനാവശ്യ പുസ്തക ങ്ങൾ ഒഴിവാക്കണം.\nനാലാം ക്ലാസുവരെ ടെക്സ്റ്റ് ബുക്കുകൾ സ്കൂളിൽ സൂക്ഷിക്കാനുളള സൗകര്യമുണ്ടാക്കാവുന്നതാണ്. അനാവശ്യ പുസ്തക ങ്ങൾ കുട്ടികൾ കൊണ്ടുവരുന്നത് നിരുത്സാഹപ്പെടുത്താം. കുട്ടിക ളെ ഫയൽ സിസ്റ്റം പഠപ്പിക്കാം. നോട്സ് പേപ്പറിൽ എഴുതി അത് ഫയൽ ചെയ്ത് സൂക്ഷിക്കുന്ന ഈ രീതി വഴി നോട്ട് ബുക്കിന്റെ ഭാരം കുറയ്ക്കാം. ഇതൊക്കെ സ്കൂളുകളില് നടപ്പിലാക്കാവുന്ന കാര്യങ്ങളാണ്.’’ ഇന്ത്യൻ അസോസിയേഷൻ ഓഫ് പീഡിയാട്രിക് സംസ്ഥാന പ്രസിഡന്റ് ഡോ. ആനന്ദ കേശവൻ ചൂണ്ടിക്കാട്ടുന്നു.\nകുട്ടി ചുമട്ടു തൊഴിലാളികൾ\nകുട്ടികൾ ചുമട്ടുകാരല്ലെന്നും ബാലാവകാശ കമ്മീഷൻ പറഞ്ഞു കഴി‍ഞ്ഞു. കുട്ടികളുടെ അറിവും ബുദ്ധിപരമായ കഴിവുകളും വിക സിപ്പിക്കുന്നത‌ിനോടൊപ്പം അവരുടെ ശാരീരികമാനസ്സിക ആരോഗ്യമേന്മയും സംരക്ഷിക്കപ്പെടുന്നു എന്നുറപ്പുവരുത്തേണ്ട ഉത്തര വാദിത്തം രക്ഷിതാക്കൾക്കും അധ്യാപകർക്കുമുണ്ട്. സ്മാർട്ട് ക്ലാസുകൾ ഉൾപ്പടെയുളള ആധുനിക സംവിധാനങ്ങളുണ്ടായിട്ടും അനാരോഗ്യകരമായ രീതിയിലുളള പഴഞ്ചൻ സമ്പ്രദായങ്ങള് മാറ്റണമെന്ന് കേരള സ്റ്റേറ്റ് കമ്മിഷൻ ഫോർ പ്രൊട്ടക്ഷൻ ഓഫ് ചിൽഡ്രൻ റൈറ്റ്സ് മെമ്പർ ഫാദർ ഫിലിപ് പറക്കാട്ട് പറയുന്നു.\n‘‘വളര്‍ന്നു വരുന്ന തലമുറയോടു ചെയ്യുന്ന വലിയ ക്രൂരത തന്നെയായി ബാഗിന്റെ അമിതഭാരത്തെ കാണാം. വിദ്യാഭ്യാസ വകുപ്പും സ്കൂളും രക്ഷിതാക്കളും ഒരേ മനസ്സോടെ മുന്നിട്ടു വന്ന് പുതിയ മാറ്റങ്ങള് കൊണ്ടു വരണം.’’ ഫാ. ഫിലിപ് പറക്കാട്ട് ചൂണ്ടിക്കാട്ടുന്നു. ഇതു സംബന്ധിച്ച നിർദേശങ്ങൾ പൊതു വിദ്യാഭ്യാസ വകുപ്പിന് കമ്മിഷൻ സമർപ്പിച്ചു. അവയിൽ ചിലത് :\nവിപണിയിലുളള ബാഗുകളിൽ പലതും കട്ടി കൂടിയ മെറ്റീരിയൽ കൊണ്ട് ഉണ്ടാക്കിയതാണ്. ഏതാണ്ട് ഒരു കിലോയ്ക്കടുത്ത് ഭാരം ചില ബാഗുകൾക്കുണ്ട്. കനം കുറഞ്ഞ മെറ്റീരിയൽ തിരഞ്ഞെടുത്ത് ഒരു പൊതു ഡിസൈന് ഉണ്ടാക്കി ഭാരം കുറഞ്ഞ ബാഗുകൾ സ്കൂളുകൾക്ക് മുൻകൈയെടുത്ത് നിർമിക്കാവുന്നതാണ്.\n2.സ്കൂൾ സിലബസും പുസ്തകങ്ങളും തയാറാക്കുമ്പോൾ പരമാവധി കനം കുറച്ച് ഓരോ ടേമിലേക്കും ഓരോ പുസ്തകം എന്ന രീതിയിൽ മാറ്റാവുന്നതാണ്. രണ്ടു ഭാഗമാക്കി തിരിച്ചാൽ അത്രയും പേജുകൾ കുറയുമല്ലോ.\nസ്കൂളിൽ കൊണ്ടുവരേണ്ട പുസ്തകങ്ങളുടെ എണ്ണം കുറ യ്ക്കുന്നതിനായി ഓരോ ദിവസവും പഠിപ്പിക്കുന്ന വിഷയ ങ്ങളുടെ എണ്ണം കുറയ്ക്കാൻ ശ്രമിക്കുക. ഒരു വിഷയം തന്നെ ഒന്നിൽ കൂടുതൽ പീരിയഡില് പഠിപ്പിക്കുന്ന രീതിയിൽ ടൈംടേബിൾ പുനഃക്രമീകരിക്കാമോ എന്ന കാര്യം ആലോചിക്കാം. സ്കൂളിൽ കൊണ്ടു വരേണ്ട നോട്ട് ബുക്കുകളുടെ എണ്ണവും പരിമിത മാക്കുക.\nകുടിവെളളമാണ് ഭാരം കൂട്ടുന്ന മറ്റൊരു ഘടകം. എല്ലാ സ്കൂളുകളിലും ശുദ്ധീകരിച്ച വെളളമോ തിളപ്പിച്ചാറ്റിയ വെളളമോ ലഭ്യമാക്കുന്നതിനുളള സാഹചര്യമുണ്ടാക്കുക.\nനിയമമായിട്ടില്ലെങ്കിലും ഈ നിർദേശങ്ങൾ ആദ്യമേ പാലിച്ച ഒരു സ്കൂളിലേക്കാണ് ഇനി നാം പോവുന്നത് കൊല്ലം ജില്ലയിലെ പുനലൂര് തൊളിക്കാട് ഗവ. എൽപി സ്കൂൾ. ബാഗിന്റെ ഭാരമി ല്ലാതെയാണ് കുട്ടികൾ ഇപ്പോൾ സ്കൂളിലെത്തുന്നത്. കൈയി ലെ തുണിസഞ്ചിയിലെ ഭാരം ഏതാണ്ട് ഒരു കിലോയോളം. നാൽ പതു പേജിന്റെ നാലു നോട്ടു പുസ്തകം. ബോക്സ്, കുട ഇത്രേ യുളളൂ ബാഗിൽ. ബാക്കി പുസ്തകമെവിടെ എന്ന ചോദ്യത്തിന് പ്രാധാനാധ്യാപകൻ കെ.ജി.എബ്രഹാം ഉത്തരം പറഞ്ഞു.\n‘‘രണ്ടു സെറ്റ് ടെക്സ്റ്റ് ബുക്കുകളാണ് ഈ സ്കൂളിലെ ഓരോ കുട്ടിക്കുമുളളത്. ഒരു സെറ്റ് പി.ടി.എ.യുടെ നേതൃത്വത്തിൽ വാങ്ങിക്കൊടുത്തു. കുട്ടി വാങ്ങുന്ന പുസ്തകം അവർ വീട്ടിൽ കൊണ്ടു പോവും. പി.ടി.എ വാങ്ങുന്ന പുസ്തകം സ്കൂളിൽ സൂക്ഷിക്കും. പുസ്തകങ്ങൾ സൂക്ഷിക്കാൻ ഓരോ കുട്ടിക്കും പ്രത്യേക അറകളുളള അലമാരയുണ്ട്.\nഉച്ചഭക്ഷണം സ്കൂളിൽ തന്നെ കൊടുക്കുന്നു. ശുദ്ധീകരിച്ച കുടിവെളളം നൽകാനുളള ഫിൽറ്ററും സ്കൂളിലുണ്ട്. നാൽപതു പേജുളള നോട്ട് ബുക്ക് സ്കൂളിൽ നിന്ന് സൗജന്യമായി നൽ കുന്നു. കുട്ടികളുടെ കൈയിലുളള തുണിസഞ്ചിയും സൗജന്യ മാണ്. ഇതിനടക്കമുളള പണം സ്പോൺസർമാരിൽ നിന്നു കണ്ടെത്തുന്നു.’’ ഒരു സ്കൂൾ പുതിയ പാഠം എഴുതുകയാണ്. മറ്റുളളവർക്കു മാതൃകയാക്കാനുളള നല്ല പാഠം.\nനാട്ടിൻപുറത്തെ ഈ കുഞ്ഞു തുടക്കം നമുക്ക് മാതൃകയാക്കാം. ചുമടെടുത്ത് നട്ടെല്ലു വളഞ്ഞവരെയല്ല, പഠനഭാരം കൊണ്ട് മനസ്സും ബുദ്ധിയും തളർന്നവരെയല്ല നമുക്ക് വേണ്ടതെന്ന് തിരിച്ചറിയാം.\nഒഴിവാക്കാം, ബാഗിന്റെ അമിതഭാരം\nസ്കൂൾ ബാഗ് എങ്ങനെ വേണം ? അമിതഭാരം കൊണ്ട് ഉണ്ടാ യേക്കാവുന്ന അസുഖങ്ങൾ എന്തൊക്കെ ? തിരുവനന്തപുരം മെഡിക്കൽ കോളജിലെ ഫിസിക്കൽ മെഡിസിൻ വിഭാഗം മേധാവി ഡോ.വി.കെ.ശ്രീകല പറയുന്നു.\nപുറകിൽ തൂക്കിയിടാവുന്ന തരം സ്കൂൾ ബാഗ് തന്നെയാണ് നല്ലത്. പക്ഷേ, ബാഗ് തിരഞ്ഞെടുക്കുമ്പോഴും പുസ്തകങ്ങൾ അടുക്കുമ്പോഴും പുറത്തിടുമ്പോഴും ഏറെ കാര്യങ്ങള് ശ്രദ്ധിക്കണം.\n∙ബാഗിന്റെ മാത്രം ഭാരം ഒരു കിലോയില് കൂടരുത്, പുസ്തകങ്ങള് ഉൾപ്പെടെ ഭാരം കുട്ടിയുടെ തൂക്കത്തിന്റെ പത്തു ശതമാനമേ പാടുളളൂ.\n∙എല്ലാ പുസ്തകങ്ങളും ബാഗിൽ കുത്തിനിറയ്ക്കരുത്. ഓരോ ദിവസത്തെയും ടൈംടേബിൾ അനുസരിച്ചുളളവ മാത്രം എടു ക്കുക.\n∙ഏറ്റവും ഭാരമുളള പുസ്തകങ്ങൾ ശരീരത്തോടു ചേർന്നു വരുന്ന രീതിയിൽ ബാഗിൽ പുസ്തകങ്ങൾ അടുക്കണം. പിന്നീടു ഭാരം കുറഞ്ഞവ അടുക്കുക.\n∙ബാഗിന്റെ സ്ട്രാപ്പിന്റെ നീളം കൂട്ടാനും കുറയ്ക്കാനും സാധി ക്കണം. ബാഗ് ശരീരത്തോടു ചേർന്നു നിൽക്കുന്ന രീതിയിൽ സ്ട്രാപ്പ് മുറുക്കുക. അരക്കെട്ടിന് താഴ്ന്നു കിടക്കാതെ പുറത്ത് ചേർന്നിരിക്കുന്ന രീതിയിൽ ആവണം.\n∙ബാഗ് ഒറ്റ ഷോൾഡറിൽ തൂക്കരുത്.\nബാ‌ഗിനു ഭാരം കൂടുമ്പോള്\nകുട്ടികൾക്കുണ്ടാവുന്ന പല അസ്വസ്ഥതകൾക്കും വില്ലനാവു ന്നത് ബാഗ് ആയിരിക്കും. പക്ഷേ, ഈ കാരണം കണ്ടെത്താൻ പലപ്പോഴും സമയമെടുക്കാറുണ്ട്.\nതിരുവനന്തപുരം മെഡിക്കൽ കോളജിലെ ഫിസിക്കൽ മെഡി സിന് വിഭാഗത്തിൽ നടുവേദനയായി വന്ന കുട്ടികളിൽ 34 പേർ ക്കും ബാഗായിരുന്നു വില്ലൻ. അതിൽ 32 പെൺകുട്ടികൾക്ക് ബാഗിന്റെ ഭാരം മൂലം അവരുടെ ശരീര നിലയിൽ വളവ് വന്നിര‌ു ന്നു.\nകുട്ടികള്‍ക്കുണ്ടാവുന്ന ക്ഷീണത്തിന്റെയും തലവേദനയുടെയും കാരണം ബാഗ് ആയിരിക്കും. ഭാഗിന്റെ ഭാരം മൂലം സ്കൂളിലെ ത്തുമ്പോഴേ കുട്ടി ക്ഷീണിക്കുന്നു. ഈ ക്ഷീണം കുട്ടിയുടെ ശ്രദ്ധയെ കുറയ്ക്കും.\nപുറം വേദനയും കഴുത്തുവേദനയുമാണ് സാധാരണയായി കൂടുതൽ കണ്ടു വരുന്നത്. ബാഗിന്റെ ഭാരം മൂലം പേശികൾ മുറുകുകയും തുടർന്ന് വേദനയുണ്ടാവുകയും ചെയ്യും. ഇതു കഴുത്തിലേക്കും കൈയിലേക്കും വ്യപിക്കാം\nകഴുത്തിൽ നിന്നു കൈയിലേക്കു ഇലാസ്റ്റിക് വലിച്ചു കെട്ടിയ പോലെയാണ് ഞരമ്പുകളുളളത്. അത് വലിയുമ്പോൾ വലിയു മ്പോൾ വേദനയും കൈകൾക്ക് പെരുപ്പുമുണ്ടാവാം. ഇത് കുട്ടി ക്ക് എഴുതാനും വരയ്ക്കാനും ബുദ്ധിമുട്ടുണ്ടാക്കും.\nകുട്ടികൾക്കുണ്ടാവുന്ന തലവേദനയുടെ പല കാരണങ്ങളിലൊന്ന് അമിതഭാരം മൂലം കുട്ടി സ്ട്രെയിൻ ചെയ്യുന്നതു കൊണ്ടാവാം. കുട്ടിയുടെ സ്വാഭാവിക രൂപത്തിൽ വ്യത്യാസങ്ങൾ ഉണ്ടാവും. ബാഗിന്റെ ഭാരം മൂലം കുട്ടി കുനിഞ്ഞു നടന്നു തുടങ്ങും. ഇത് പിൽക്കാലത്ത് ബാഗില്ലെങ്കിൽ കൂടി തുടരുന്നു. ശരീരനിലയ്ക്കു തന്നെ മാറ്റം വരുന്നു.\nശാരീരിക വളർച്ച മുരടിക്കുന്നതിനു പല കാരണങ്ങളിൽ ഒന്നായി ബാഗിനെ കാണാം. ഒരിഞ്ചോളം ഉയരം കുറയാനുളള സാധ്യത യുണ്ട്. വളർന്നുകൊണ്ടിരിക്കുന്ന എല്ലിനേൽക്കുന്ന ക്ഷതം വളർച്ചയെ മുരടിപ്പിക്കും. ഇത് വളർച്ചക്കുറവിലേക്കു നയിക്കും. അമിതഭാരമുളള ബാഗിന്റെ അശ്രദ്ധമായ ഉപയോഗം എല്ലിന് ഇത്തരം ക്ഷതങ്ങള് ഉണ്ടാക്കിയേക്കാം.\nശ്വാസകോശങ്ങളുടെ വളർച്ചക്കുറവിലേക്കും ബാഗിന്റെ ഭാരം നയിച്ചേക്കാം. രണ്ടു വശങ്ങളിലേക്കും പിറകിലേക്കും ലങ്സ് വികസിക്കേണ്ടതുണ്ട്. ഭാരം തൂങ്ങുന്നതു നിമിത്തം പിറകിലേ ക്കും സൈഡിലേക്കുമുളള വർച്ച മുരടിക്കും.\nദിവസവും അരമണിക്കൂർ ലങ്സിനെ വികസിക്കാതെ പിടിച്ചു വച്ചാൽ ശ്വാസകോശത്തിലേക്ക് കയറുന്ന വായുവിന്റെ ആകെ അളവിൽ 250 എംഎൽ ഓളം കുറവു വന്നേക്കാം. ഇത് ഭാവിയിൽ ഏറെ ആരോഗ്യപ്രശ്നങ്ങളുണ്ടാക്കുമെന്ന് ഉറപ്പാണ്.\nപല ബാഗുകളുടെയും ഭാരം താളം തെറ്റിക്കുന്നത് ടിഫിൻ ബോക്സുകളാണ്. ഒരു ലീറ്റര് കൊളളുന്ന വാട്ടർ ബോട്ടിലിന് ഒരു കിലോയോളം ഭാരമുണ്ടാവും. ടിഫിൻ ബോക്സ് അരക്കി ലോയോളം. പിന്നെ ഇന്റർവെൽ ടൈമിൽ കഴിക്കാനുളള ഭക്ഷ ണം. ചില കുട്ടികൾ പ്രഭാത ഭക്ഷണവും കൊണ്ടു ചെല്ലാറുണ്ടത്രെ.\nകൊച്ചിയിലെ ഒരു സ്കൂളിന്റെ സമയം ഏഴര മുതൽ ഒന്നരവരെ യാണ് . കുട്ടികൾ എത്ര നേരത്തേക്കുളള ഭക്ഷണം കരുതേണ്ടി വരും? കൊച്ചി കലൂരുളള ദീപ പറയുന്നതു കേള്‍ക്കൂ. ദീപയുടെ മക്കള് ഈ സ്കൂളിൽ നാലിലും ഒന്നിലും പഠിക്കുന്നു. ചില ദിവസം പ്രഭാത ഭക്ഷണം ഒരു ഗ്ലാസ് പാലും മുട്ടയും മാത്രമാവും. അത്ര സമയമേ കിട്ടൂ. അപ്പോൾ ബ്രേക്ഫാസ്റ്റ് കൊടുത്തു വിടും. പതിനൊന്നരയ്ക്ക് ഇന്റർവെൽ സമയത്ത് കഴിക്കാനുളള ബിസ്കറ്റും ഉണ്ടാവും. ഒപ്പം വാട്ടർ ബോട്ടിലും. ഉച്ചഭക്ഷണ സമയം ആവുമ്പോഴേക്കും ഇവർ വീട്ടിൽ എത്തും. എന്നിട്ടും ഒന്നാം ക്ലാസ്സിൽ പഠിക്കുന്ന മോളുടെ ബാഗിന്റെ ഭാരം 4.8 കിലോ ആണ്.\nഇവരുടെ സ്കൂളിലെ പല കുട്ടികളും രാവിലെയും ഉച്ചയ്ക്കും ഉളള ഭക്ഷണം കൊണ്ടു വരും. അതും വാട്ടർബോട്ടിലും കൂടി യാവുമ്പോഴേക്കും ഏതാണ്ട് മൂന്നു കിലോ വരും. ഇതു ഭക്ഷണ ത്തിന്റെ മാത്രം കണക്ക്. പിന്നെ പുസ്തകം, കുട…’’ ഒരു ക്ലാസ്സിൽ അടുത്തടുത്തിരുന്നു പഠിക്കുന്ന കുട്ടികളുടെ ബാഗിന്റെ ഭാരത്തിന് മൂന്നു കിലോയോളം വ്യത്യാസം !!\nപലപ്പോഴും ഭാരം കുറയ്ക്കാനായി കുട്ടികൾ ചെയ്യുന്നത് വെളളം കൊണ്ടുപോവുന്ന കുപ്പിയുടെ വലുപ്പം കുറയ്ക്കും. ഇത് ആരോ ഗ്യപ്രശ്നങ്ങളിലേക്കാണ് കുട്ടിയെ നയിക്കുക.


govt moves appeal against court stay bus charge ബസ് ചാർജ് കുറച്ചത് സ്റ്റേ ചെയ്ത നടപടി; സർക്കാർ അപ്പീൽ നൽകി\nബസ് ചാർജ് കുറച്ചത് സ്റ്റേ ചെയ്ത നടപടിക്കെതിരെ സർക്കാർ അപ്പീൽ നൽകി. കൊവിഡിന്റെ പശ്ചാത്തലത്തിലാണ് ബസ് ചാർജ് വർധിപ്പിച്ചത്. അസാധാരണമായ സാഹചര്യം കണക്കിലെടുത്തായിരുന്നു നടപടിയെന്നാണ് സർക്കാർ വാദം. കൊവിഡ് സാഹചര്യം കണക്കിലെടുത്താണ് 50 ശതമാനം ചാർജ് വർധിപ്പിച്ചതെന്നും ഇളവുകൾ വന്നപ്പോൾ നിയന്ത്രണങ്ങൾ മാറിയെന്നും അതുകൊണ്ടാണ് ചാർജ് കുറച്ചതെന്നും സർക്കാർ പറഞ്ഞു.\nബസ് ഉടമകൾക്കുള്ള ടാക്‌സ് മൂന്ന് മാസത്തേക്ക് ഒഴിവാക്കി നൽകിയിട്ടുണ്ട് അതിനാൽ തന്നെ ഉടമകൾക്ക് സാമ്പത്തിക ബുദ്ധിമുട്ട് ഉണ്ടാകുന്നില്ലെന്ന് സർക്കാർ പറഞ്ഞു. ചാർജ് വർധന സംബന്ധിച്ച് ജസ്റ്റിസ് രാമചന്ദ്രൻ കമ്മിറ്റി പരിശോധിച്ച് വരുകയാണെന്നും സർക്കാർ അപ്പീലിൽ പറയുന്നു.\nസിംഗിൾ ബഞ്ചിന്റെ സ്‌റ്റേ നിയമപരമായി നിലനിൽകുന്നതല്ലെന്നും സർക്കാർ ചൂണ്ടിക്കാട്ടി. മോട്ടാർ വാഹന നിയമം പ്രകാരം ചാർജ് വർധന അടക്കമുള്ള കാര്യങ്ങൾ തീരുമാനിക്കാൻ സർക്കാരിന് അവകാശമുണ്ട്. ഇക്കാര്യത്തിൽ കോടതി ഇടപെടുന്നത് ശരിയല്ലെന്നും സർക്കാർ പറഞ്ഞു. സർക്കാർ അപ്പീൽ ഹൈകോടതി ഡിവിഷൻ ബഞ്ച് നാളെ പരിഗണിക്കും.\nStory Highlights- govt moves appeal against court stay bus charge\nRead more on: appeal | Bus Charge | bus ticket\nകോടതിയലക്ഷ്യക്കേസ്; അപ്പീല് നല്‍കാന് വ്യവസ്ഥ വേണമെന്ന് പ്രശാന്ത് ഭൂഷണ്


കൊവിഡ് വ്യാപനം കുറയുന്നു; രാജ്യത്ത് 24 മണിക്കൂറിനിടെ 16,432 പുതിയ കേസുകൾ, 252 മരണം | Metro Journal Online\nകൊവിഡ് വ്യാപനം കുറയുന്നു; രാജ്യത്ത് 24 മണിക്കൂറിനിടെ 16,432 പുതിയ കേസുകൾ, 252 മരണം\nരാജ്യത്ത് കഴിഞ്ഞ 24 മണിക്കൂറിനിടെ 16,432 പേർക്ക് കൂടി കൊവിഡ് സ്ഥിരീകരിച്ചു. അടുത്ത മാസങ്ങളിൽ റിപ്പോർട്ട് ചെയ്യുന്ന ഏറ്റവും കുറഞ്ഞ പ്രതിദിന വർധനവാണിത്. ഇതോടെ ആകെ രോഗികളുടെ എണ്ണം 1,02,24,303 ആയി ഉയർന്നു\n252 പേർ ഇന്നലെ കൊവിഡ് ബാധിച്ച് മരിച്ചു. ആകെ മരണസംഖ്യ 1,48,153 ആയി. 24,900 പേരാണ് ഇന്നലെ കൊവിഡിൽ നിന്ന് മുക്തരായത്. ഇതിനോടകം 98,07,569 പേർ കൊവിഡിൽ നിന്ന് മുക്തി നേടി.\n2,68,581 പേരാണ് നിലവിൽ ചികിത്സയിൽ കഴിയുന്നത്. അതേസമയം ജനിതക മാറ്റം സംഭവിച്ച കൊവിഡ് വൈറസ് ആദ്യമായി ഇന്ത്യയിൽ റിപ്പോർട്ട് ചെയ്തു. യുകെയിൽ നിന്നുവന്ന ആറ് പേർക്കാണ് പുതിയ കൊവിഡ് സ്ഥിരീകരിച്ചത്. ബംഗളൂരു, ഹൈദരാബാദ്, പൂനെ എന്നിവിടങ്ങളിൽ ചികിത്സയിൽ കഴിയുന്നവരിലാണ് ജനിതക മാറ്റം സംഭവിച്ച കൊവിഡ് സ്ഥിരീകരിച്ചത്.\n← സ്വർണവിലയിൽ ചാഞ്ചാട്ടം; പവന് ഇന്ന് 320 രൂപ കുറഞ്ഞു\nരാജന്റെയും അമ്പിളിയുടെയും മക്കളുടെ സംരക്ഷണം സർക്കാർ ഏറ്റെടുത്തു; വീട് നിർമിച്ച് നൽകും →


സ്വര്‍ണക്കടത്തിലും മനുഷ്യക്കടത്തിലും മോന്‍സണ് പങ്കുണ്ടോ? കൊച്ചിയിലെ വീട്ടില് പെണ്‍കുട്ടികളെ ഉപയോഗിച്ച് മസാജിങ് പാര്‍ലര് നടത്തിയിരുന്നു - Keralabhooshanam Daily സ്വര്‍ണക്കടത്തിലും മനുഷ്യക്കടത്തിലും മോന്‍സണ് പങ്കുണ്ടോ? കൊച്ചിയിലെ വീട്ടില് പെണ്‍കുട്ടികളെ ഉപയോഗിച്ച് മസാജിങ് പാര്‍ലര് നടത്തിയിരുന്നു\nHome/NEWS/BREAKING NEWS/സ്വര്‍ണക്കടത്തിലും മനുഷ്യക്കടത്തിലും മോന്‍സണ് പങ്കുണ്ടോ? കൊച്ചിയിലെ വീട്ടില് പെണ്‍കുട്ടികളെ ഉപയോഗിച്ച് മസാജിങ് പാര്‍ലര് നടത്തിയിരുന്നു\n'വൈകിയിരുന്നെങ്കില് കൊച്ചി മെട്രോയുടെ ബോഗിയും മോന്‍സന്റെ വീട്ടില് നിന്ന് കണ്ടെത്തിയേനെ'; ബെഹ്റയെ പരിഹസിച്ച് സന്ദീപ് വാര്യര്


ഫെഡററുടെയും സെറീനയുടെയും സ്വപ്‌നം പൊലിയുന്നു | Sports | Deshabhimani | Saturday Apr 4, 2020\nവിംബിൾഡൺ ഉപേക്ഷിച്ചത് കൂടുതൽ തിരിച്ചടി നൽകിയത് റോജർ ഫെഡറർക്കും സെറീന വില്യംസിനും. വിംബിൾഡൺ ഉപേക്ഷിച്ചത് നിരാശപ്പെടുത്തിയെന്നായിരുന്നു ഫെഡററുടെ പ്രതികരണം. വിംബിൾഡണിനുള്ള ഒരുക്കത്തിലായിരുന്നു ഈ സ്വിസ് താരം. സെറീന 24–-ാം ഗ്രാൻഡ് സ്ലാം കിരീടത്തിനായുള്ള കാത്തിരിപ്പിലാണ്. 38 വയസായി ഇരുവർക്കും.\nരണ്ടാം ലോകമഹായുദ്ധത്തിനുശേഷം ആദ്യമായാണ് വിംബിൾഡൺ ഉപേക്ഷിച്ചത്. കോവിഡ് ആശങ്ക വർധിക്കുന്ന സാഹചര്യത്തിൽ ഈവർഷം ടെന്നീസ് മത്സരങ്ങൾ നടക്കുമോയെന്ന് സംശയമാണ്. ജൂലൈ 13 വരെ ടെന്നീസില്ല. ഫ്രഞ്ച് ഓപ്പൺ മാറ്റിവച്ചിരിക്കുകയാണ്. 20 ഗ്രാൻഡ്‌സ്ലാം കിരീടമുള്ള ഫെഡറർക്ക് വിംബിൾഡണിൽ എട്ടെണ്ണമുണ്ട്. ഇക്കുറി മികച്ച തയ്യാറെടുപ്പായിരുന്നു സ്വിസ് താരത്തിന്റേത്. അടുത്തവർഷവും കളത്തിലുണ്ടാകുമെന്ന് ഫെഡറർ ഉറപ്പുപറയുന്നുണ്ടെങ്കിലും പ്രായം കളിയെ ബാധിക്കും. ഈവർഷം ഇനി സാധ്യതയുള്ളത് യുഎസ് ഓപ്പണിലാണ്. ആഗസ്‌ത് 31 മുതൽ സെപ്‌തംബർ 14 വരെയാണ് യുഎസ് ഓപ്പൺ.\nസെപ്‌തംബറിൽ 39 വയസ്സ് തികയുന്ന സെറീനയും വിരമിക്കലിനെക്കുറിച്ച് സൂചന നൽകിയിട്ടില്ല. പക്ഷേ, ഒരു വർഷംകൂടി കളിക്കാനുള്ള ശാരീരികക്ഷമതയുണ്ടാകുമോ എന്നാണ് സെറീനയ്‌ക്കുള്ള ആശങ്ക. 2017ൽ മകൾ ജനിച്ചശേഷം കളത്തിലേക്ക് തിരിച്ചെത്തിയ സെറീന നാല് ഗ്രാൻഡ് സ്ലാം ഫൈനലിൽ കടന്നിരുന്നു. കിരീടം നേടാനായില്ല.\nപത്മിനി തോമസ് വിരമിച്ചു


സൈബര്‍ലോകത്തെ മൂന്നിലൊന്ന് പെണ്‍കുട്ടികള് ലൈംഗിക ആക്രമണത്തിന്‍റെ ഇരകള്\nFirst Published Dec 7, 2017, 10:58 AM IST\nലണ്ടന്: സൈബര് ലോകത്ത് എത്തുന്ന, കൗമാരപ്രായക്കാരായ പെൺകുട്ടികളിൽ മൂന്നിലൊന്ന് ഭാഗം ലൈംഗികമായ അധിക്ഷേപത്തിനും പീഡനത്തിനും ഇരയാകുന്നുവെന്ന് ചൈൽഡ്നെറ്റ് ഇന്‍റര്‍നാഷണല് റിപ്പോർട്ട്. പീഡനത്തിനിരയാകുന്ന 13-17 വയസ് പ്രായമുള്ളവരിൽ 31 ശതമാനം പെൺകുട്ടികളാണ്. എന്നാൽ 11 ശതമാനം ആൺകുട്ടികളും ഓൺലൈൻ ലൈംഗിക പീഡനത്തിനിരയാകുന്നുവെന്ന് ഇത് സംബന്ധിച്ച് ബിബിസി പ്രസിദ്ധീകരിച്ച റിപ്പോര്‍ട്ടില് പറയുന്നു.\nവിവിധ രാജ്യങ്ങളിലെ കൗമാരപ്രായക്കാരിൽ നടത്തിയ അന്വേഷണത്തിന് ശേഷമാണ് റിപ്പോര്‍ട്ട് തയ്യാറാക്കിയിരിക്കുന്നത്, സൈബര് ലോകത്ത് എത്തുന്ന പത്തിൽ ഒരാൾ ബലാൽസംഗം ഉൾപ്പെടെയുള്ള ലൈംഗികാതിക്രമ ഭീഷണികൾക്ക് ഇരയാകുന്നുവെന്ന് കണ്ടെത്തി. സര്‍വേയില് പങ്കെടുത്തവരില് 26 ശതമാനം പെൺകുട്ടികള് അവരുടെ ലൈംഗിക സ്വഭാവം സംബന്ധിച്ച് അപവാദം കേട്ടിട്ടുണ്ട്.\nകാമുകൻമാർ നഗ്നചിത്രങ്ങൾ പങ്കുവയ്ക്കാൻ ആവശ്യപ്പെടാറുണ്ടെന്ന് 12 ശതമാനം പെൺകുട്ടികൾ വെളിപ്പെടുത്തി. 33 ശതമാനം പെൺകുട്ടികളും 14 ശതമാനം ആൺകുട്ടികളും ഓൺലൈനിൽ പങ്കുവയ്ക്കുന്ന ചിത്രങ്ങളിൽ ലൈംഗിക അഭിപ്രായം രേഖപ്പെടുത്തുന്നു. മറ്റൊരാളുടെ ലൈംഗിക ചെയ്തികൾ രഹസ്യമായി പകർത്തി ഓൺലൈനിൽ പങ്കുവെക്കുന്നതിനെ കുറിച്ചുള്ള ഭീതിയാണ് 23 ശതമാനം പേർ പങ്കുവെച്ചത്.\nപ്രതികാരം ചെയ്യാനായി, സമ്മതമില്ലാതെ അശ്ലീല ദൃശ്യങ്ങൾ ഓൺലൈനിൽ പ്രചരിപ്പിക്കുന്നവരും വർധിച്ചിട്ടുണ്ട്. ഓൺലൈനിലെ മൂന്നിലൊന്ന് (31%) പേരും വ്യക്തമായ വയസ് നൽകാറില്ല. ലൈംഗിക ചിത്രങ്ങൾ, അഭിപ്രായങ്ങൾ അല്ലെങ്കിൽ സന്ദേശങ്ങൾ പങ്കുവയ്ക്കാൻ വ്യാജ പ്രൊഫൈലുകൾ സൃഷ്ടിക്കുന്നവരും കുറവല്ല.\nപെൺകുട്ടികൾക്കെതിരായ ലൈംഗിക പീഡനങ്ങൾ വ്യാപകമായി നടക്കുന്നത് വാട്സാപ്പ്, സ്നാപ്ചാറ്റ്, ഫെയ്സ്ബുക്ക് വഴിയാണ്. ഡിജിറ്റൽ ടെക്നോളജി ചെറുപ്പക്കാരുടെ ജീവിതത്തിൽ പ്രധാന പങ്കു വഹിക്കുന്നുണ്ട്. പക്ഷേ, പുതിയ തരത്തിലുള്ള ലൈംഗിക പീഡനത്തിന്റെ കേന്ദ്രങ്ങളായി മാറുകയാണ് സോഷ്യൽമീഡിയ നെറ്റ്‌വർക്കുകൾ.


m shajar khan about election result\nപൊതുസമൂഹത്തിന് അസഹനീയമായ പച്ച ഭീകരത\nSaturday 28th May 2011 12:29am\nമുന്നണികള്‍ക്ക് കേരളവും ബംഗാളും നല്‍കുന്ന പാഠങ്ങള്\nFriday 27th May 2011 8:26pm\nഎസ്സേയ്‌സ് / എം. ഷാജര്‍ഖാന്\n34 വര്‍ഷങ്ങള്‍ക്ക് ശേഷം ഇടതുമുന്നണിയെ ബംഗാളും അതോടൊപ്പം കേരളവും ഒന്നിച്ച് തിരസ്‌കരിച്ച നിയമസഭാ തെരഞ്ഞെടുപ്പ് ഫലമാണ് പുറത്തുവന്നത്. പഞ്ചവത്സര പരിണാമ സിദ്ധാന്തമനുസരിച്ച് കേരളത്തിനത് പുതുമയല്ലെങ്കിലും ബംഗാളിന്റെ മണ്ണില് സി.പി.ഐ.എം വാഴ്ചയ്ക്ക് അന്ത്യം കുറിച്ച ജനവിധി അക്ഷരാര്‍ത്ഥത്തില് ഒരു പുതിയ അധ്യായം എഴുതിച്ചേര്‍ത്തിരിക്കുന്നു. ആകെയുള്ള 294 സീറ്റുകളില് 226 ഉം മമതസഖ്യം നേടിയത് ഇടതുമുന്നണിയ്‌ക്കെതിരായ ജനരോഷത്തിന്റെ ആഴം വ്യക്തമാക്കുന്നു.\nപ്രതീക്ഷിക്കപ്പെട്ടതും പ്രവചിക്കപ്പെട്ടതുമായ വിധിയെഴുത്താണിതെങ്കിലും അതിന്റെ സര്‍വതല സ്പര്‍ശിയായ പ്രത്യാഘാതങ്ങളെ നേരിടാന് ഇടതുമുന്നണിക്ക് വിശേഷിച്ചും സി.പി.ഐ.എമ്മിന് കഴിയില്ല. കാരണം തെരഞ്ഞെടുപ്പിലെ പരാജയത്തെക്കാള് സി.പി.ഐ.എം കുത്തകയാക്കി വച്ചിരുന്ന സംഘടനാ അടിത്തറയാണ് ബംഗാളില് തകര്‍ക്കപ്പെട്ടിരിക്കുന്നത്. സി.പി.എം. നയിക്കുന്ന മുന്നണിയെയും ആ പാര്‍ട്ടിയേയും ബംഗാള് ജനത ഉപേക്ഷിച്ചിരിക്കുന്നു എന്ന പ്രഖ്യാപനമാണിത്.\nനന്ദിഗ്രാമാണ് ദിശാസൂചകമായ ഈ മാറ്റത്തിന് കളമൊരുക്കിയത്. സിംഗൂരില് ആഞ്ഞടിച്ച കാറ്റ് നന്ദിഗ്രാമില് കൊടുങ്കാറ്റായി. ആ തരംഗമാലകളെ അതിജീവിക്കാന് സി.പി.ഐ.എം സംഘടനയ്‌ക്കോ അവരുടെ പോലീസിനോ മാഫിയ സംഘങ്ങള്‍ക്കോ കഴിയില്ലായെന്ന് ഈ തെരഞ്ഞെടുപ്പ് ഒരിക്കല്‍ക്കൂടി തെളിയിച്ചിരിക്കുന്നു. പാര്‍ലമെന്റ് തെരഞ്ഞെടുപ്പില് കടപുഴക്കപ്പെട്ടിട്ടും കുറ്റകൃത്യങ്ങളുടെ പരമ്പരയില് എന്തെങ്കിലും മാറ്റം വരുത്താന് ബുദ്ധദേവ് ഭട്ടാചാര്യ സര്‍ക്കാരിന് കഴിഞ്ഞില്ലല്ലോ. അതിനവര് നല്‍കേണ്ടിവന്ന കനത്ത വില ബംഗാള് സമ്മാനിക്കുന്ന പുതിയ കാവ്യനീതിയായി.\nഎന്തുകൊണ്ട് വംഗജനത ഇടതുവാഴ്ചയ്ക്കറുതിവരുത്തിയെന്ന കാര്യം അക്കമിട്ടു പറയാം. ഒന്നാമത്, ഇടതുപക്ഷ രാഷ്ട്രീയത്തിന്റെ മഹത്ത്വം മറന്ന് ജന്മിത്ത കാലത്തെ മാടമ്പികളെപ്പോലെയാണ് സി.പി.ഐ.എം നേതാക്കള് അവിടെ ജീവിച്ചത്. സിംഗൂരില് ടാറ്റയ്ക്കും നന്ദിഗ്രാമില് സാലിം ഗ്രൂപ്പിനും വേണ്ടി ഭൂമിപിടിച്ചെടുത്തു കൊടുക്കാന് നൂറുകണക്കിന് കര്‍ഷകരെ നിഷ്‌ക്കരുണം വെടിവെച്ചു കൊല്ലാന് ഉത്തരവിട്ടത് ഈ മാടമ്പി രാഷ്ട്രീയത്തിന്റെ മൂര്‍ധന്യതയിലാണ്. ഭൂമിവിട്ടു കൊടുക്കാന് തയ്യാറാകാത്ത കര്‍ഷക ജനങ്ങളുടെ മേല് ചിന്തിയ്ക്കാനാകാത്ത പൈശാചികതയാണ് അരങ്ങേറിയത്.\nഭീകരമായ കൂട്ടക്കൊലയാണ് ഭരണകൂടവും പാര്‍ട്ടി ഗൂണ്ടകളും ചേര്‍ന്ന് അവിടെ നടത്തിയത്. നൂറുകണക്കിനാളുകള്‍ക്ക്് മാരകമായി പരിക്കേറ്റു. സ്ത്രീകള് നിഷ്ഠുരം മാനഭംഗം ചെയ്യപ്പെട്ടു. ‘നന്ദിഗ്രാമിലെ കര്‍ഷകര്‍ക്ക് അതേ നാണയത്തില് തിരിച്ചടി കിട്ടിയിരിക്കുന്നു’വെന്ന് പറഞ്ഞ് മുഖ്യമന്ത്രി ബുദ്ധദേവ് 2007 മാര്‍ച്ച് 14-ന് ഈ പൈശാചികതയെ ന്യായീകരിച്ചത് ബംഗാളികള് മറന്നില്ല.\nരണ്ടാമത്, കഴിഞ്ഞ പാര്‍ലമെന്റ് തെരഞ്ഞെടുപ്പ് ഫലം വന്നപ്പോള് സിംഗൂരിലും നന്ദിഗ്രാമിലും ചെയ്ത പാതകങ്ങള് ഏറ്റുപറഞ്ഞ് മാപ്പ് ചോദിച്ച ബുദ്ധദേവും സംഘവും തുടര്‍ന്ന് ലാല്‍ഗഢില് ചെയ്ത് കൂട്ടിയതെന്തായിരുന്നു? പശ്ചിമ മേദിനിപ്പൂര് ജില്ലയിലെ ലാല്‍ഗഢില് പകല് മുഴുവന് കാടുകളില് പണിയെടുത്തു കഴിയുന്ന പാവങ്ങളെ പാര്‍ട്ടി നേതാക്കളുടെ വീട്ടുജോലിക്ക് നിയോഗിക്കുന്ന രീതി എത്രയോ വര്‍ഷങ്ങളായി തുടരുകയാണ്. സഹികെട്ടപ്പോള് അടിമപ്പണിയ്‌ക്കെതിരെ പ്രതിഷേധിച്ച ഒമ്പത് ഗ്രാമീണരെ സി.പി.ഐ.എം പ്രാദേശിക നേതാവായ രതിന്‍ദണ്ഡപതിന്റെ മട്ടുപ്പാവില് നിന്നാണ് വെടിവെച്ചു കൊന്നത്.\nഅതിലൊരാളുടെ കുടല് പുറത്തുചാടി. നിരവധിപേര് മരണത്തിനും ജീവിതത്തിനുമിടയില് ഇപ്പോഴും വേദന തിന്നു കഴിയുന്നു.\nഒരു ഗ്രാമീണരെ മുഴുവന് ‘മാവോയിസ്റ്റു’കളായി മുദ്രകുത്തി ‘ഗ്രീന്‍ഹണ്ട്’ ഓപ്പറേഷന് നടത്തുന്ന കേന്ദ്രസേനയുമായിച്ചേര്‍ന്ന് നടത്തിയ നരഹത്യയിലൂടെയും മനുഷ്യാവകാശലംഘനങ്ങളിലൂടെയുമാണ് ‘ഇടതു’സര്‍ക്കാര് തെറ്റുതിരുത്തിയത്. ഇത് ലാല്‍ഗഢിന്റെ മാത്രം കഥയല്ല. ഏറിയും കുറഞ്ഞുമുള്ള അളവുകളില് ഗ്രാമീണ ബംഗാള് അനുഭവിക്കുന്ന കണ്ണീര്‍ക്കഥയാണിത്. മുപ്പത്തിരണ്ട് വര്‍ഷം സി.പി.ഐ.എം. ബംഗാള് ഭരിച്ചിട്ടും വെള്ളവും വെളിച്ചവുമില്ലാത്ത ആയിരക്കണക്കിന് ഗ്രാമങ്ങളുണ്ടവിടെ. നിരക്ഷരരുടെ എണ്ണം ഒരു കോടിയിലേറെയുണ്ട്.\nമൂന്നാമത്, ഭരണസംവിധാനം അടിമുടി അഴിമതിയില് മുങ്ങിയതായിരുന്നു. പാര്‍ട്ടി നേതാക്കള്‍ക്കു കൈക്കൂലി കൊടുക്കാതെ ഒന്നും നടക്കില്ല. ഭരണപരമായ നിഷ്പക്ഷത സമ്പൂര്‍ണമായി അപ്രത്യക്ഷമായി. പോലീസ് പാര്‍ട്ടിയുടെ ഗൂണ്ടാസംഘമായി അധഃപതിച്ചു. യാചകരുടെ എണ്ണം എല്ലാ സീമകളും കവിഞ്ഞ് പെരുകി. കൊല്‍ക്കത്താ നഗരത്തില് ജനങ്ങള് പുഴുക്കളെപ്പോലെ ജീവിക്കുന്ന ചിത്രങ്ങള് മാത്രം മതി ബംഗാളിന്റെ ഇന്നത്തെ ദയനീയാവസ്ഥ വരച്ചു കാട്ടാന്.\nമറുവശത്ത് സമ്പന്നരുടെ കൊട്ടാരങ്ങളില് സമൃദ്ധമായ ജീവിതം. ഉദ്യോഗസ്ഥ-വ്യവസായ-പാര്‍ട്ടി നേതൃത്വ അവിശുദ്ധ കൂട്ടുകെട്ടിന്റെ അഴിമതിയും അഴിഞ്ഞാട്ടവും കണ്ട് സഹികെട്ട ജനങ്ങള് വിധിയെഴുതി: ബംഗാളില് ഇനി സി.പി.ഐ.എം ദുര്‍ഭരണം വേണ്ട. മമത ബാനര്‍ജിയുടെ തൃണമൂല് സഖ്യത്തിന് ജനങ്ങള് നല്‍കിയ പിന്തുണ പരിവര്‍ത്തനം ആഗ്രഹിക്കുന്ന ഒരു ജനതയുടെ നിലവിളിയായിരുന്നു. അഴിമതിക്കും ക്രൂരതകള്‍ക്കുമെങ്കിലും അറുതിവരുത്താന് ‘ദീദി’ക്ക് കഴിയുമെന്ന് അവര് പ്രത്യാശിക്കുന്നു. അതെന്തായാലും, ബംഗാള് ജനത ചരിത്രമെഴുതിയിരിക്കുന്നു.\nബംഗാളിന്റെ മാറ്റം ഇന്ത്യയുടെ മാറ്റത്തിന്റെ തുടക്കമാണെന്ന ചൊല്ല് മറക്കാതിരിക്കുക. കോണ്‍ഗ്രസായാലും സി.പി.ഐ.എമ്മായാലും ബി.ജെ.പിയായാലും ജനങ്ങളുടെ വിധിയെഴുത്തില് നിന്ന് വിലപ്പെട്ട പാഠങ്ങള് പഠിക്കാനുണ്ട്. ജനാധിപത്യപ്രക്രിയയില് ജനകീയ സമരശക്തികള് ചോരകൊണ്ടെഴുതുന്ന വിധിയെഴുത്തിന്റെ യഥാര്‍ഥ അര്‍ത്ഥമെന്തെന്ന് പഠിക്കുക തന്നെ വേണം.അടുത്ത പേജില് തുടരുന്നു


സിരുത്തൈ ശിവ- രജനികാന്ത് ചിത്രം തുടങ്ങി, വീണ്ടുമൊരു വൻ ഹിറ്റെന്ന് ആരാധകര് | Siruthai Siva- Rajinikanth film starts\nസിരുത്തൈ ശിവ- രജനികാന്ത് ചിത്രം തുടങ്ങി, വീണ്ടുമൊരു വൻ ഹിറ്റെന്ന് ആരാധകര്\nChennai, First Published 11, Dec 2019, 6:28 PM\nസിരുത്തൈ ശിവ - രജനികാന്ത് ചിത്രത്തിന്റെ പൂജ നടന്നു.\nഎ ആര് മുരുഗദോസ്സിന്റെ സംവിധാനത്തില് രജനികാന്ത് നായകനാകുന്ന ദര്‍ബാര് എന്ന ചിത്രത്തിനായുള്ള കാത്തിരിപ്പിലാണ് ആരാധകര്. ആദ്യമായിട്ടാണ് ഇരുവരും ഒരു സിനിമയ്‍ക്കായി ഒന്നിക്കുന്നത് എന്നതിനാല് ആരാധകര് വലിയ ആവേശത്തിലാണ്. ചിത്രത്തിന്റെ ഫോട്ടോകളെല്ലാം ഓണ്‍ലൈനില് തരംഗമായിരുന്നു. ദര്‍ബാറിന് ശേഷം, രജനികാന്ത് അഭിനയിക്കുന്നത് സിരുത്തൈ ശിവ സംവിധാനം ചെയ്യുന്ന ചിത്രത്തിലാണ്. ചിത്രത്തിന്റെ പൂജ നടന്നതാണ് ഇപ്പോള് ആരാധകര് ആഘോഷമാക്കുന്നത്.\nസിരുത്തൈ ശിവയും രജനികാന്തും പൂജ ചടങ്ങില് പങ്കെടുത്തു. ചിത്രത്തില് മറ്റ് പ്രധാനപ്പെട്ട കഥാപാത്രങ്ങളായി എത്തുന്ന മീനയും ഖുശ്‍ബുവും ചടങ്ങിനെത്തിയിരുന്നു. ഡി ഇമ്മൻ ആണ് ചിത്രത്തിന്റെ സംഗീത സംവിധാനം നിര്‍വഹിക്കുന്നത്. വെട്രി പളനിസാമിയാണ് ഛായാഗ്രാഹകൻ. ഗ്രാമീണ പശ്ചാത്തലത്തിലുള്ള ഒരു സിനിമയാണ് രജനികാന്തിനെ നായകനാക്കി സിരുത്തൈ ശിവ ഒരുക്കുന്നത് എന്നാണ് റിപ്പോര്‍ട്ട്. അജിത്തിനെ നായകനാക്കി, സിരുത്തൈ ശിവ ഏറ്റവും ഒടുവില് ഒരുക്കിയ വിശ്വാസം വൻ ഹിറ്റായിരുന്നു.\nLast Updated 11, Dec 2019, 6:28 PM\nഎ ആര് മുരുഗദോസ്സിന്റെ സിനിമ.


പിസിഡബ്ല്യൂവിന് ദൗമയിയിലേക്ക് പ്രവേശനാനുമതി\nMon Mar 25 2019 03:15:22 GMT+0530 (IST)\nഒദമസ്‌കസ്: രാസായുധ നിരോധന സംഘടനയ്ക്ക് (ഒപിസിഡബ്ല്യൂ) ബുധനാഴ്ച സിറിയയില് രാസാക്രമണം നടന്നു എന്നാരോപിക്കപ്പെട്ട പ്രദേശങ്ങളിലേക്ക് പ്രവേശിക്കാന് കഴിയുമെന്നു റഷ്യ അറിയിച്ചു. ഒപിസിഡബ്ല്യൂ സംഘം കഴിഞ്ഞ ശനിയാഴ്ച ദമസ്‌കസിലെത്തിയിരുന്നെങ്കിലും സുരക്ഷാ കാരണങ്ങളാല് രാസാക്രമണം നടന്ന ദൗമയിലേക്ക് പ്രവേശിക്കാന് കഴിഞ്ഞിരുന്നില്ല.\nതിങ്കളാഴ്ച ദൗമയില് സന്ദര്‍ശിക്കാന് തീരുമാനിച്ചിരുന്നെങ്കിലും സിറിയയും സഖ്യകക്ഷിയായ റഷ്യയും സുരക്ഷ സംബന്ധിച്ച് ഉറപ്പു നല്‍കിയില്ലെന്ന് യുഎസും ബ്രിട്ടനും ആരോപിക്കുകയായിരുന്നു.\nഅന്വേഷണ സംഘത്തിന്റെ സിറിയന് ദൗത്യത്തിന് യുഎന്നിന്റെ അനുമതി ലഭിച്ചിട്ടുണ്ട്. ഇന്ന് ദൗമയിലേക്ക് ഒപിസിഡബ്ല്യൂ സംഘത്തിനു പ്രവേശിക്കാന് അനുമതി ലഭിച്ചാല് രാസായുധത്തിന്റെ അംശങ്ങള് കണ്ടെത്താന് സഹായിക്കുന്ന മണ്ണ് അടക്കമുള്ളവ സംഭവസ്ഥലത്തു നിന്നു ശേഖരിക്കും.\nഅതേസമയം, ചൊവ്വാഴ്ച രാവിലെ ഹുംസ് നഗരത്തിനു നേരെ തൊടുത്തുവിട്ട രണ്ടു മിസൈലുകള് സിറിയന് സൈന്യം വെടിവച്ചിട്ടതായി ഔദ്യോഗിക മാധ്യമങ്ങള് റിപോര്‍ട്ട് ചെയ്തു. ആക്രമണത്തിനു പിന്നില് ആരാണെന്നു വാര്‍ത്ത വ്യക്തമാക്കിയിട്ടില്ല. സിറിയന് സൈന്യത്തിന്റെ ശെയ്‌റാത്ത് എയര്‍ബെയ്‌സ് ലക്ഷ്യം വച്ചെത്തിയ മിസൈലുകളാണ് തകര്‍ത്തതെന്നും സിറിയന് സെന്‍ട്രല് മീഡിയ റിപോര്‍ട്ട് ചെയ്തു. ഈ മാസം ആദ്യത്തില് ഹുംസില് എയര്‍ബെയ്‌സിനു നേരെ നടന്ന ആക്രമണത്തില് ഇറാന് സൈനികരടക്കം 14 പേര് കൊല്ലപ്പെട്ടിരുന്നു.\nരാസായുധ പ്രയോഗത്തില് പ്രതിഷേധിച്ച് ശനിയായ്ച യുഎസ്-ബ്രിട്ടന്-ഫ്രാന്‍സ് സഖ്യം സിറിയന് സൈന്യത്തിന്റെ രാസായുധ കേന്ദ്രങ്ങള്‍ക്കെതിരേ ആക്രമണം നടത്തിയിരുന്നു. അന്താരാഷ്ട്ര സമൂഹത്തിന്റെ ബഹുമാനാര്‍ഥമാണ് ആക്രമണമെന്നായിരുന്നു ഫ്രഞ്ച് പ്രസിഡന്റ് മാക്രോണിന്റെ പ്രതികരണം. വ്യോമാക്രമണം ധാര്‍മികമായും നിയമപരമായും ശരിയാണന്ന് ബ്രീട്ടീഷ് പ്രധാനമന്ത്രി തെരേസ േമയും അഭിപ്രായപ്പെട്ടു.\nഏപ്രില് ഏഴിനാണ് കിഴക്കന് ഗൂത്തയില് വിമത നിയന്ത്രണത്തില് അവശേഷിക്കുന്ന അവസാന കേന്ദ്രമായ ദൗമയില് സിറിയന് സൈന്യം ക്ലോറിന് ആക്രമണം നടത്തിയത്. ഇതില് നൂറോളം പേര് കൊല്ലപ്പെട്ടിരുന്നു.


IPL takes away focus from youngsters says Yuvi. ഐപിഎല് യുവതാരങ്ങളുടെ ഏകാഗ്രത നശിപ്പിക്കുന്നതായി യുവി - Malayalam MyKhel\n» ഐപിഎല്ലിനെതിരേ യുവരാജ്... യുവതാരങ്ങളെ 'വഴി തെറ്റിക്കുന്നു'! കാരണം ചൂണ്ടിക്കാട്ടി\nPublished: Wednesday, April 1, 2020, 11:16 [IST]\nമുംബൈ: ഐപിഎല്ലിനെതിരേ വിമര്‍ശനവുമായി ഇന്ത്യയുടെ മുന് ഇതിഹാസ ഓള്‍റൗണ്ടര് യുവരാജ് സിങ്. ഐപിഎല്ലിലെ പണക്കിലുക്കം യുവ താരങ്ങളെ 'വഴി തെറ്റിക്കുന്നതായി' അദ്ദേഹം ചൂണ്ടിക്കാട്ടി. ഐപിഎല്ലില് കളിക്കുകയെന്നത് മാത്രമാണ് ഇപ്പോള് വളര്‍ന്നു വരുന്ന താരങ്ങളുടെ ലക്ഷ്യമെന്നും ഇതേ തുടര്‍ന്നു ടെസ്റ്റ് ക്രിക്കറ്റിന് അവര് വേണ്ടത്ര പ്രാധാന്യം നല്‍കുന്നില്ലെന്നും യുവി അഭിപ്രായപ്പെട്ടു.\nഐപിഎല്ലില് വന് തുകയാണ് താരങ്ങള്‍ക്കു നല്‍കുന്നത്. ഇതു തന്നെയാണ് യുവ ക്രിക്കറ്റര്‍മാരെ ടൂര്‍ണമെന്റിലേക്കു കൂടുതല് ആകര്‍ഷിക്കുകയും ചെയ്യുന്നത്. ഐപിഎല് വന്ന ശേഷം ചതുര്‍ദിന ക്രിക്കറ്റ്, ടെസ്റ്റ് എന്നിവയെ യുവതാരങ്ങള് ഗൗരവമായി കാണുന്നില്ല. അടുത്തിടെയായി മുതിര്‍ന്ന കളിക്കാര്‍ക്കു യുവതാരങ്ങള് വേണ്ടത്ര ബഹുമാനം നല്‍കുന്നില്ലെന്നും യുവി ചൂണ്ടിക്കാട്ടി. ഇപ്പോഴത്തെ യുവതാരങ്ങള് ഐപിഎല്ലിനാണ് പ്രഥമ പരിഗണന നല്‍കുന്നത്. ഐപിഎല്ലില് കളിക്കുന്നതിനു വേണ്ടി മാത്രമാണ് യുവ ക്രിക്കറ്റര്‍മാര് തയ്യാറെടുക്കുന്നത്. ഐപിഎല്ലിനു മുമ്പ് ഇങ്ങനെയായിരുന്നില്ല. ടെസ്റ്റ്, ചതുര്‍ദിനം എന്നിവയൊക്കെ അവരുടെ ലക്ഷ്യങ്ങളായിരുന്നു. സ്വന്തം സംസ്ഥാനത്തിനു വേണ്ടി ചതുര്‍ദിന മല്‍സരം കളിക്കാന് പോലും യുവതാരങ്ങള് ഇപ്പോള് ആഗ്രഹിക്കുന്നില്ല. ഐപിഎല്ലെന്ന ഒരൊറ്റ ലക്ഷ്യം മുന്നില് കണ്ടാണ് പലരും ക്രിക്കറ്റിലേക്കു വരുന്നതെന്നും യുവരാജ് വിശദമാക്കി.\nയുവതാരങ്ങളുമായി സംവദിക്കാന് തനിക്കു അവസരങ്ങള് ലഭിച്ചിരുന്നു. സീനിയര് കളിക്കാര്‍ക്ക് അവര് മതിയായ ബഹുമാനം നല്‍കുന്നില്ലെന്നാണ് തനിക്കു തോന്നിയത്. ഞങ്ങളുടെ കാലഘട്ടത്തില് ഇങ്ങനെയായിരുന്നില്ല. സീനിയര് താരങ്ങളോടു വലിയ ബഹുമാനമായിരുന്നു തങ്ങള് നല്‍കിയിരുന്നത്. നിങ്ങളെ പലതും പഠിപ്പിച്ചു തന്നത് സീനിയര് താരങ്ങളാണ്. അതുകൊണ്ടു തന്നെ അവര്‍ക്കു മതിയായ ബഹുമാനം നല്‍കിയേ തീരൂവെന്നും യുവി ആവശ്യപ്പെട്ടു.\nകഴിഞ്ഞ 10 വര്‍ഷത്തിലേറെയായി ഐപിഎല്ലില് വിവിധ ഫ്രാഞ്ചൈസികളുടെ ഭാഗമായിട്ടുള്ള താരമാണ് യുവി. എന്നാല് അന്താരാഷ്ട്ര ക്രിക്കറ്റിലെ മിന്നുന്ന പ്രകടനം ഐപിഎല്ലില് അദ്ദേഹത്തിനു ആവര്‍ത്തിക്കാന് കഴിഞ്ഞില്ലെന്നതാണ് യാഥാര്‍ഥ്യം. എങ്കിലും 2016ല് സണ്‍റൈസേഴ്‌സ് ഹൈദരാബാദിനൊപ്പവും കഴിഞ്ഞ സീസണില് മുംബൈ ഇന്ത്യന്‍സിനൊപ്പവും കിരീടവിജയത്തില് പങ്കാളിയാവവാന് യുവിക്കു സാധിച്ചു. കഴിഞ്ഞ ജൂണില് ക്രിക്കറ്റില് നിന്നും വിരമിച്ചെങ്കിലും വിദേശ ഫ്രാഞ്ചൈസി ലീഗുകളില് അദ്ദേഹം ഇപ്പോഴും കളിക്കുന്നുണ്ട്.\nRead more about: yuvraj singh yuvi ipl indian premier league player cricket india യുവരാജ് സിങ് യുവി ഐപിഎല് ഇന്ത്യന് പ്രീമിയര് ലീഗ് താരം ക്രിക്കറ്റ് ഇന്ത്യ


Google Plus Shut Down, Google Plus Closed, Backup Google+ Data\nബസിന്റേയും ഓർക്കുട്ടിന്റേയും വഴി തന്നെ ഗൂഗിൾ പ്ലസും വിടവാങ്ങി\nഗൂഗിൾ പ്ലസ് പൂട്ടി\nസോഷ്യൽമീഡിയ ഉപയോക്താക്കളെ ഗൂഗിൾ ഔദ്യോഗീകമായി തന്നെ ആ വിവരം അറിയിച്ചിരിക്കുന്നു. ഗൂഗിളിന്റെ സോഷ്യൽമീഡിയ പ്ളാറ്റ്ഫോം ആയ ഗൂഗിൾ പ്ലസ് പൂട്ടുന്നു. ഒരു പക്ഷേ ഉപയോക്താക്കളിൽ അത്രയൊന്നും ഞെട്ടലുണ്ടാക്കാത്ത ഒരു അറിയിപ്പായി ആ സന്ദേശം ജി മെയിലിന്റെ ഇൻ ബോക്സിൽ ഫെബ്രുവരി ആദ്യവാരം എത്തിയത്.\n2011ൽ ഗൂഗിൾ പ്ലസ് ആരംഭിക്കുന്ന സമയത്ത് ഫേസ്ബുക്കിന്റെ കരുത്തുറ്റ എതിരാളി എന്ന നിലയിലാണ് സോഷ്യൽ മീഡിയ ലോകം ഗൂഗിൾ പ്ലസിനെ വിലയിരുത്തിയത്.\nഎന്നാൽ തുടർന്നങ്ങോട്ട്, ഫേസ് ബുക്കിന്റെ കരുതലോടെയുള്ള നീക്കത്തിനു മുന്നിൽ ഗൂഗിൾ പ്ലസ് പിന്നോട്ട് പോയി എന്നു തന്നെ വേണം പറയാൻ. ഒടുവിൽ, സാമൂഹികമാധ്യമരംഗത്ത് ഗൂഗിൾ മുൻപ് അവതരിപ്പിച്ച ഓർക്കുട്ടിന്റേയും ബസിന്റേയും വഴിയിൽ തന്നെ ഗൂഗിൾ പ്ലസും ഇല്ലാതായിരിക്കുന്നു.\nഗൂഗിൾ പ്ലസ് പൂട്ടാനുള്ള കാരണം\nഉപയോഗിക്കുന്നവർ തന്നെ മറന്നു തുടങ്ങിയതാണ് ഗൂഗിൾ പ്ലസ് പൂട്ടാൻ കാരണമായി ചൂണ്ടിക്കാണിക്കുന്നതെങ്കിലും പിന്നിൽ മറ്റു കാരണങ്ങൾ കൂടിയുള്ളതായി ചൂണ്ടിക്കാണിക്കപ്പെടുന്നു. ഗൂഗിൾ പ്ലസ് ഹാക്ക് ചെയ്ത് ഉപയോക്താക്കളുടെ വിവരങ്ങൾ ചോർത്തിയെന്നും, സുരക്ഷാവീഴ്ച ഇതിനു കാരണമായിട്ടുണ്ടാകാമെന്നും വാർത്തകൾ ഉണ്ടായിരുന്നു.\nഎന്തായാലും ഉപയോക്താക്കളുടെ മുന്നിൽ സ്വീകാര്യത കുറഞ്ഞതാണ് ഗൂഗിൾ പ്ലസ് പൂട്ടുന്നതിന് കാരണമായി ഗൂഗിൾ ഔദ്യോകീകമായി പറഞ്ഞിരിക്കുന്നത്.\n2018 ഓക്ടോബറിൽ ആണ് ഗൂഗിൾ പ്ലസ് നിർത്തലാക്കുന്നതിനെക്കുറിച്ച് ഗൂഗിൾ ആദ്യമായി തീരുമാനം അറിയിച്ചത്. തുടർന്ന് 2019 ഫെബ്രുവരി 1 ന് എല്ലാ ഉപയോകതാക്കളുടേയും തന്നെ ജിമെയിലിൽ ഗൂഗിൾ പ്ലസ് പൂട്ടുന്നതിന്റെ വിശദമായ വിവരങ്ങൾ അടങ്ങിയ ഗൂഗിളിന്റെ ഔദ്യോകീക ഇ-മെയിൽ എത്തിയത്.\nഇ-മെയിലിൽ പറഞ്ഞിരുന്നതു പ്രകാരം 2019 ഫെബ്രുവരി4മുതൽ പുതിയ ഗൂഗിൾ പ്ലസ് അക്കൗണ്ടുകൾ തുടങ്ങുന്നതിനുള്ള ഓപ്‌ഷൻ ഒഴിവാക്കി. 2019 ഏപ്രിൽ2ന് എല്ലാ ഗൂഗിൾ പ്ലസ് അക്കൗണ്ടുകളും, ഗൂഗിൾ പ്ലസ് പേജുകളും ഉൾപ്പെടെയുള്ളവ പൂർണ്ണമായും നീക്കം ചെയ്യപ്പെട്ടു.\nഉപയോക്താക്കൾ എന്തു ചെയ്യണം?\nഗൂഗിൾ പ്ലസിൽ അപ് ലോഡ് ചെയ്തിരിക്കുന്ന ഫോട്ടോകൾ ഉൾപ്പെടെ ഡൗൺലോഡ് ചെയ്യുന്നതിനുള്ള ലിങ്ക് സഹിതം ആണ് ഗൂഗിൾ ഉപയോക്താക്കൾക്ക് മെയിൽ അയച്ചിരുന്നത്. ആവശ്യമെങ്കിൽ ഗൂഗിൾ പ്ലസിൽ അപ് ലോഡ് ചെയ്തിരിക്കുന്ന മുഴുവൻ ഡേറ്റയും ഈ ലിങ്കിലൂടെ ഡൗൺലോഡ് ചെയ്യാനുള്ള അവസരമുണ്ടായിരുന്നു.\nWhat is an Embedded SIM or E SIM\nഒപ്പ് വച്ച് ഇരയെ വീഴ്ത്തുന്ന ഒപ്പ് ചിലന്തി\nഒപ്പ് ചിലന്തി എന്ന സിഗ്നേച്ചർ സപൈഡർ ഒപ്പ് ചിലന്തി ഇംഗ്ലീഷ് ഭാഷയിൽ Signature Spider, Writing Spider, Garden Spider എന്നീ പേരുകളിൽ അറിയപ്പെടുന്നു. Argiope Anasuja എന്നാണ് ശാസ്ത്രീയ നാമം. ഇന്ത്യ, ശ്രീലങ്ക, പാക്കിസ്ഥാൻ...\nമഡ് പഡ്ലിംഗ് അഥവാ, ശലഭങ്ങളുടെ ചെളിയൂറ്റൽ\nശലഭങ്ങൾ ‘പുലർകാലസുന്ദര സ്വപ്നത്തിൽ ഞാനൊരു പൂമ്പാറ്റയായിന്നു മാറി… വിണ്ണിലും മണ്ണിലും പൂവിലും പുല്ലിലും വർണ്ണച്ചിറകുമായ് പാറി…’ പാട്ടിലും പ്രകൃതിയിലും ശലഭം അത്ര നിറവും സൗന്ദര്യവും ഉള്ളവയാണ്. സ്വപ്നത്തിൽ...\nDOWNLOAD THIS CARD IN FULL HD QUALITY DOWNLOAD ENGLISH VISHU GREETING CARDS DOWNLOAD ENGLISH VISHU GREETING CARDS വിഷു കേരളത്തിലെ കൊയ്‌ത്തുത്സവമാണ് വിഷു. മലയാളമാസം മേടം ഒന്നിനാണ് വിഷു ആഘോഷിക്കുന്നത്. കേരളത്തിൽ...


ഖത്തറില് തൊഴില്, ഇമിഗ്രേഷന് നിയമങ്ങളില് വന് മാറ്റങ്ങള്; നിര്‍ദേശങ്ങളും ചട്ടങ്ങളും ഇങ്ങനെ – Chandrika Daily\nBy Test User Saturday October 10, 2020 17:34 pm\nഖത്തറില് തൊഴില്, ഇമിഗ്രേഷന് നിയമങ്ങളില് വന് മാറ്റങ്ങള്; നിര്‍ദേശങ്ങളും ചട്ടങ്ങളും ഇങ്ങനെ\nവിപണിയിലെ മാറ്റങ്ങള്‍ക്കും തൊഴില് ആവശ്യങ്ങള്‍ക്കും അനുസൃതമായാണ് പുതിയ മാറ്റങ്ങള് എന്നാണ് സര്‍ക്കാര് വിശദീകരണം\nദോഹ: ഏതാനും ആഴ്ചകളായി ഖത്തറിന്റെ തൊഴില് ഇമിഗ്രേഷന് റെഗുലേറ്ററി ചട്ടക്കൂടുകളില് ഒരുപാട് മാറ്റങ്ങളാണ് സര്‍ക്കാര് കൊണ്ടുന്നത്. വിപണിയിലെ മാറ്റങ്ങള്‍ക്കും തൊഴില് ആവശ്യങ്ങള്‍ക്കും അനുസൃതമായാണ് പുതിയ മാറ്റങ്ങള് എന്നാണ് സര്‍ക്കാര് വിശദീകരണം. ഭേദഗതി വരുത്തിയ നിയമങ്ങളില് പ്രധാനപ്പെട്ടവ ഇങ്ങനെ;\n* തൊഴിലാളികളുടെ പ്രൊബേഷന് കാലയളവില് അവര് പ്രാപ്തയല്ലെന്ന് ബോധ്യപ്പെട്ടാല് പിരിച്ചുവിടാന് തൊഴിലുടമയ്ക്ക് അവകാശമുണ്ടാകും. തൊഴിലാളിക്ക് നിര്‍ബന്ധമായും ഇതു സംബന്ധിച്ച് രേഖാമൂലമുള്ള എഴുത്ത് നല്‍കണം. നോട്ടീസ് കാലയളവ് മൂന്നു ദിവസത്തില് നിന്ന് ഒരു മാസമാക്കി വര്‍ധിപ്പിച്ചു\n* നോട്ടീസ് കാലയളവില് തൊഴിലാളി നോട്ടീസ് ആവശ്യങ്ങള് അംഗീകരിക്കാതെ ഖത്തര് വിട്ടാല് രാജ്യം വിട്ട അന്നു മുതല് ഒരു വര്‍ഷത്തേക്ക് യാത്രാ നിരോധനം ഏര്‍പ്പെടുത്തും\n* ആദ്യ രണ്ടു വര്‍ഷത്തില് തൊഴിലില് നിന്ന് പിരിച്ചുവിടാന് ഒരു മാസം മുമ്പ് നോട്ടീസ് നല്‍കണം. സര്‍വീസില് രണ്ടു വര്‍ഷം കഴിഞ്ഞാല് രണ്ടു മാസമാണ് നോട്ടീസ് കാലാവധി. നോട്ടീസ് മാര്‍ഗനിര്‍ദേശങ്ങള് തെറ്റിക്കുന്നവര് തൊഴിലാളികളുടെ അടിസ്ഥാന ശമ്പളത്തിന് തുല്യമായ നഷ്ടപരിഹാരം ഒടുക്കേണ്ടി വരും. അനുമതിയില്ലാതെ രാജ്യം വിട്ടാല് വിലക്കു വരും.\n* തൊഴിലാളികള്‍ക്ക് താമസ സൗകര്യം ഒരുക്കുന്ന ഉടമകള് സര്‍ക്കാര് മന്ത്രാലയങ്ങള് നിര്‍ദേശിക്കുന്ന മാനദണ്ഡങ്ങള് പാലിക്കണം. ഇല്ലെങ്കില് രണ്ടായിരം മുതല് ഒരു ലക്ഷം വരെ റിയാല് പിഴ ഒടുക്കേണ്ടി വരും. ജയില് ശിക്ഷയും അനുഭവിക്കണം.\n* തൊഴില് നിയമങ്ങള് ലംഘിക്കുന്നവര്‍ക്ക് ശിക്ഷ വര്‍ധിപ്പിച്ചു. രണ്ടായിരം മുതല് ഒരു ലക്ഷം ഖത്തറി റിയാലാണ് പിഴ. ഒരു വര്‍ഷം വരെ ജയില് ശിക്ഷയും.\n* രാജ്യത്തെ മിനിമം പ്രതിമാസ നിര്‍ബന്ധിത വേതനം ആയിരം ഖത്തറി റിയാലാക്കി. എല്ലാ തരത്തിലുള്ള തൊഴിലാളികള്‍ക്കും ജീവനക്കാര്‍ക്കും നിയമം ബാധകമാണ്. വേതനത്തിന് പുറമേ, താമസത്തിനായുള്ള പ്രതിമാസ അലവന്‍സ് അഞ്ഞൂറ് റിയാലാക്കി നിജപ്പെടുത്തി. ഭക്ഷണത്തിനായുള്ള അലവന്‍സ് 300 റിയാല്.\n* തൊഴിലാളികള്‍ക്ക് നിലവിലുള്ള തൊഴില് മാറി പുതിയവ തെരഞ്ഞെടുക്കാന് തൊഴിലുടമയില്‍നിന്ന് നൊ ഒബ്ജക്ഷന് സര്‍ട്ടിഫിക്കറ്റ് (എന്‍ഒസി) ആവശ്യമില്ല. എന്നാല് തൊഴില് നിയമ പ്രകാരമുള്ള നോട്ടീസ് നിബന്ധനകള് പ്രകാരമാകണം തൊഴില് മാറ്റം.\nCategories: gulf, News Tags: Gulf, qatar, qatar immigration, qatar laws


നമ്മുടെ വീട്ടിലെ ചൂല് ഏത് സ്ഥാനത്ത് വെക്കണം. ഈ പറയുന്ന സ്ഥാനങ്ങളിൽ വെച്ചില്ലെങ്കിൽ എന്ത് സംഭവിക്കും.\nഇന്ന് നമ്മൾ പറയുന്നത് ചൂലിനെ കുറിച്ചാണ്. സൂര്യൻ ഏതൊക്കെ സ്ഥാനങ്ങളിൽ വെക്കാം ഈ സ്ഥാനങ്ങളിൽ വെച്ചില്ലെങ്കിൽ എന്ത് സംഭവിക്കും എന്നതിനെക്കുറിച്ചാണ് ഇന്നത്തെ വീഡിയോയിൽ നമ്മൾ പറയുന്നത്. വൃത്തിയും വെടിപ്പുമുള്ള വീടുകൾ സമ്പത്ത് ആകർഷിക്കുന്നു എന്ന് പറയപ്പെടുന്നു. ഊർജ്ജത്തെ ആഘോഷിക്കണം എങ്കിൽ ഒരിക്കലും വീട് വൃത്തികേടായി സൂക്ഷിക്കരുത്. വൃത്തികേടായി ഇരുന്നാൽ വീടിന് ഒരിക്കലും പോസിറ്റീവ് ഊർജ്ജം ഉണ്ടാകില്ല. നിങ്ങളുടെ വീട് എപ്പോഴും വൃത്തിയായി സൂക്ഷിക്കേണ്ടത് നിങ്ങളുടെ തല ആഗമനത്തെ സഹായിക്കുന്നു. വാസ്തുശാസ്ത്രത്തിൽ ചൂല് ഉപയോഗിക്കുന്ന ദിശയും ഇവിടെയാണ് വയ്ക്കേണ്ടത് എന്നും നോക്കാം. നിങ്ങളുടെ വീടുകളിൽ ചൂലി നിങ്ങൾ ശരിയായ രീതിയിൽ ഉപയോഗിക്കുക അപ്പോൾ നിങ്ങൾക്ക് അഭിവൃദ്ധി ഉണ്ടാകും.\nഅതുപോലെതന്നെ ധനാഗമനവും ഉണ്ടാകും. ചൂലിനെ എപ്പോഴും നിങ്ങളുടെ വീടുകളിൽ. വടക്ക് പടിഞ്ഞാറ് ദിശകളിൽ സൂക്ഷിക്കുന്നത് ഏറ്റവും ഉചിതമായിരിക്കും. മാത്രമല്ല ഈ ദിശയിൽ നിങ്ങൾ വീട്ടിൽ ചൂല് സൂക്ഷിക്കുകയാണെങ്കിൽ നിങ്ങൾക്ക് ഒട്ടും ദാരിദ്ര്യം ഉണ്ടാവുകയില്ല. ചൂല് വെക്കുമ്പോൾ വളരെയേറെ ശ്രദ്ധിച്ചുകാണും നിങ്ങൾ ചൂല് വയ്ക്കാൻ. ചൂല് എപ്പോഴും കിടത്തി വയ്ക്കുക ചൂല് ഒരിക്കലും തലകീഴായി നിർത്തി വയ്ക്കരുത്. അതുപോലെതന്നെ വീടിനുസമീപത്തെ പ്രധാന വാതിലിന് അരികെ ആയി ചൂല് സൂക്ഷിക്കുന്നത് ശുഭ സൂചന ആയി കാണപ്പെടുന്നു. അതുപോലെ ഇത് രാത്രിയിലാണ് നിങ്ങൾ സൂക്ഷിക്കേണ്ടത്.\nരാത്രിയിൽ മാത്രമാണ് ചൂല് പ്രധാന വാതിലിന് അടുപ്പിൽ വെക്കേണ്ടത് അത് ഇത് കാലത്ത് ഒരിക്കലും ചൂല് പ്രധാനവാതിലിൽ അടുത്ത വയ്ക്കരുത് ആരും കാണാത്ത സ്ഥലത്ത് വേണം നിങ്ങൾ ജൂലൈ കൊണ്ടു വയ്ക്കാൻ. അതുപോലെതന്നെ അടുക്കളയിലും ഭക്ഷണം കഴിക്കാൻ ഇരിക്കുന്ന സ്ഥലത്തും നിങ്ങൾ ചൂല് സൂക്ഷിക്കരുത്. അതുപോലെതന്നെ വൈകുന്നേരം അഞ്ചുമണിക്ക് ശേഷം ചൂല് ഉപയോഗിക്കരുത്. ഇങ്ങനെ നിങ്ങളുടെ വീടുകളിൽ ഇതിൽ ചെയ്താൽ നിങ്ങളുടെ വീടുകളിൽ അഭിവൃദ്ധി ഉണ്ടാകും. അതുപോലെതന്നെ ചൂല് ഒരുകാരണവശാലും ചവിട്ടരുത് കാക്കാൻ വെക്കരുത്. ഇതിനെ കുറിച്ച് കൂടുതൽ അറിയുവാൻ ഈ വീഡിയോ ഫുൾ ആയി കാണുക .


KERALA DEVELOPMENT: പീഡനം\nസുധി അറയ്ക്കൽ August 18, 2016 at 1:39 PM\nനല്ല ലേഖനം.ആഴത്തിൽ പഠിച്ചെഴുതിയിട്ടുണ്ട്..\nഒരു മെസേജ് .\n(പതിനാല് സെക്കന്‍ഡ് ആരെങ്കിലും നോക്കിനിന്നതായി പെണ്‍കുട്ടി പരാതിപ്പെട്ടാല് കേസെടുക്കാം; ഋഷിരാജ് സിങ്.-\nഇപ്പൊൾ കിട്ടിയ വാർത്ത.\nപുതുക്കിയ സമയ പരിധികൾ:\nGeneral : 14 sec\nSC /ST. : 50 sec\nOBC. : 35 sec\nകോങ്കണ്ണുള്ളവർ: 28 sec\nBipin August 19, 2016 at 4:54 AM\nട്രോളുകൾ രസകരം തന്നെ. പക്ഷെ സ്ത്രീകളുടെ മേൽ ആക്രമണങ്ങൾ വർധിച്ചു വരുന്നു. അക്കാര്യം ഗൗരവമായി കാണേണ്ടതുണ്ട്.അവിടെയൊരു പെൺകുട്ടിയ്ക്ക് അങ്ങിനെ സംഭവിച്ചു എന്ന് പത്രത്തിൽ വായിച്ചു നമ്മൾകഷ്ട്ടം പറയും. പിന്നെ അതിനെ ഗൗനിക്കില്ല. നമുക്ക് അനുഭവപ്പെടുന്നത് വരെ. അതാണ് സുധീ നമ്മുടെ സമൂഹം..\nMubi August 18, 2016 at 3:34 PM\nകുറച്ചു ദിവസം ഫോണ് കേടായപ്പോ എന്തൊരു സമാധാനമായിരുന്നു... ട്രോള് കണ്ടും വായിച്ചും മതിയായി :) അതിനിടയില് ശരിക്കും എന്തായിരിക്കും ആ ഓഫീസര് പറഞ്ഞിട്ടുണ്ടാവുക അല്ലെങ്കില് പൊതുജനങ്ങളെ അറിയിക്കാന് ഉദേശിച്ചതെന്നും എല്ലാവരും മറന്നു.\nBipin August 19, 2016 at 5:02 AM\nഅതെ മുബീ. അതെല്ലാവരും മറന്നു,സൗകര്യ പൂർവം.\nമാധ്യമങ്ങൾ എന്താണ് കാണിക്കുന്നത് എന്ന് കാണിക്കാൻ ഒരു ഫോട്ടോ ഇട്ടിരുന്നു. ഒരു പെൺകുട്ടി വഴിയിൽ കൂടി നടന്നു പോകുന്നു.എതിരെ ഒരു ചെറുപ്പക്കാരനും. അപരിചിതർ, അങ്ങോട്ടും ഇങ്ങോട്ടും ശ്രദ്ധിക്കാതെ കടന്നു പോകുന്നു. കടന്നു പോകുന്ന ഒരു പോയിന്റിൽ അവരുടെ നിഴൽ മതിലിൽ പതിക്കുന്നു. രണ്ടു പേരും അടുത്ത് ചേർന്ന് ചുംബിച്ചു നിൽക്കുന്നത് പോലെ. ആ നിഴലാണ് സത്യം എന്ന പേരിൽ മാധ്യമങ്ങൾ കാണിക്കുന്നതും സമൂഹം കാണാൻ ഇഷ്ട്ടപ്പെടുന്നതും.\nMuralee Mukundan , ബിലാത്തിപട്ടണം August 25, 2016 at 4:37 AM\nവെറുതെ പ്രഖ്യാപനം നടത്താനും\nഉൽബോധനം നടത്താനും എളുപ്പമാണ്.\nഅതാണ് ഇവിടത്തെ എഴുത്തുകാരും ''സൊ\nകാൾഡ്'' ബുദ്ധികജീവികളും ചെയ്യുന്നത്.\nBipin August 25, 2016 at 10:01 AM\nഅത് ശരിയാണ് മുരളീ. അധികാരത്തിൽ ഇരിക്കുന്നവരും ഒന്നും ചെയ്യാതെ ഉൽബോധനം മാത്രം നടത്തി ജീവിക്കുന്നു.


40 വര്‍ഷത്തെ പ്രവാസ ജീവിതത്തിലെ സമ്പാദ്യം കൊണ്ട് നാട്ടില് തുടങ്ങിയ പദ്ധതി പൂർത്തിയാക്കാനാകാതെ കുവൈത്ത് മലയാളിയും കുടുംബവും\nപഞ്ചായത്തു അധികൃതർ അനുമതി നിഷേധിച്ചതിനെ തുടർന്ന് കെട്ടിട നിർമാണം പാതി വഴിയിൽ നിലച്ചതാണ് പത്തനംതിട്ട കൊടുമൺ ബെറ്റി ഭവനിൽ ജോയിയെയും കുടുംബത്തെയും പ്രതിസന്ധിയിലാക്കിയത്\n28 Jun, 2019 at 02:51 AM\nനാല്‍പത് വര്‍ഷത്തെ പ്രവാസ ജീവിതത്തിലെ സമ്പാദ്യം കൊണ്ട് നാട്ടില് തുടങ്ങിയ പദ്ധതി പൂർത്തിയാക്കാനാകാതെ കുവൈത്ത് മലയാളിയും കുടുംബവും പ്രതിസന്ധിയിൽ . പഞ്ചായത്തു അധികൃതർ അനുമതി നിഷേധിച്ചതിനെ തുടർന്ന് കെട്ടിട നിർമാണം പാതി വഴിയിൽ നിലച്ചതാണ് പത്തനംതിട്ട കൊടുമൺ ബെറ്റി ഭവനിൽ ജോയിയെയും കുടുംബത്തെയും പ്രതിസന്ധിയിലാക്കിയത്.\nഒമാനിലും കുവൈത്തിലുമായി നീണ്ട നാല്പതു വർഷത്തെ പ്രവാസം തിരിച്ചു പോക്ക് സ്വപ്നം കണ്ടാണ് വീടിനു സമീപം പാർപ്പിട സമുച്ചയം പണിയാൻ ജോയി പദ്ധതിയിട്ടത്. കൊടുമൺ പഞ്ചായത്തിൽ നിന്ന് നിർമാണ അനുമതി ലഭിച്ചതോടെ ബഹുനില കെട്ടിടത്തിന്റെ പണി ആരംഭിച്ചു.\nകൈവശാവകാശ സർട്ടിഫിക്കറ്റിൽ കെട്ടിടം പണിയുന്ന ഭൂമി നിലമാണെന്നു രേഖപ്പെടുത്തിയതു കാരണമാണ് പെർമിറ്റ് പുതുക്കി നൽകാത്തതെന്നാണ് പഞ്ചായത്തിന്റെ വിശദീകരണം. എന്നാൽ ജോയിയും കുടുംബവും താമസിച്ചിരുന്ന പഴയ വീട് പൊളിച്ചതിനു ശേഷം അതെ സ്ഥലത്താണ് പുതിയ കെട്ടിടം പണി ആരംഭിച്ചത്. പഴയ വീടിന്റെ നികുതി അടച്ചതിനു കൊടുമൺ വില്ലേജ് ഓഫീസിൽ നിന്ന് നൽകിയ രസീതാണിത് . നാല് പതിറ്റാണ്ടു മരുഭൂമിയിൽ അദ്ധ്വാനിച്ചുണ്ടാക്കിയ പണമാണ് പണിതീരാത്ത കെട്ടിടമായി കിടക്കുന്നത്. പരിഹാരം തേടി ഹൈക്കോടതിയിൽ ഹരജി നൽകിയിട്ടുണ്ട് ജോയ് . നീതിപീഠത്തിൽ പ്രതീക്ഷ കൈവിടാതെ കാത്തിരിക്കുകയാണ് ഈ കുടുംബം .\nമനുഷ്യ ശൃംഖലയില് ലീഗ് നേതാവ് പങ്കെടുത്തിട്ടുണ്ടെങ്കില് നടപടിയെന്ന് കെ.പി.എ മജീദ്; വിവാദമാക്കേണ്ടെന്ന് കുഞ്ഞാലിക്കുട്ടി


ദിലീപ് നിങ്ങളല്ല, ബൈജു പൗലോസ് ആണ് ഞങ്ങളുടെ സൂപ്പര് സ്റ്റാര്\nദിലീപ് നിങ്ങളല്ല, ബൈജു ...\n12 July 2017 8:16 AM GMT\nമലയാള സിനിമയിലെ ഒരു പ്രമുഖ നടി ആക്രമിക്കപ്പെട്ടപ്പോള് അതിന് പിന്നിലെ ഗൂഢാലോചനയെക്കുറിച്ച് അന്വേഷിക്കാന് സമര്‍ത്ഥനായ ഒരു ഉദ്യോഗസ്ഥന് വേണമെന്ന് വന്നപ്പോള് കേരളത്തിലെ ഉന്നത പോലീസ് ഉദ്യോഗസ്ഥര്‍ക്ക് രണ്ടാമതൊന്ന് ചിന്തിക്കേണ്ടി വന്നിട്ടില്ല. പെരുമ്പാവൂര് സിഐ ബൈജു പൗലോസ് ജിഷ വധക്കേസ് അന്വേഷണത്തിലൂടെയും വിജിലന്‍സ് ഉദ്യോഗസ്ഥരായി വേഷംമാറിയെത്തി കവര്‍ച്ച നടത്തിയ സംഘത്തെ പിടികൂടിയും തന്റെ കഴിവ് തെളിയിച്ച് കഴിഞ്ഞിരുന്നു. ജിഷ വധക്കേസിന്റെ അന്വേഷണം ധ്രുതഗതിയില് പുരോഗമിക്കാത്തതിന്റെ പേരില് അദ്ദേഹം രൂക്ഷ വിമര്‍ശനത്തിന് വിധേയനായിരുന്നു.\nഡിവൈഎസ്പി കെ ജി ബാബുകുമാര് ബിപിസിഎല് സുരക്ഷ ഉദ്യോഗസ്ഥനായി പോയപ്പോള് പകരക്കാരനാക്കാന് പറ്റുന്ന ഉദ്യേഗസ്ഥനെയാണ് അന്വേഷണ സംഘം തേടിയത്. കേസന്വേഷണത്തിന്റെ തുടക്കം മുതല് ഉള്‍പ്പെട്ടിരുന്ന വ്യക്തി എന്ന നിലയിലും ട്രാക്ക് റെക്കോഡും പരിഗണിച്ചാണ് ബൈജു പൗലോസിനെ അന്വേഷണ സംഘത്തില് ഉള്‍പ്പെടുത്തിയത്.\nനടി ആക്രമിക്കപ്പെട്ടതിന് പിന്നിലെ ഗൂഢാലോചനയെക്കുറിച്ചുള്ള എല്ലാ വിവരങ്ങളും ഉന്നത ഉദ്യോഗസ്ഥര് ചോരുമെന്ന ഭയത്താല് അതീവ രഹസ്യമായാണ് സൂക്ഷിച്ചിരുന്നത്. ദിലീപിന് ഈ കേസുമായി ബന്ധമുണ്ടെന്ന് തെളിയിച്ച ഫോണ്‍കോളുകളുടെ വിവരങ്ങളെല്ലാം ആലുവയിലെ സൈബര് സെല് ഓഫീസില് ബൈജു പൗലോസ് ഒറ്റക്കെത്തിയാണ് ശേഖരിച്ചത്.\nവ്യക്തമായ തെളിവുകള് ലഭിക്കാതെ സാഹചര്യത്തെളിവുകളുടെ അടിസ്ഥാനത്തില് ക്രിമിനല് ഗൂഢാലോചന തെളിയിക്കുകയെന്നത് അത്ര എളുപ്പമല്ല. ഫോണ് വിളികളുടെ വിവരങ്ങള് ശേഖരിച്ച് ചോദ്യം ചെയ്യലില് ദിലീപിനെ കുരുക്കാന് സഹായിച്ചത് ബൈജു പൗലോസിന്റെ പ്രയത്‌നമാണെന്ന് ഒരു മുതിര്‍ന്ന പോലീസ് ഉദ്യോഗസ്ഥന് അറിയിച്ചു.\nഅങ്കമാലി സിഐയ്ക്ക് നെടുമ്പാശേരിയുടെ അധിക ചുമതല കൂടിയുണ്ടായിരുന്നതിനാലാണ് ഡിപ്പാര്‍ട്ട്‌മെന്റ് മറ്റൊരു അന്വേഷണ ഉദ്യോഗസ്ഥനെ തേടിയത്. വടക്കന് പരവൂര്, കളമശേരി, ആലുവ, അങ്കമാലി എന്നിവിടങ്ങളിലെ സിഐമാരും ബൈജു പൗലോസിനെ അന്വേഷണത്തില് സഹായിച്ചു. നേരത്തെ ബൈജു പൗലോസ് വിവിധ കേസുകളില് സഹായിച്ചിട്ടുള്ള ക്രൈംബ്രാഞ്ച് എസ് പി കെ എസ് സുദര്‍ശനും അന്വേഷണം ധ്രുതഗതിയിലാക്കാന് സഹായിച്ചു.\nതെളിവുകള് അതിശക്തമാണെന്നും അന്വേഷണം അവസാനിക്കുന്നത് വരെയെങ്കിലും ദിലീപ് ജയിലില് തന്നെ തുടരുമെന്നുമാണ് മുതിര്‍ന്ന ഉദ്യോഗസ്ഥര് ഈ കേസിനെക്കുറിച്ച് പറയുന്നത്.\nActressAbusingCase BaijuPoulose dileep JishaMurderCase KSSudarshan


ഒമാനിലെ ദോഫാർ മേഖല കോൺസുലാർ ഏജന്‍റ് ഡോ. കെ. സനാതൻ\n28/04/2021 07:13:46 pm\nഡോ:കെ.സനാതനനെ സലാല ഉൾപ്പെടുന്ന ദോഫാർ മേഖലയുടെ ഹോണററി കോൺസുലാർ ഏജന്റായി ഇന്ത്യൻ എംബസി വീണ്ടും നിയമിച്ചു . മുൻ കോൺസുലാർ ഏജന്റും ദീർഘകാലമായി സലാലയിൽ സാമൂഹ്യ രംഗത്ത് സജീവവുമാണിദ്ദേഹം. നിലവിലുണ്ടായിരുന്ന കോൺസുലാർ ഏജന്റ് മൻപ്രീത് സിംഗ് നാട്ടിലായതിനെ തുടർന്നാണ് എംബസി സെക്കന്റ് സെക്രട്ടറി കണ്ണൻ നായർ പുതിയ കോൺസുലാറിനെ നിയമിച്ചത്. ഇന്ത്യക്കാരുടെ രേഖകളും ഫോട്ടോയും പരിശോധിച്ച് സാക്ഷ്യപ്പെടുത്തുകയാണ് പ്രധാന ഉത്തരവാദിത്വം. ഇത് പൂർണമായി സേവന സ്വഭാത്തിലുള്ളതായിരിക്കും.\nപൊതു രംഗത്ത് വിവിധ മേഖലകളിൽ സജീവമായ സനാതനൻ 1992 മുതൽ 2009 വരെ ദോഫാർ മേഖലയുടെ ഹോണററി കോൺ സുലാർ ഏജന്റായിരുന്നു.വിവിധ കലായളവിലായി പത്ത് വർഷത്തോളം ഇന്ത്യൻ സോഷ്യൽ ക്ലബ്ബ് ചെയർമാനായിരുന്നു. കൂടാതെ മലയാള വിഭഗത്തിന്റെ ചീഫ് പാട്രനുമാണ് ,അയ്യപ്പ സേവ സംഘം, സയൻസ് ഇന്ത്യ ഫോറം ,തണൽ,ജി.ഡി.പി.എസ് തുടങ്ങിയവക്കും നേതൃത്വം നൽകി വരുന്നു.\nഅൽ വത്തീഖ എഞ്ചിനീയറിങ് കമ്പനി, ടീം എഞ്ചിനീയറിങ് സർവ്വീസ് ഉൾപ്പടെ ഒമാനിലും കേരളത്തിലുമുള്ള അഞ്ച് കമ്പനികളുടെ ചെയർമാനും മാനേജിംഗ് ഡയറക്ടറുമാണ്. 1976 മുതൽ സലാലയിലുള്ള ഇദ്ദേഹം ആദ്യ കാല പ്രവാസി കൂടിയാണ്. ബിസിനസ്സ് മേഖലയിലും സാമൂഹ്യ മേഖലയിലും നിരവധി അവാർഡുകൾ ലഭിച്ചിട്ടുണ്ട്. മെക്കാനിക്കൽ എഞ്ചിനീയറായ ഇദ്ദേഹം ബിസിനസ് അഡ്മിനിസ്ട്രേഷനിലാണ് പി.എച്ച്.ഡി കരസ്ഥമാക്കിയത്.\nഭാര്യ: താര സനാതനൻ,മക്കൾ സിമി സനിൽ,ഡോ:സൗമ്യ സനാതനൻ. തിരുവനന്ത പുരം സ്വദേശിയാണ് .ഇപ്പോൾ കേരളത്തിലുള്ള അദ്ദേഹം വിമാന സർവ്വീസ് തുടങ്ങിയാൽ ഉടനെ സലാലയിലെത്തുമെന്ന് അറിയിച്ചിട്ടുണ്ട്. ബന്ധപ്പെടാൻ 00968 99492790, 0091 9995078000 [email protected]\nദോഫാറിൽ ലോക്ഡൗൺ സമയത്തിൽ ഇളവ്\nപ്രവാസി ഇന്ത്യക്കാരനെ തൂങ്ങി മരിച്ച നിലയിൽ കണ്ടെത്തി\nപ്രവാസികളുടെ ആശങ്കയ്ക്ക് അറുതി, ഇന്ത്യയിലെ കോവിഷീല്‍ഡ് വാക്സിന് സൗദിയില് അംഗീകാരം\nയുഎഇ പ്രവേശനവിലക്ക് അനുഭാവപൂർവമായ നടപടി ഉണ്ടാകും, കോൺസുലേറ്റ്\nപരാതികൾ നൽകാൻ വാട്സ് ആപ്പ് ഹെൽപ് ലൈൻ നമ്പറുകൾ ഒരുക്കി കുവൈത്ത് ഇന്ത്യൻ എംബസി\nഇന്ത്യൻ എംബസി ഓപ്പൺ ഹൗസ് 26ന്\nഒമാനിൽ പ്രവാസികള് സാമൂഹിക മാധ്യമങ്ങളിലെ പോസ്റ്റുകളുടെ കാര്യത്തില് ജാഗ്രത പുലർത്തണമെന്ന് എംബസി\nഒമാനില് രണ്ടായിരത്തിലധികം സ്വദേശി അധ്യാപകരെ നിയമിക്കാന് തീരുമാനം\nവീസാ ഏജന്റിന്റെ ചതിയിൽ കുടുങ്ങി ഇന്ത്യൻ യുവാക്കൾ, രാപ്പകലുകൾ കഴിച്ചുകൂട്ടിയത് റോഡരികിൽ\nഉച്ചവെയിലിൽ ജോലി നിരോധനം ചൊവ്വാഴ്ച മുതൽ


ഫാ. ജോസ് പുതൃക്കയിലിനെ വിചാരണ ചെയ്യാന് സിബിഐ സുപ്രീംകോടതിയിലേക്ക്, നിലപാട് കോടതിയെ അറിയിച്ചു – Media Mangalam\nഫാ. ജോസ് പുതൃക്കയിലിനെ വിചാരണ ചെയ്യാന് സിബിഐ സുപ്രീംകോടതിയിലേക്ക്, നിലപാട് കോടതിയെ അറിയിച്ചു\nMMNetwork Thiruvananthapuram December 22, 2020\nതിരുവനന്തപുരം: അഭയക്കൊലക്കേസില് ഫാ. ജോസ് പുതൃക്കയിലിനെ വിചാരണ കൂടാതെ വെറുതെവിട്ടതിനെതിരേ സിബിഐ സുപ്രീംകോടതിയെ സമീപിക്കും. കേസില് ഇദ്ദേഹത്തെ വിചാരണ ചെയ്യണമെന്നാവശ്യപ്പെട്ടാണ് സിബിഐ കോടതിയെ സമീപിക്കുക. നേരത്തെ ഫാ. ജോസ് പുതൃക്കയിലിനെ വിചാരണ കൂടാതെ തിരുവനന്തപുരം സിബിഐ കോടതി വെറുതെ വിട്ടിരുന്നു.\nഇതിനെതിരെ ജോമോന് പുത്തന്‍പുരയ്ക്കല് ഹൈക്കോടതിയില് അപ്പീല് നല്‍കിയിരുന്നു. എന്നാല് ഇക്കാര്യത്തില് പ്രോസിക്യൂഷനാണ് അപ്പീല് നല്‍കേണ്ടതെന്ന് ചൂണ്ടിക്കാണിച്ച് ജോമോന് പുത്തന്‍പുരയ്ക്കലിന്റെ അപ്പീല് കോടതി തള്ളിയിരുന്നു. കേസില് പുതൃക്കയിലിനെക്കൂടി വിചാരണ ചെയ്യാന് മേല്‍കോടതിയെ സമീപിക്കുമെന്ന് ഇന്നാണ് സിബിഐ കോടതിയെ അറിയിച്ചത്.\nabhaya case abhaya case verdict case against fr jose poothrukkayil\nഅഭയകേസ്:നിരപരാധിയെന്ന് തോമസ് എം കോട്ടൂര്\nഅഭയകേസ്:അഭയ കേസില് ദൈവം എത്തിയത് മോഷ്ടാവിന്റെ രൂപത്തിലെന്ന് ജോമോന് പുത്തന്‍പുരയ്ക്കല്


കേരളത്തില് ബിജെപി കൂടുതല് സീറ്റ് നേടി കരുത്താര്‍ജ്ജിക്കും; പിണറായിയെ വെല്ലുവിളിച്ച് അമിത്ഷാ – Kerala News Hunt\nകൊച്ചി: മുഖ്യമന്ത്രി പിണറായി വിജയനെ വെല്ലുവിളിച്ച് കേന്ദ്ര ആഭ്യന്തരമന്ത്രി അമിത്ഷാ. കേരളത്തില് ഇത്തവണ നിയമസഭാ തെരഞ്ഞെടുപ്പില് ബിജെപി കൂടുതല് സീറ്റുകള് നേടുമെന്ന് കേന്ദ്ര ആഭ്യന്തരമന്ത്രി അമിത്ഷാ പറഞ്ഞു. രണ്ട് സീറ്റില് സ്ഥാനാര്‍ത്ഥി ഇല്ലാത്തത് പാര്‍ട്ടിയെ ബാധിക്കുമെന്നും അമിത്ഷാ പറഞ്ഞു. മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nപൗരത്വ ഭേദഗതി നിയമം കേരളത്തില് നടപ്പിലാക്കില്ലെന്ന മുഖ്യമന്ത്രി പിണറായി വിജയന്റെ നയത്തിന്റെ ഭാവി എന്തായിരിക്കുമെന്ന മാധ്യമ പ്രവര്‍ത്തകന്റെ ചോദ്യത്തിന് അത് തെരഞ്ഞെടുപ്പിന് ശേഷം കാണാമെന്നായിരുന്നു അമിത്ഷായുടെ പ്രതികരണം. അതേസമയം പശ്ചിമ ബംഗാളില് തൃണമൂല് സര്‍ക്കാരിനെ അട്ടിമറിച്ച് ഭരണം പിടിച്ചെടുക്കാമെന്നുള്ള ആത്മവിശ്വാസത്തിലാണ് ഷാ. തെരഞ്ഞെടുപ്പ് പ്രചരണാര്‍ത്ഥം അമിത്ഷാ കേരളത്തിലെത്തിയിരിക്കുകയാണ്. ഇന്നലെ രാത്രി പ്രത്യേക വിമാനത്തിലെത്തിയ അമിത് ഷാ എറണാകുളം, തൃശ്ശൂര് ജില്ലകളിലെ തെരഞ്ഞെടുപ്പ് ചുമതലയുള്ള പ്രവര്‍ത്തകരുമായി കൂടിക്കാഴ്ച നടത്തി. ഇന്ന് വിവിധ പരിപാടികളില് അമിത് ഷാ പങ്കെടുക്കും. തൃപ്പൂണിത്തുറ സ്റ്റാച്യു ജങ്ഷനില് നിന്നുള്ള റോഡ്‌ഷോയ്ക്ക് ശേഷം കോട്ടയം, കൊല്ലം, പാലക്കാട് ജില്ലകളില് നടക്കുന്ന തെരഞ്ഞെടുപ്പ് പ്രചാരണ പരിപാടികളില് അദ്ദേഹം സംസാരിക്കും.\nപത്തനംതിട്ട | തിരഞ്ഞെടുപ്പില് വര്‍ഗീയ കക്ഷികളുടെ ഒളിഞ്ഞും തെളിഞ്ഞുമുള്ള പിന്തുണ എല് ഡി എഫിന് വേണ്ടെന്ന് മുഖ്യമന്ത്രി പിണറായി വിജയന്. കേരളത്തില് കോ ലീ ബി സഖ്യം യാഥാര്‍ഥ്യമാണെന്നും മുഖ്യമന്ത്രി വാര്‍ത്താസമ്മേളനത്തില് പറഞ്ഞു. ഒരിടത്ത് കൊടുത്ത് വേറൊരുടിത്ത് വാങ്ങുക എന്നതാണ് കോണ്‍ഗ്രസ്- ബി ജെ പി രീതി. ഇത് നേമയത്ത് കഴിഞ്ഞ തവണ മത്സരിച്ച യു ഡി എഫ് സ്ഥാനാര്‍ഥി തന്നെ സ്ഥിരീകരിച്ചിട്ടുണ്ട്. ഈ തിരഞ്ഞെടുപ്പിലും ബി ജെ പിയുമായി ഇത്തരം […]\n‘അപകടത്തില് പെട്ടവരെ കണ്ട് മുഖം തിരിച്ചു കടന്നു കളയരുത്..ഒരു ജീവനാണ്’; അനുഭവക്കുറിപ്പുമായി മന്ത്രി റോഷി അഗസ്റ്റിന്


ബലാത്സംഗത്തിനിടെ യുവതി പഴ്‌സ് കൈക്കലാക്കി; പോലീസുകാരന് അറസ്റ്റില് | Malayalam News\nബലാത്സംഗത്തിനിടെ യുവതി പഴ്‌സ് കൈക്കലാക്കി; പോലീസുകാരന് അറസ്റ്റില്\nപുരി- ഒഡീഷയിലെ ക്ഷേത്രനഗരമായ പുരിയില് പോലീസുകാരനും മറ്റൊരാളും ചേര്‍ന്ന് യുവതിയെ ബലാത്സംഗം ചെയ്തു. പോലീസ് ക്വാര്‍ട്ടേഴ്‌സില്‍വെച്ച് നടന്ന സംഭവത്തില് പോലീസുകാരനെ അറസ്റ്റ് ചെയ്തിട്ടുണ്ട്. ഇയാളെ സര്‍വീസില്‍നിന്ന് സസ്‌പെന്റ് ചെയ്തു.\nബസ് കാത്തുനില്‍ക്കുകയായിരുന്ന സ്ത്രീയെ പോകേണ്ട സ്ഥലത്ത് എത്തിക്കാമെന്ന് പറഞ്ഞാണ് പോലീസുകാരന് കാറില് കയറ്റിയതെന്ന് പരാതിയില് പറയുന്നു. കാറില് കയറിയ ശേഷമാണ് മറ്റു മൂന്ന് പേരെ കാറിനകത്ത് കണ്ടത്.\nഭുവനേശ്വറില്‍നിന്ന് കാകത്പൂര് ഗ്രാമത്തിലേക്ക് പോകണ്ടേയിരുന്ന സ്ത്രീയെ പോലീസ് ക്വാര്‍ട്ടേഴ്‌സിലേക്ക് കൊണ്ടുപോകുകയായിരുന്നു. ബലാത്സംഗത്തിനിടെ യുവതി കൈക്കലാക്കിയ പഴ്‌സില്‍നിന്ന് പോലീസുകാരന്റെ ഐഡന്റിറ്റി കാര്‍ഡും ആദാര് കാര്‍ഡും ലഭിച്ചതാണ് അറസ്റ്റിനു സഹായകമായത്.\nസ്ത്രീയേയും രണ്ടു പേരേയും ക്വാട്ടേഴ്‌സിലെ മുറിക്കകത്താക്കിയ ശേഷം മറ്റു രണ്ടുപേര് മുറി പുറമെനിന്ന് പൂട്ടി സ്ഥലം വിട്ടുവെന്ന് പരാതിയില് പറയുന്നു. മറ്റു പ്രതികളെ പിടികൂടുന്നതിന് പ്രത്യേക സ്‌ക്വാഡുകളെ നിയോഗിച്ചതായി പുരി പോലീസ് സൂപ്രണ്ട് പറഞ്ഞു.\nIndia Crime Rape police


“പലമതസാരവുമേകമെന്നു പാരാതുലകിലൊരാനയിലന്ധരെന്നപോലെ” ~ ഗുരുദേവ ചരിത്രം\n23:39 Sree Narayana Guru No comments\nഗുരുദേവനാൽ വിരചിതമായ ആത്മോപദേശശതകത്തിലെ നാൽപ്പത്തിനാലു്, നാൽപ്പത്തിയഞ്ചു്, നാൽപ്പത്തിയാറു്, നാൽപ്പത്തിയേഴു് എന്നീ മന്ത്രങ്ങൾ (അവ നാലും ഈ ലേഖനത്തിന്റെ അന്ത്യത്തിൽ കൊടുത്തിട്ടുണ്ടു്) പുനരവതരിപ്പിച്ചു കൊണ്ടു് ഇയ്യിടെ ഒരു സ്നേഹിതൻ രണ്ടു ചോദ്യങ്ങൾ ചോദിച്ചു. ചോദ്യം ഒന്നു്- ഗുരുദേവൻ എഴുതിയ ആത്മോപദേശശതകത്തിലെ ഈ പദ്യങ്ങളുടെ ഇപ്പോഴത്തെ പ്രസക്തി എന്താണ്? രണ്ടു് - കാലം കുറച്ചുകഴിഞ്ഞപ്പോൾ ഈ പദ്യങ്ങളുടെ പ്രസക്തി കൂടിയോ അതോ കുറഞ്ഞോ? ആ സ്നേഹിതനെഴുതിയ മറുപടിയാണീ ലേഖനം. ഗുരുദേവന്‍റെ ആപ്തവാക്യങ്ങളെ (“ഒരു ജാതി ഒരു മതം ഒരു ദൈവം”, “മതം ഏതായാലും മനുഷ്യൻ നന്നായാൽ മതി” തുടങ്ങിയവ.) വെറും വാക്കുകളുടെ അർത്ഥത്തിൽ മാത്രം കാണതെ അതിലെ അത്മീയമായതത്ത്വം ആണു കാണേണ്ടതെന്നു എഴുതിയപ്പാൾ ‘അതിലെന്താണു് ആത്മീയത’ അന്നു് ചില സുഹ്രത്തുക്കൾ ചോദിക്കുകയുണ്ടായി. ആ സംശയങ്ങൾക്കും കൂടിയുള്ള മറുപടിയാണീ ലേഖനം.\nരണ്ടാം ചോദ്യത്തിനുള്ള ഉത്തരം: ഗുരുദേവൻ എഴുതിയ ആ വരികൾക്കു് അല്പം പോലും പ്രസക്തി കുറഞ്ഞിട്ടില്ല, കൂടിയിട്ടുണ്ടുതാനും. ഒന്നാം ചോദ്യത്തിനുത്തരം: ഇന്നും അവ പ്രസക്തമാണു് – അതെഴുതിയ സമയത്തേക്കാളും കൂടുതലായി. കാരണം മതങ്ങൾ ഇന്നും പഴയതുപോലെതന്നെയോ അതിലും കൂടുതൽ ശക്തിയോടുകൂടിത്തന്നെ മനുഷ്യരെ വേട്ടയാടിക്കൊണ്ടേയിരിക്കുന്നു എന്നതുതന്നെ. എന്നാൽ ഈ മറുപടിയോടൊപ്പം തന്നെ മറ്റുചില കാര്യങ്ങൾ കൂടി അനുസ്മരിപ്പിക്കാൻ ആഗ്രഹിക്കുന്നു.\nമതങ്ങളുടെ ആവിർഭാവത്തിനു് കാരണം ചില മനുഷ്യരുടെ സ്വാർദ്ധതയാണെന്നതിനു സംശയിക്കേണ്ടതില്ല. അതിലേക്കു് കടക്കും മുമ്പുചിലതു പറയേണ്ടതുണ്ടു്.\nമതങ്ങളുടെ ആവിർഭാവത്തിനു മുമ്പു് മനുഷ്യരിൽ അന്തർലീനമായിരുന്ന; അവരിൽ നൈസർഗ്ഗികമായി ഉണ്ടായിരുന്ന ആത്മീയചിന്തകൾ (നിസ്വാർദ്ധരായ) ആത്മീയാചാര്യന്മാരാൽ തിരിച്ചറിയപ്പെടുകയും, അവരാൽ പരിപുഷ്ടിപ്പെടുത്തി, കരുപ്പിടിപ്പിച്ചു് ആത്മീയതത്ത്വശാസ്ത്രങ്ങളുടെ രൂപത്തിൽ അവ അവതരിപ്പിക്കപ്പെടുകയും ചെയ്തു. നൈസർഗ്ഗീകമായി ഉണ്ടായിരുന്നവയായതിനാൽ അവ നശിക്കുന്നില്ല. ആയതിനാൽ അവ സനാതനമാണുതാനും. ആ തത്ത്വശാസ്ത്രങ്ങളിൽ അധിഷ്ടിതമായി രൂപംകൊണ്ട ജീവിതരീതിയിൽ, ആ മൂല്ല്യങ്ങളെ ആധാരപ്പെടുത്തി, മനുഷ്യനു ധാർമ്മികമായ ജീവിതം നയിക്കാനുള്ള ചുമതലകളായി ആ തത്ത്വങ്ങൾ അംഗീകരിക്കപ്പെട്ടു. അവ മനുഷ്യകുലത്തിന്റെ ആത്മീയവും സാമ്പത്തികവും ആരോഗ്യപരവും വിദ്യാഭ്യാസപരവും തുടങ്ങി എല്ലാവിധമായ ചര്യകൾക്കും വേണ്ടുന്ന ശാസ്ത്രീയമായ അറിവു നല്കി. അവയെ പഠിച്ചു മനസ്സിലാക്കി വിശകലനം ചെയ്തു പ്രായോഗികജീവിതത്തിൽ ഉപയോഗിക്കുവാൻ അവയെ നമുക്കു നല്കിയ വിജ്ഞാനികൾ തന്നെ നമ്മേ പഠിപ്പിച്ചു. മനുഷ്യനു ധാർമ്മികമായ ജീവിതം നയിക്കാനുള്ള സഹായികളായി ആ തത്ത്വങ്ങൾ നിലകൊണ്ടു. അവയാണുമനുഷ്യന്‍റെ “ധർമ്മം” എന്ന സജ്ഞയാൽ അറിയപ്പെട്ടിരുന്നതു്. അങ്ങനെ സനാതനമായ ആ ധർമ്മങ്ങൾക്കുതന്നെ പിന്നീടു വ്യതിയാനം സംഭവിച്ചു, മനുഷ്യർ സംഭവിപ്പിച്ചു എന്നു പറയുകയാവും ശരി. അവയാണു മതങ്ങൾ. (ആ മതങ്ങൾ ജന്മം കോണ്ടപ്പോൾ ഇതിനേയും; ഈ സനാതനമായധർമ്മത്തേയും; ഒരു മതമായി ചിലർ കണക്കാക്കി.)\nആ ധർമ്മങ്ങളിൽ അധിഷ്ടിതമായി ജീവിച്ചുപോന്ന മനുഷ്യർ - അഥവാ ആ ധർമ്മങ്ങളിൽ അധിഷ്ടിതമായ ജീവിതത്തിൽ - ഭൗതികമൂല്ല്യങ്ങൾക്കു വിലകല്പ്പിച്ചിരുന്നുവെങ്കിലും, അവ ആത്മീയജീവതത്തിന്‍റെ അകമ്പടിയായി മാത്രം ആയിരുന്നു. എന്നാൽ കാലകൃമേണ ഭൗതികമൂല്ല്യങ്ങൾക്കു് കൂടുതൽ പ്രാധാന്യം കല്പിക്കപ്പെടുകയും അതുമൂലം മനുഷ്യരിൽ ഭൗതികമൂല്ല്യങ്ങൾക്കു മുൻഗണന കൂടുകയും ഉണ്ടായി. സ്വാഭാവികമായും ആത്മീയമായ ചിന്താഗതികൾ പിന്നാക്കം പോവുകയും ചെയ്തു.\nഭൗതികതയക്കു് മുന്തൂക്കം ഏറുംതോറും മനുഷ്യൻ ആത്മീയതയിൽ നിന്നും അകലും എന്നതിനു സംശയം വേണ്ടല്ലോ? ഈ അകൽച്ചയാണു് മതങ്ങളെ ശ്രിഷ്ട്ടിച്ചതും പുഷ്ടിപ്പെടുത്തിയതും. ഈ സത്യം അല്പം ചിന്തിച്ചാൽ നമുക്കു മനസ്സിലാക്കാൻ സാധിക്കും.\nഅങ്ങനെ ഭൗതീകതയിൽ ഊന്നി രൂപപ്പെട്ട അല്ലെങ്കിൽ സൃഷ്ടിക്കപ്പെടുകയും പുഷ്ടിപ്പെടുകയും ചെയ്ത മതങ്ങൾ; അവയും ആത്മീയതയാണന്നു കാട്ടുവാനായി ആത്മീയതയുടെ നിഴല്പ്പാടുകൾ അല്ലെങ്കിൽ ഛായാചിത്രങ്ങൾ അവയിൽ തിരുകിച്ചേർത്തു. എന്നാൽ ഭൗതികമൂല്ല്യങ്ങളെ മുൻനിറുത്തുക അഥവാ അമിതപ്രാധാന്യം നൽകുക കാരണം അവയിൽ അധികാരദുർമോഹവും അഭിലാഷവാഞ്ചകളും കൂടുതൽ ശക്തമായിക്കൊണ്ടേയിരുന്നു. അധികാരദുർമോഹവും അഭിലാഷങ്ങളും ഉള്ളിടത്തെങ്ങും ആത്മീയത കാണില്ല.\nമതങ്ങളുടെ ഈ കടന്നുകയറ്റം ഇന്നും കൂടിക്കൊണ്ടുതന്നെയിരിക്കുന്നു. ഈ കാരണത്താൽ അവ (ഓരോ മതങ്ങളും) എപ്പോഴും സ്വയം വികസിക്കാനും അന്യവയെ നശിപ്പിക്കാനും ഉള്ള പ്രവണത കാട്ടിക്കൊണ്ടേയിരിക്കുന്നു. ഇതാണു് മതങ്ങളുടെ ആധാരശില. അപ്പോൾ മതങ്ങളുള്ളിടമെല്ലാം എപ്പോഴും സംഘട്ടനാത്മകമായിരിക്കും. എപ്പോഴും മറ്റുള്ളവയെ നശിപ്പിച്ചു് സ്വയം വളരാനുള്ള അഭിവാഞ്ച സദാ അവയെ ഗ്രസിച്ചിരിക്കും.\nഅങ്ങനെ ഭൗതികമൂല്ല്യങ്ങൾക്കു നല്കിയ പ്രാധാന്യവും, അധികാരവാഞ്ചയുമാണു മതങ്ങൾക്കു ജന്മം നല്കിയതും പുഷ്ടിപ്പെടുത്തിയതും. ഇവിടെ “മതം” എന്നതുകൊണ്ടുദ്ദേശിക്കുന്നതു് ഇന്നു നാം കാണുന്ന ഭൗതികമൂല്ല്യാധിഷ്ടിതമായ എല്ലാവിധ സമുദായ-സാമൂഹ്യക്കൂട്ടായ്മകളേയും ആണു്, അവയെ എല്ലാം ഈ “മതങ്ങളിൽ” ഉൾപ്പെടുത്താം; അവയൊക്കെയും മതം എന്ന പേരിലായിരിക്കയില്ല അറിയപ്പെടുക എങ്കിലും. ഇന്നത്തെ രാഷ്ട്രീയപ്പാർട്ടികൾ ഇതിനുള്ള നല്ല ഉദാഹരണങ്ങളാണു്. ഒരു നേതാവോ ഒരുകൂട്ടാം നേതാക്കൾ കൂട്ടായോ തുടങ്ങുകയും നയിക്കുകയും ചെയ്യുന്നവയായിരിക്കും ഈ മതങ്ങളെല്ലാം തന്നെ. നീയമാവലികളനുസരിച്ചു ഒറ്റയ്ക്ക് ഒരുവ്യക്തിയാലോ ഒരു കൂട്ടം വ്യക്തികളാലോ ഇവ നയിക്കപ്പെടുന്നു. അവർ തന്നെയായിരിക്കും അവയിലെ സർവ്വാധികാരികൾ. അവിടെ സാധാരണജനങ്ങൾക്കു ചിന്തിക്കാനോ വിശകലനം ചെയ്യാനോ ഉള്ള അവസരങ്ങൾ ഇല്ലതന്നെ. നീയമങ്ങൾ അനുസരിക്കുക മാത്രമാണവർ ചെയ്യേണ്ടതു്. ഇവയാണു മതങ്ങൾ.\nപലപ്പോഴും ആത്മീയതയിൽ കടന്നുകൂടിയ മാലിന്ന്യങ്ങളെ അകറ്റാൻവേണ്ടി നല്കിയ സദുപദേശങ്ങളെത്തന്നെ ദുർവ്യാഖ്യാനം ചെയ്തു സ്വന്തം കാര്യസാദ്ധ്യ്ത്തിനായി -അധികാരം ഉറപ്പിക്കാനായി - ഉപയോഗിക്കുന്ന പ്രവണതകളാണു പല മതങ്ങൾക്കും ജന്മം നല്കിയതെന്നും കാണാം. ചിലപ്പോൾ ആ മതോപദേശങ്ങൾ ആ ഉദ്ദേശത്തോടുകൂടിത്തന്നെ നല്കിയതും ആകാം.\nകൂടാതെ ബഹുമുഖമായ ആത്മീയതത്ത്വങ്ങളിൽ ഒന്നിനുമാത്രം പ്രാധാന്യം നല്കുന്നതു് പ്രതിബദ്ധതയാണു. അതു് സങ്കുചിതമായ ചിന്താഗതികൾക്കു് പോഷകമായിത്തീരും. ഇതും മതങ്ങൾക്കു് വിഘടനമനോഭാവം സൃഷ്ടിക്കാം. ഇതു മതങ്ങൾ തമ്മിലുള്ള വൈരത്തെയും വളർത്തും. ഇതോടൊപ്പം, ഒരു തത്ത്വത്തിനു പ്രാധാന്യം കൂടുതൽ നല്കിയപ്പോൾ പുറം തള്ളപ്പെട്ട തത്ത്വങ്ങൾ അപ്രധാനങ്ങളായി. അതും മതങ്ങളുടെ വിഘടനമനോഭാവം വളർത്തി. ഇവിടെ പ്രതിബദ്ധതയല്ല അഭികാമ്മ്യം. മറിച്ചു് എല്ലാം മനസ്സിലാക്കിയിട്ടുള്ള ക്രീയാത്മകമായ ഒരു സമീപനാമാണു്. അതുമാത്രമേ ശ്വാശതമായ സമാധാനം നല്കുകയുള്ളൂ.\nഅങ്ങനെ ‘മതസ്ഥാപനങ്ങളിൽ’ക്കൂടി നടന്നതു് ശരിക്കും ആത്മീയതയുടെ ശിഥിലീകരണമായിരിന്നു. മറ്റൊരു വിധം പറഞ്ഞാൽ മതങ്ങളെ തമ്മിൽ ബന്ധിക്കുന്ന ഒരു അന്തർരേഖയായി ആത്മീയത ഉണ്ടായിരിന്നൂ എങ്കിലും, മതങ്ങൾക്കു് പ്രാധാന്യം കൂടിയപ്പോൾ ആ ഏകത്ത്വത്തിൽ നിന്നും ശിഥിലീകരണത്തിലേക്കാണു മാനവസമുദായം പോയതു്. ഈ ശിഥിലീകരണമനോഭാവം മനുഷ്യനിൽ നിന്നും തുരത്തുക എന്ന ഉദ്ദേശത്തോടുകൂടിയാണു് ഗുരുദേവൻ, മതങ്ങളിൽ അന്തർലീനമായിക്കിടക്കുന്ന, മതങ്ങളുടെ ശിഥിലീകരണസ്വഭാവത്താൽ മറഞ്ഞുപോയ; ആ “പലമതസാര”മായ ആത്മീയതയിലേക്കു ഇവിടെ വിരൽ ചൂണ്ടുന്നതു്. അല്ലാതെ മതങ്ങളെല്ലാം ഒന്നാണെന്നല്ല. ഈ മതങ്ങളെയെല്ലാം ബന്ധിപ്പിക്കുന്ന ആ അന്തർ രേഖയെ പുഷ്ടിപ്പെടുത്തിയാൽ ഇന്നു നാം കാണുന്ന ശിഥിലീകരണമനോഭാവം നീയന്ത്രിക്കാം എന്ന സത്യം ഗുരുദേവൻ മനസ്സിലാക്കിയിരിന്നു. ലോകനന്മയെ ലക്ഷ്യമാക്കിക്കൊണ്ടു് അഖിലാണ്ഡസ്നേഹത്തിന്‍റെ മൂർത്തീമത് ഭാവമായിരുന്ന ഗുരുദേവൻ ഇവിടെ “പലമതസാരവും ഏകം” എന്ന വാക്കുകളിലൂടെ ആ അന്തർധാരയെ പുഷ്ടിപ്പെടുത്തിക്കാട്ടുകയാണു് ചെയ്യുന്നതു്. അതിനെ മതങ്ങളെല്ലാം ഒന്നാണെന്നാണു ഗുരുദേവൻ പറയുന്നതെന്നു ധരിച്ചു് വിവശരാകുകയാണു ജനം. പലേ ഗുരുദേവപ്രസ്ഥാനങ്ങളുടെ നേതാക്കളും, ഗുരുദേവശിഷ്യന്മാരും ഇതിലുൾപ്പെടും.\nഒരു മതം മറ്റു മതക്കാർക്കു നിന്ദ്യമായി തോന്നുന്നതിന്‍റെയും കാരണവും ഇതുതന്നെ. തന്‍റെ മതം പ്രാധാന്യം കല്പിക്കുന്ന കാര്യം മാത്രമാണു ശരി എന്ന ശാഡ്ഠ്യവും വിശ്വാസവും കാരണം മറ്റു മതങ്ങളെ നിന്ദിക്കുകയാണു മതവിശ്വാസികൾ സാധാരണ ചെയ്യുക. (ചുറ്റും നോക്കിയാൽ നമുക്കു് ഇത്തരം മതവിശ്വാസികളെ കാണാം. അക്കൂട്ടത്തിൽ ‘ഞാൻ ഒരു മതത്തിലും വിശ്വസിക്കുന്നില്ലാ’ എന്നുപറഞ്ഞു നടക്കുന്ന തനി “മതവിശ്വാസി”കളെയും കാണാം. പലേ ഗുരുദേവ-കൂട്ടായ്മകളിലും ഇവരെ ധാരാളമായി കാണാം.) അതിനേയാണു ദൂരീകരിക്കേണ്ടതും. അതിനുള്ള വഴി ഒന്നു മാത്രമാണു്. അതു ശരിക്കും മനസ്സിലാക്കിയതിനാലാണു ഗുരുദേവൻ എല്ലാമതവും പഠിക്കാൻ ആഹ്വാനം ചെയ്തതും. എന്നാൽ ഒരു മതവും പഠിക്കാതെ തന്നെ മതം തിരഞ്ഞെടുത്തവരും ഏതെങ്കിലും ഒന്നു മാത്രം അല്പം മനസ്സിലാക്കിയിട്ടു് അതു സ്വീകരിച്ചവരും, എവയൊന്നും ചെയ്യാതെ എല്ലാമതവും ഒന്നാണെന്നു പറഞ്ഞു നടക്കുന്നവരും ധാരാളം. എല്ലാമതവും പഠിക്കുമ്പോൾ മാത്രമേ ഇവയിലെ അന്തർധാര ഒന്നാണെന്നു മനസ്സിലാകയുള്ളൂ. ഒരു മതവും ആ മതത്തിനുള്ളിൽമാത്രം ഒതുങ്ങിനില്ക്കുമ്പോൾ അവയുടെ ആത്മീയത പൂർണ്ണമല്ലാ എന്നും, മറിച്ചു് ആത്മീയതയിൽ നിന്നും വളരെ ദൂരയാണെന്നും മനസ്സിലാകുക. അപ്പോൾ എല്ലാ മതങ്ങളും പഠിക്കാത്തിടത്തോളം കാലം തന്‍റെ മതം മുന്തിയതാണെന്നും അതുമാത്രം ആണു ശരിയെന്നും മനുഷ്യൻ വിശ്വസിക്കും.\nമതങ്ങളുടെ ഈ പഠനത്തിൽ ഒരു കാര്യം ശ്രദ്ധിക്കണം; ആദ്യം സ്വന്തം മതം അല്ലെങ്കിൽ ആത്മീയത എന്തെന്നു ശരിക്കു മനസ്സിലാക്കണം. അതു ചെയ്യും മുമ്പു മറ്റെന്തു പഠിച്ചാലും അതാണുതന്റേതിലും നന്നെന്നു തോന്നി അങ്ങോട്ടേയ്ക്കു പോകും. (“അക്കരപ്പച്ച” തന്നെ അതിനു കാരണം.) അതാണു പലരും ഈ “പലമതസാരവും ഏകം” എന്ന ഗുരുദേവവാക്യം കേട്ടു സ്വന്തം പൈതൃകം പഠിക്കാതെ ഒരു മതത്തെപ്പറ്റി അല്പം പഠിക്കുന്നവർ അതിൽ അകപ്പെട്ടു പോകുന്നതിനുള്ള കാരണവും.\n‘മതങ്ങളുടെ രഹസ്യം ഒന്നുതന്നെ’ എന്ന രഹസ്യം അറിയാത്തതിനാലാണു് മതങ്ങൾ, മതങ്ങളായിത്തന്നെ നില്ക്കുന്നതും. ആ മതങ്ങൾ അഥവാ മതവിശ്വാസികൾ ഈ സത്യം അറിയുമ്പോൾ മതങ്ങൾ ഇല്ലാതാകും. എന്നാൽ മതങ്ങളൊന്നും തന്നെ (മതനേതാക്കൾ) സ്വന്തം ആളുകളെ ഈ രഹസ്യം മനസ്സിലാക്കാൻ അനുവദിക്കുന്നില്ല. തനിക്കൊരു മതവും ഇല്ലാ എന്നു പറഞ്ഞ ഗുരുദേവന്‍റെ പേരിൽ പോലും മതം സ്ഥാപിക്കാനും, ഗുരുദേവൻ മതം സ്ഥാപിച്ചു എന്നു പ്രചരിപ്പിക്കാനും ആണു പലരും ശ്രമിക്കുന്നതും.\n“പലമതസാരവും ഏകം” എന്ന ആ “രഹസ്യം” നമ്മുടെ ഉപനിഷത്തുക്കളിൽ പരസ്യമായും വളരെ വ്യക്തമായും, പിന്നെ വളരെ രഹസ്യമായും പറഞ്ഞിട്ടുണ്ടു്; അതുതന്നെ ഗുരുദേവകൃതികളിലും കാണാം - “പരമ-പരസ്യമായ” ഈ രഹസ്യം. പരസ്പരവൈരുദ്ധ്യങ്ങളാണെന്നു തോന്നിക്കുന്ന ആ ഭിന്നമാർഗ്ഗങ്ങളെ (അതായതു് മതങ്ങളെ) തമ്മിൽ യോജിപ്പിക്കുന്ന സുന്ദരമായ “പരമപരസ്യമായ” ഒരു രഹസ്യമാണു് അതു്. അതാണു് ഗുരുദേവനും അതിനുമുമ്പു് ശങ്കരാചാര്യരും ഭഗവാൻ ശ്രീകൃഷ്ണനും, ഭഗവാൻ വേദവ്യാസനും നമുക്കു നല്കിയ അദ്വൈതവേദാന്തം.\nമതങ്ങൾക്കു് ചില മൂല്ല്യങ്ങളുണ്ടു്. മനുഷ്യൻ അവയിൽ അന്ധമായി വിശ്വസിക്കുമ്പോൾ അതു വിനാശകാരിയാകുന്നു. അവിടെ ധീഷണാശക്തിയുള്ള ബുദ്ധിപൂർവ്വമായ ചിന്ത ഇല്ലാതാകുന്നു; പകരം വിഘടനാപരമായ ഭേദചിന്ത ഉണ്ടാകുന്നു. എല്ലാ മൂല്ല്യങ്ങളേയും ശരിയായ രീതിയിൽ മനസ്സിലാക്കിയാൽ മാത്രമേ ഭേദചിന്ത ഇല്ലാതാകയുള്ളൂ. അതാണു് ആത്മീയത. അതിനെ, ആ അന്തർലീനമായ ഏകത്ത്വത്തെയാണു ഗുരുദേവൻ “പലമതസാരവും ഏകം” എന്ന പ്രയോഗത്തിൽക്കൂടി കാട്ടിത്തരാൻ ഈ മന്ത്രങ്ങളിൽ ശ്രമിച്ചിരിക്കുന്നതും. ഇവയെ എല്ലാം മനസിലാക്കിയാൽ മാത്രമേ ആത്മീയതയാകയുള്ളൂ. അല്ലെങ്കിൽ അവ മതങ്ങളായി നിലകൊള്ളൂം, അവ വളരെ വിനാശകാരികളും ആയിരിക്കും. ഗുരുദേവൻ ഈ പറഞ്ഞതിനർത്ഥം മതങ്ങളിലെ തെറ്റുകളെ ചൂണ്ടിക്കാട്ടരുതെന്നല്ല. അവ ചൂണ്ടിക്കാട്ടപ്പെടണം; അവ തിരുത്തപ്പെടുകയും വേണം.\nമതങ്ങളിലെ പ്രത്യക്ഷത്തിൽ കാണുന്ന ചില സമാനതകളും ചിലപ്പോൾ അവയെ തമ്മിൽ അകത്തിനിറുത്താം. അതു ശരിക്കും സമാനതയില്ലാത്തതിനാലാണുതാനും. എന്നാൽ അവ നമുക്കു മനസ്സിലായില്ലാ എന്നും വരാം. അപ്പോൾ സമാനതയില്ലത്തകാര്യങ്ങൾ അന്യോന്യം കൈമാറിയാൽ (എല്ലാവരും എല്ലാം പഠിച്ചാൽ) എല്ലാം നല്ലതാകും. അതിനാണു ഗുരുദേവൻ, എല്ലാവരും എല്ലാം മതങ്ങളും പഠിക്കുവാൻ പറഞ്ഞതും. പക്ഷെ ഒന്നു സൂക്ഷിക്കണം. നാം മാത്രം എല്ലാം പഠിച്ചാൽ പോരാ, അപ്പോൾ നാം ഒറ്റപ്പെടുകയേ ഉള്ളൂ. തന്നെയുമല്ല സ്വന്തം “രഹസ്യം” മനസ്സിലാക്കും മുമ്പു് മറ്റുള്ള “രഹസ്യങ്ങൾ” അറിയാൻ പോയാൽ സ്വന്തം “രഹസ്യം” അതായതു് നമ്മുടെ പൈതൃകം നമുക്കു നഷ്ടപ്പെടുകയും ചെയ്യും. നമുക്കു മാത്രമായിരിക്കും ആ നഷ്ടം അനുഭവപ്പെടുക, ഇന്നല്ലെങ്കിൽ നാളെ അതു തീർച്ഛയായും അനുഭവപ്പെടും. എന്നാൽ അനുഭവപ്പെടുന്നവർ പലരും അതു മറച്ചുപിടിച്ചു തുടരുകയാണുപതിവു്.\nഓരോ മതക്കാരും അവരുടെ മതം മാത്രമാണു് മനുഷ്യകുലത്തിനു നന്നെന്നു പറയും. സ്വന്തം വിശ്വാസപ്രമാണത്തിൽ എല്ലാവരും ചേർന്നുകഴിഞ്ഞാൽ പിന്നെ എല്ലാം ഒന്നാകുമല്ലോ! ആ തോന്നലുണ്ടാക്കുന്ന സംതൃപ്തിയാകാം മനുഷ്യനെ സ്വന്തം മതത്തിലേക്കു ആളുകളെ ചേർക്കാൻ പ്രേരിപ്പിക്കുന്നതും. ഗുരുദേവൻ പറഞ്ഞതു മുഴുവനും ക്രസ്തുമതത്തിൽ നിന്നാണെന്നു ചില ക്രൈസ്തവരും ഇസ്ലാമിൽനിന്നാണെന്നു് ചില മുസ്ലീമ്കളും പറയുന്നതും ഈ കാരണത്താലാണു്.\nലോകജനതയെല്ലാം തന്‍റെ മതത്തിൽ ചേരണം എന്ന ചിന്തയാണു് സകലവിധമായ പ്രശ്നങ്ങളും സ്രഷ്ടിക്കുന്നതും. രണ്ടു ഭിന്ന മത വിശ്വാസികൾ മതസൗഹൃദം വേണം എന്നു പറയുന്നതുതന്നെ ഒന്നു ചിന്തിച്ചാൽ വിരോധഭാസമല്ലേ? എതിർ ദിശകളിലേക്കു നയിക്കുന്ന രണ്ടു് യന്ത്രങ്ങൾ ഒരേവണ്ടിയിൽ ഘടിപ്പിച്ചു് ആ വണ്ടിയേ ഒരേ സമയം രണ്ടു ദിശകളിലേക്കും നയിക്കാൻ ശ്രമിക്കയല്ലേ ശരിക്കും ഇതു ചെയ്യുന്നത്. അതിനു പകരം ഗുരുദേവൻ പറഞ്ഞതനുസരിച്ചു് എല്ലാവരും സ്വന്തം മതത്തോടൊപ്പം മറ്റുള്ള അറിവുകളും കൂടി നേടുവാൻ ശ്രമിക്കയല്ലേ ശരിക്കും വേണ്ടതു്. അല്ലാതെ മത സൗഹൃദം എന്നൊന്നുണ്ടാവുക പ്രയാസം.\nഒരു മതത്തിൽ നിന്നും മറ്റൊരുമതത്തിലേക്കു് കൂറു (കൂടു) മാറുന്നവരുടേയും ഗതി ശരിയായും രണ്ടു് യന്ത്രങ്ങളുള്ള ഒരു വാഹനത്തിന്‍റെതു തന്നെ. ചുരുക്കത്തിൽ ഒരു അനുപ്രസ്ഥതലത്തിൽ മതങ്ങൾ തമ്മിൽ സൗഹൃദം ഉണ്ടാകുക പ്രയാസമാണു്; സാദ്ധ്യമല്ല എന്നുതന്നെ പറയാം. അവിടെ തന്‍റെ മതം ഉൽകൃഷ്ടം എന്ന ചിന്ത നിലനില്ക്കും. അതു് എപ്പോഴും കാട്ടുവാൻ ശ്രമിക്കയും ചെയ്യും. അതിലേക്കായി അന്യമതക്കാരിൽ കുറ്റം കണ്ടുപിടിക്കാൻ ശ്രമിക്കും, അന്യമതക്കാരും ഇതേ അവസ്ഥയിലായതിനാൽ അവർ അതിനുള്ള പഴുതുകൾ ഉണ്ടാക്കിക്കൊണ്ടേയിരിക്കും.\nചിലപ്പോൾ ചിലർ രണ്ടുമതങ്ങളാൽ ആകൃഷ്ടരായി അവയെക്കൂട്ടിക്കലർത്തി പുതിയ മതം ശ്രിഷ്ടിക്കാറുണ്ടു്. അവിടെയും ഇതു തന്നെ സംഭവിക്കും. അപ്പോൾ പ്രശ്നങ്ങൾ കൂടുകയേ ഉള്ളൂ. രണ്ടുമതങ്ങൾ ഉണ്ടായിരുന്നിടത്തു് മൂന്നായി. ഗുരുദേവനും ഇങ്ങനെ മതം ശ്രിഷ്ടിച്ചു എന്നും ചിലർ പറയാറുണ്ടു്, എഴുതാറും ഉണ്ടു്.\nഈ പ്രശ്നങ്ങൾ മനസ്സിലാക്കുവാൻ യഥാർത്ഥപണ്ഡിതന്മാർക്കു മാത്രമേ സാധിക്കൂ. അതുകൊണ്ടാണു് ഗുരുദേവൻ “പരമതവാദമൊഴിഞ്ഞ പണ്ഡിതന്മാരറിയുമിതിന്‍റെ രഹസ്യമിങ്ങശേഷം” എന്നു്, നാല്പ്പത്തിയേഴാം മന്ത്രത്തിൽ പറയുന്നതു്. ഈ രഹസ്യം ശരിക്കും മനസ്സിലാക്കുക ഒരു അദ്വൈതവാദിയായ പണ്ഡിതനുമാത്രമേ സാദ്ധ്യമാകൂ. എന്നാൽ ലോകം കണ്ട അദ്വൈതവാദികളിൽ അഗ്രഗണ്ണ്യനായ ഗുരുദേവന്‍റെ ചില ശിഷ്യന്മാർ പോലും മതം മാറുന്നു; എന്തൊരു വിരോധാഭാസം!!! ഗുരുദേവനെയോ ഗുരുദേവന്‍റെ ആത്മീയസന്ദേശങ്ങളെയോ മനസ്സിലാക്കിയവരാരും ഒരുമതവും സ്വീകരിക്കില്ല.\nഈ അവസ്ഥയിൽ ഏറ്റവും ഉപകരിക്കുക അദ്വൈതം തന്നെ; കറകളഞ്ഞ അദ്വൈതം. അതാണു ഗുരുദേവന്‍റെ “ഒരുജാതി, ഒരുമതം ഒരുദൈവം മനുഷ്യനു്” എന്ന ആപ്തവാക്ക്യം അർത്ഥമാക്കുന്നതും. അല്ലാതെ മതങ്ങളെല്ലാം ഒന്നാണെന്നല്ല. ഇതു തന്നെയാണു ഗുരുദേവൻ ഈ മന്ത്രങ്ങളിൽക്കൂടി പ്രഖ്യാപിക്കുന്നതും.\nമതങ്ങൾ അതിനുള്ളിലുള്ളവർക്കു് സമാനതനല്കുമ്പോൾ ഭാരതത്തിന്‍റെ അത്മീയത സകലത്തിനും സമാനത നൽകുവാൻ ആഹ്വാനം ചെയ്യുന്നു. അതാണു് അദ്വൈതത്തിന്‍റെ കാതൽ. അതാണു് ഗുരുദേവൻ നമുക്കു നല്കിയ അദ്വൈതം.\n©ഉദയഭാനു പണിക്കർ [ http://www.blogger.com/profile/04192202418580420050]\nഇതു പൂർണ്ണമായോ ഭാഗീകമായോ ഉപയോഗിക്കേണ്ടവർ ലേഖകനുമായി ബംന്ധപ്പെടുക.\nഇവിടെ എഴുതിയ കാര്യങ്ങൾ എനിക്കു കിട്ടിയ ഉറവിടങ്ങൾ താഴെക്കൊടുക്കുന്നു.\nഅവ; നടരാജഗുരു, മധുസൂദന സരസ്വതി എന്നിവരുടെ കൃതികൾ, ശ്രീ നാരായണ ഗുരുദേവന്‍റെ അനേകം കൃതികൾക്കു് നടരാജഗുരു, ഗുരു നിത്യചൈതന്യ യതി, പ്രെഫസർ ബാലകൃഷ്ണൻ നായർ, ശ്രീ എം ദാമോദരൻ എന്നിവർ എഴുതിയ വ്യാഖ്യാനങ്ങൾ, നിഘിലാനന്ദസ്വാമി, ഗുരു നിത്യചൈതന്യ യതി, ചിന്മയാനന്ദസ്വാമികൾ, മൃഡാനന്ദസ്വാമികൾ, വിദ്യാനന്ദസ്വാമികൾ എന്നീ മഹാത്മാക്കൾ ഉപനിഷത്തുക്കൾക്കെഴുതിയ വ്യാഖ്യാനങ്ങൾ, പ്രെഫസർ തുറവൂർ വിശ്വംഭരന്റെ ഭരതപര്യടനം എന്ന കൃതി ഇവയാണു്. കൂടാതെ ഇതിൽ പലരുടെയും പ്രഭാഷണങ്ങളും.\n(“ചിന്താധാരകൾ” എന്ന ബ്ലോഗിലുള്ള ലേഖനങ്ങൾ വായിച്ചിട്ടില്ലാത്തവർ അതുകൂടി വായിക്കുവാൻ അപേക്ഷിക്കുന്നു. ഇതു വ്യക്തമായി മനസ്സിലാകാൻ അതു സഹായകമാകും.)\nSource : http://chinthaadhaaraksl.blogspot.in/2013/08/blog-post_2283.html


എറണാകുളത്ത് ട്രിപ്പിൾ ലോക്ക്ഡൗൺ; കടകൾ രാവിലെ 8 മുതൽ2മണി വരെ മാത്രം: വഴിയോരക്കച്ചവടം അനുവദിക്കില്ല | Metro Journal Online\nകൊച്ചി: എറണാകുളത്ത് ഇന്ന് അർദ്ധ രാത്രി മുതൽ ട്രിപ്പിൾ ലോക്ക് ഡൗൺ. കോവിഡ് വൈറസ് വ്യാപനത്തിന് തടയിടാനായി കർശന നിയന്ത്രണങ്ങളാണ് ജില്ലയിൽ ഏർപ്പെടുത്തിയിരിക്കുന്നത്. പലചരക്കുകടകൾ, പഴം, പച്ചക്കറികൾ, മത്സ്യമാംസ വിതരണ കടകൾ, കോഴി വ്യാപാര കടകൾ, കോൾഡ് സ്റ്റോറേജ് എന്നിവ ചൊവ്വ, വ്യാഴം, ശനി ദിവസങ്ങളിൽ രാവിലെ എട്ട് മുതൽ ഉച്ചയ്ക്ക് രണ്ടുമണി വരെയായിരിക്കും പ്രവർത്തിക്കുക.\nഹോട്ടലുകളും റെസ്റ്റോറൻറുകളും രാവിലെ എട്ടു മണി മുതൽ രാത്രി 7.30 വരെ പ്രവർത്തിക്കും. ഹോം ഡെലിവറി സംവിധാനമായിരിക്കും ഉണ്ടാവുക. പാഴ്‌സൽ സേവനം അനുവദിക്കുന്നതല്ല. വഴിയോര കച്ചവടങ്ങൾ അനുവദിക്കില്ല.\nപത്രം, തപാൽ എന്നിവ രാവിലെ എട്ടു വരെ അനുവദിക്കും. പാൽ സംഭരണം ഉച്ചക്ക് രണ്ട് മണി വരെ നടത്താം. റേഷൻകട, പൊതുവിതരണ കേന്ദ്രം, മാവേലി സപ്ലൈക്കോ കടകൾ എന്നിവ വൈകിട്ട് അഞ്ചു മണിവരെ പ്രവർത്തിക്കും. പെട്രോൾ പമ്പുകൾ, മെഡിക്കൽ സ്റ്റോറുകൾ, എടിഎം, മെഡിക്കൽ ഉപകരണങ്ങൾ വിൽപ്പന നടത്തുന്ന സ്ഥാപനങ്ങൾ, ഹോസ്പിറ്റലുകൾ, ക്ലിനിക്കൽ സ്ഥാപനങ്ങൾ, മെഡിക്കൽ ലാബുകൾ എന്നിവ സാധാരണ രീതിയിൽ തന്നെ പ്രവർത്തിക്കും. ഇലക്ട്രിക്കൽ, പ്‌ളംബിംഗ്’ ടെലികമ്യൂണിക്കേഷൻ തിരിച്ചറിയൽ കാർഡ് ഉപ്രയോഗിച്ച് യാത്ര ചെയ്യാം. അതേസമയം ഹോം നഴ്‌സ്, വീട്ടുജോലിക്കാർ എന്നിവർക്ക് ഓൺലൈൻ പാസ് നിർബന്ധമാണ്.\n← തായിഫ് അൽറുദഫ് പാർക്ക് അടച്ചു\nട്രിപ്പിൾ ലോക്ക് ഡൗൺ; തിരുവനന്തപുരത്തും നിയന്ത്രണങ്ങൾ കടുപ്പിക്കുന്നു: കടകൾ ഒന്നിടവിട്ട ദിവസങ്ങളിൽ മാത്രം തുറക്കാം →


ധോണി ഇന്ത്യന് ടീമില് തുടരണോ?; ആദം ഗില്‍ക്രിസ്റ്റ് പറയുന്നത് | MS Dhoni should not be undervalued in this Indian cricket team: Adam Gilchrist - Malayalam Oneindia\n» ധോണി ഇന്ത്യന് ടീമില് തുടരണോ?; ആദം ഗില്‍ക്രിസ്റ്റ് പറയുന്നത്\n"ധോണി ഇന്ത്യന് ടീമില് തുടരണോ?" | Oneindia Malayalam\nദില്ലി: മുന് ഇന്ത്യന് ക്യാപ്റ്റന് എംഎസ് ധോണിയുടെ ഇന്ത്യന് ടീമിലെ സാന്നിധ്യം അടുത്തിടെ പലപ്പോഴും ചര്‍ച്ചാ വിഷയമായിട്ടുണ്ട്. ഇന്ത്യയ്ക്ക് സമാനതകളില്ലാത്ത വിജയം നേടിത്തന്ന ക്യാപ്റ്റനും കളിക്കാരനുമൊക്കെയാണെങ്കിലും ധോണിയുടെ ബാറ്റിങ് പ്രകടനമാണ് ചര്‍ച്ചയ്ക്കടിസ്ഥാനം. അടുത്ത ലോകകപ്പില് ധോണിയുടെ സാന്നിധ്യമുണ്ടാകുമോ എന്ന കാര്യത്തിലും വാദപ്രതിവാദം നടക്കുന്നുണ്ട്.\nഇന്ത്യ അന്തരീക്ഷ മലിനീകരണമുണ്ടാക്കുന്നതായി പാക്കിസ്ഥാന്\nഇതിനിടെ ധോണിയെ പൂര്‍ണമായും പിന്തുണച്ചുകൊണ്ടു രംഗത്തെത്തിയിരിക്കുകയാണ് മുന് ഓസീസ് താരം ആദം ഗില്‍ക്രിസ്റ്റ്. ധോണിയുടെ വില കുറച്ചുകാണരുതെന്ന് ഗില്‍ക്രിസ്റ്റ് പറയുന്നു. ഇന്ത്യ യുവതാരങ്ങളെ പ്രോത്യാഹിപ്പിക്കുന്നത് തന്നതുതന്നെ. അതേസമയം ധോണിയെ പോലുള്ള അനുഭവ സമ്പന്നരെ നിലനിര്‍ത്തുന്നതും സന്തോഷം നല്‍കുന്നതാണെന്ന് ഗില്ലി പറഞ്ഞു.\nധോണി ഇപ്പോഴും മികച്ച വിക്കറ്റ് കീപ്പറാണ്. ഏത് പൊസിഷനില് ബാറ്റ് ചെയ്യാനും ധോണിക്ക് സാധിക്കും. ഇപ്പോഴത്തെ ഇന്ത്യന് ടീം തികച്ചും തുലനമുള്ളതാണ്. ധോണി ടീമിലെ അവിഭാജ്യ ഘടകമാണെന്നും മുന് വെടിക്കെട്ട് ബാറ്റ്‌സ്മാന് വിലയിരുത്തി. അടുത്ത ലോകകപ്പില് കളിക്കാനുകുമോ എന്ന് ധോണിക്കുതന്നെ തീരുമാനിക്കാം.\nധോണിയേക്കാള് മികച്ച മറ്റൊരാള് ഇന്ത്യയ്ക്ക് കളിക്കാനുണ്ടോ എന്നകാര്യം തനിക്കറിയില്ല. എന്നാല് ധോണി മികച്ചവനാണ്. അടുത്ത രണ്ടുവര്‍ഷംകൂടി ധോണിക്ക് തുടരാന് സാധിക്കും. ശരിയായ സമയത്ത് വിരമിക്കല് തീരുമാനമെടുക്കാന് ധോണിക്ക് കഴിയുമെന്നും ഗില്ലി പറഞ്ഞു.\nms dhoni,\tadam gilchrist,\tindia,\tcricket,\tഎംഎസ് ധോണി,\tഇന്ത്യ\nMS Dhoni should not be undervalued in this Indian cricket team: Adam Gilchrist


മെലിഞ്ഞ് സുന്ദരിയായി കെട്ട്യോൾ… ഫിറ്റ്നസ് ഫോട്ടോകൾ പങ്കുവെച്ച് വീണ നന്ദകുമാർ 🔥😍 – Mappila Media\nമെലിഞ്ഞ് സുന്ദരിയായി കെട്ട്യോൾ… ഫിറ്റ്നസ് ഫോട്ടോകൾ പങ്കുവെച്ച് വീണ നന്ദകുമാർ 🔥😍\nമലയാള സിനിമ മേഖലയെ തന്നെ ഇളക്കി മറിച്ച ആസിഫ് അലി നായകനായി പുറത്തിറങ്ങിയ സൂപ്പർ ഹിറ്റ് മലയാള സിനിമയായ കെട്ട്യോളാണ് എന്റെ മാലാഖ എന്ന സിനിമയിലൂടെ വലിയ ആരാധക വൃന്തത്തെ നേടിയ താരമാണ് വീണ നന്ദകുമാർ. മലയാളികളുടെ മനസ്സിൽ പ്രത്യേക സ്ഥാനം കണ്ടെത്താനും താരത്തിന് ഈ ഒരൊറ്റ സിനിമ കൊണ്ട് കഴിഞ്ഞു.\n2017 ൽ പുറത്തിറങ്ങിയ കടംകഥ എന്ന മലയാള സിനിമയിലൂടെയാണ് താരം അഭിനയ ലോകത്തേക്ക് കടന്നു വരുന്നത്. തിരിച്ചറിയാനും ആരാധകർ കൂടാനും കെട്യോളിലെ അഭിനയം കൊണ്ടാണ്. അഭിനയം കൊണ്ടും സൗന്ദര്യം കൊണ്ടും ലക്ഷക്കണക്കിന് ആരാധകരെ താരം വളരെ പെട്ടന്ന് നേടിയെടുത്തു.\nകെട്ട്യോൾ ആണെന്റെ മാലാഖ എന്ന സിനിമയിലെ റിൻസി എന്ന കഥാപാത്രമാണ് താരം അവതരിപ്പിച്ചത്. മലയാളത്തിൽ അതുവരെ പുറത്തു വരാത്ത ഒരു ടോൺ ആണ് സിനിമക്കുള്ളത്. അതുകൊണ്ട് തന്നെ കുടുംബ പ്രേക്ഷകരെ കയ്യിലെടുക്കാൻ സിനിമക്ക് കഴിഞ്ഞിട്ടുണ്ട്.\nമലയാളത്തിനു പുറമേ തമിഴ് സിനിമയിലും താരം അഭിനയിച്ചിട്ടുണ്ട്. കോഴിപ്പോര്, ലൗ എന്നീ സിനിമകളിൽ താരം മികച്ച അഭിനയമാണ് കാഴ്ചവച്ചത്. ഈ അടുത്ത് പുറത്തിറങ്ങിയ ബ്രഹ്മാണ്ഡ സിനിമയായ മരക്കാർ അറബിക്കടലിലെ സിംഹം, മമ്മൂട്ടി നായകനായി പുറത്തിറങ്ങാൻ പോകുന്ന ഭീഷ്മപർവ്വം എന്ന സിനിമകളിലും താരത്തിന് വേഷം ഉണ്ട്.\nതാരം സമൂഹ മാധ്യമങ്ങളിൽ സജീവമാണ്. തന്റെ നിലപാടുകളും അഭിപ്രായങ്ങളും താരം അഭിമുഖങ്ങളിൽ വെട്ടി തുറന്നു പറയാറുണ്ട്. ഇപ്പോൾ ആരാധകർക്കിടയിൽ തരംഗമാകുന്നത് താരത്തിന്റെ കിടിലൻ ഫോട്ടോകൾ ആണ്. ഫിറ്റ്‌നസ് ഫ്രീക് ആയാണ് താരത്തെ ഫോട്ടോകളിൽ കാണുന്നത്. വളരെ പെട്ടന്ന് തന്നെ ആരാധകർക്കിടയിൽ ഫോട്ടോകൾ താരംഗമായിരുന്നു.\nഇനിയയുടെ ക്രിസ്മസ് ഫോട്ടോഷൂട്ട് സോഷ്യൽ മീഡിയയിൽ തരംഗമാകുന്നു…😍🔥\nനാല് തലമുറകൾ 😍… അത്ഭുതപ്പെടുത്തുന്ന ചിത്രങ്ങൾ പകർത്തി സൗഭാഗ്യയും കുടുംബവും…


Evening Kerala News കാത്തിരിപ്പിനു വിരാമമായോ ?! ബിഗ് ബോസ് വിജയി മണിക്കുട്ടനോ? വൈറലായി ചിത്രങ്ങൾ Latest Kerala News / Malayalam News Portal\nകാത്തിരിപ്പിനു വിരാമമായോ ?! ബിഗ് ബോസ് വിജയി മണിക്കുട്ടനോ? വൈറലായി ചിത്രങ്ങൾ\nബിഗ് ബോസ് സീസൺ3മത്സര വിജയികളെ അറിയാൻ പ്രേക്ഷകർ അക്ഷമരായി കാത്തിരിക്കുകയാണ്. കോവിഡ് മൂലം ഷോ നിർത്തിവെക്കേണ്ടി വന്നത് ആരാധകരെ നിരാശയിലാക്കിയിരുന്നു. കഴിഞ്ഞ വർഷത്തെ പോലെ വിജയി ഇല്ലാതെ സീസൺ അവസാനിക്കുമോ എന്നതായിരുന്നു ആശങ്ക. എന്നാൽ ഇത്തവണ ഫൈനൽ ഉണ്ടാകുമെന്ന് അണിയറപ്രവർത്തകർ പറഞ്ഞതോടെ ആരാധകർ വീണ്ടും ആവേശത്തിലായി. പിന്നീട് നടന്ന വോട്ടിങ്ങിൽ തങ്ങളുടെ ഇഷ്ട മത്സരാത്ഥികൾക്കായി ആരാധകർ ആവേശത്തോടെ സോഷ്യൽ മീഡിയയിൽ ക്യമ്പയിനുകൾ വരെ നടത്തിയിരിന്നു.\nA post shared by MANIKUTTAN ARMY OFFICIAL ™ 💯 (@manikuttanarmy_official)\nഅതിനുപിന്നാലെയാണ് കാത്തിരിപ്പിനു വിരാമമെന്നോണം ചെന്നൈയിൽ ഫിനാലെ ഷൂട്ടിനായി താരങ്ങൾ എത്തിയ വാർത്തകൾ പുറത്തുവന്നത്. ജൂലൈ 24 ശനിയാഴ്ചയാണ് ഫൈനലിന്റെ ഷൂട്ട് നടന്നത്. ഫൈനൽ വിജയിയെ അറിയാൻ ഷോ സംപ്രേഷണം ചെയ്യുന്നത് വരെ കാത്തിരിക്കണം. എന്നാൽ അതിനു മുന്നേ ചില അനൗദ്യോഗിക റിപ്പോർട്ടുകളാണ് ഇപ്പോൾ പുറത്തുവരുന്നത്. മണിക്കുട്ടൻ ബിഗ് ബോസ് സീസൺ3വിജയി ആയെന്നുള്ള പോസ്റ്റുകളാണ് ഇപ്പോൾ സോഷ്യൽ മീഡിയയിലൂടെ പുറത്തുവരുന്നത്. ട്രോഫിയുമായുള്ള മണിക്കുട്ടന്റെ സെൽഫി ചിത്രങ്ങളാണ് ആരാധകർ പങ്കുവെക്കുന്നത്. ഒപ്പം സായി റണ്ണറപ്പും രണ്ടാം റണ്ണറപ്പ് ഡിമ്പലും ആണെന്ന തരത്തിലുള്ള ചിത്രങ്ങൾ സോഷ്യൽ മീഡിയയിൽ കാണാം.\nമത്സരത്തിൽ കൂടുതൽ വിജയസാധ്യത ഉണ്ടായിരുന്ന താരമാണ് മണിക്കുട്ടൻ. വോട്ടിങ്ങിലും അത് പ്രകടമായിരുന്നു. സോഷ്യൽ മീഡിയയിൽ ഉൾപ്പടെ വലിയൊരു ആരാധകവൃന്ദം തന്നെ മണിക്കുട്ടനുണ്ടായിരുന്നു.എന്നാൽ ആരാണ് ശരിക്കും ബിഗ് ബോസ് സീസൺ3വിജയി എന്നറിയാൻ സംപ്രേഷണ ദിനം വരെ കാത്തിരിക്കണം. എന്നായിരിക്കും സംപ്രേക്ഷണം എന്നത് സംബന്ധിച്ചു ഇതുവരെ വ്യകതത വന്നിട്ടില്ല. മണിക്കുട്ടൻ, അനൂപ് കൃഷ്ണൻ, ഡിംപൽ ബാൽ, കിടിലം ഫിറോസ്, ഋതു മന്ത്ര, നോബി മാർക്കോസ്, റംസാൻ മുഹമ്മദ്, സായി വിഷ്ണു എന്നിവരാണ് അവസാനറൗണ്ടിലെത്തിയത്.\nIn: ENTERTAINMENT NEWS, LATEST NEWS, MOVIE\nTagged: bigboss, entertainment news\nPrevious Post: കേരളത്തിൽ ചെറു മേഘവിസ്ഫോടനങ്ങൾ ! ; സംസ്ഥാനത്ത് ചെറു മേഘവിസ്‌ഫോടനങ്ങളും ചുഴലിക്കാറ്റും വ്യാപകമാകുന്നു\nNext Post: കരുവന്നൂർ ബാങ്ക് തട്ടിപ്പ്; ബാങ്ക് മാനേജർ അടക്കം നാല് പ്രതികൾ അറസ്റ്റിൽ\nഗവ. പോളിടെക്‌നിക് കോളേജില് ഗസ്റ്റ് അധ്യാപകരുടെ ഒഴിവ്


പൂര്‍വ്വജന്മ പാപം തീര്‍ക്കും മോഹിനി ഏകാദശി! - Astrology Articles | Astrology News\nHome/സ്പെഷ്യല്/പൂര്‍വ്വജന്മ പാപം തീര്‍ക്കും മോഹിനി ഏകാദശി!\nadmin April 25, 2018 January 22, 2019\nവൈശാഖ മാസത്തിലെ പതിനൊന്നാം ദിനം അഥവാ ഏകാദശി, മോഹിനി ഏകാദശിയായാണ് ആഘോഷിക്കുന്നത്. ഭഗവാന് മഹാവിഷ്ണു മോഹിനിയുടെ രൂപമെടുത്തത് ഈ ദിനത്തിലാണെന്നാണ് വിശ്വാസം. അതിനാലാണ് ഈ ദിനത്തിന് മോഹിനി ഏകാദശിയെന്ന പേരുവരുവാന് കാരണം. ഈ വര്‍ഷത്തെ മോഹിനി ഏകാദശി ഏപ്രില് 26നാണ്. സന്തോഷവും സമൃദ്ധിയും നിറഞ്ഞ ജീവിതവും ദൈവാനുഗ്രഹവും ലഭിക്കാന് ഈ ദിനം ഭഗവാനെ പ്രാര്‍ഥിക്കണം.\nമനുഷ്യന്റെ പൂര്‍വ്വജന്മ പാപങ്ങളടക്കം എല്ലാ പാപവും ഇൗദിവസത്തെ പ്രാര്‍ഥനകൊണ്ടു മാറുമെന്നാണ് വിശ്വാസം. ഈ ദിനത്തിന്റെ പ്രാധാന്യം ഭഗവാന് ശ്രീരാമന് വസിഷ്ഠ മുനിയോടും ഭഗവാന് ശ്രീകൃഷ്ണന് മഹാരാജാവ് യുധിഷ്ടിരനോടും പറഞ്ഞുകൊടുത്തിട്ടുള്ളതായാണ് ഐതിഹ്യം.\nREAD ചിങ്ങമാസത്തിലെ വിശേഷദിവസങ്ങള്\nഅന്നേ ദിവസം കഠിനമായി ഉപവസിച്ചുകൊണ്ട് ആളുകള് വ്രതം നോക്കാറുണ്ട്. സാധാരണ ഒരു ദിവസം മുന്നേ അതായത് ദശമി ദിനത്തില് ഉപവാസം ആരംഭിക്കും. ദശമി നാളില് സൂര്യാസ്തമയത്തിന് മുമ്പു വരെ ദൈവ ചിന്തകളോടെ സാത്വിക ഭക്ഷണം കഴിച്ച് അര്‍ദ്ധഉപവാസത്തില് ഇരിക്കുകയും, ശേഷം പിറ്റേന്ന് ഏകാദശി നാളുമുതല് ദ്വാദശി നാളിലെ സൂര്യോദയം വരെ കഠിന ഉപവാസത്തിലേര്‍പ്പെടുകയും ചെയ്യാം. ദ്വാദശി നാളില് രാവിലെ പാല് കുടിച്ച് വ്രതം അവസാനിപ്പിക്കാം.\nരാവിലെ നേരത്തെ എണീക്കുകയും, എള്ളിട്ട വെള്ളത്തില് കുളിക്കുകയും ചെയ്യണം. ശരീര ശുദ്ധിയും മനശുദ്ധിയും പ്രധാനമാണ്. ദശമി നാളില് വെറും തറയില് കിടന്ന് ഉറങ്ങുകയും ഇഷ്ടദേവതാ ധ്യാനവും, ഭജനകളും പാടി ഏകാദശി രാത്രി ചിലവഴിക്കാം.\nആരോഗ്യ പ്രശ്‌നങ്ങളാല് കഠിനവും പൂര്‍ണ്ണവുമായ വ്രതം നോക്കാന് സാധിച്ചില്ലെങ്കില് അര്‍ദ്ധഉപവാസം ചെയ്താലും ഫലപ്രദമാണ്. ഇങ്ങനെ നോക്കുന്നവര്‍ക്ക് പഴങ്ങളും, പച്ചക്കറികളും, പാലുമൊക്കെ കഴിക്കാം.\nREAD ഈ സ്വപ്‌നങ്ങള് കണ്ടാല് ധനലാഭം


നാദിര്‍ഷയുടെ സിനിമകള് ഹിറ്റാവാന് കാരണം സലിം കുമാര് | Salim Kumar Talks About Nadhirshah's Movies - Malayalam Filmibeat\nസലിം കുമാറിന്റെ കിടിലൻ പ്രസംഗം | Filmibeat Malayalam\nഎന്റര്‍ടെയിനര് സിനിമകള് സമ്മാനിച്ച് മലയാളത്തില് ഹിറ്റടിച്ച നാദിര്‍ഷയുടെ സംവിധാനത്തില് പുതിയൊരു സിനിമ കൂടി വരികയാണ്. കേശു ഈ വീടിന്റെ നാഥന് എന്ന് പേരിട്ടിരിക്കുന്ന ചിത്രത്തില് ദിലീപാണ് നായകന്. കഴിഞ്ഞ ദിവസം കൊച്ചിയില് വെച്ച് പൂജ നടത്തി സിനിമയുടെ ഷൂട്ടിങ് ആരംഭിച്ചിരിക്കുകയാണ്. അണിയറ പ്രവര്‍ത്തകരെല്ലാം പങ്കെടുത്ത ചടങ്ങിന്റെ ഫോട്ടോസും വീഡിയോസും പുറത്ത് വന്നിരുന്നു. അതില് രസകരമായി തോന്നിയത് നടന് സലിം കുമാറിന്റെ വാക്കുകളാണ്.\n'നാദിര്‍ഷയുടെ ഹിറ്റ് സിനിമകള്‍ക്ക് ഒക്കെ ക്ലാപ്പ് അടിച്ചത് ഞാനാണ്. ഈ ചിത്രത്തിനും ഞാന് തന്നെ. അത് കൊണ്ട് ഇതൊരു സൂപ്പര് ഹിറ്റാകുമെന്ന് പറയേണ്ട കാര്യമില്ലല്ലോ? ഷൂട്ടിങിന് പോലും ഒഴിവെടുത്ത് ഇവിടെ വന്നത് ക്ലാപ്പടിക്കാന് വേണ്ടി മാത്രമാണ്. ഈ സിനിമയില് ഞാനും അഭിനയിക്കുന്നുണ്ട്. ഈ പടത്തിന് വേണ്ടി എന്നെ സമീപിച്ചപ്പോള് ഞാന് ചോദിച്ചു, ആരാണ് നിര്‍മാണം? അപ്പോള് നാദിര്‍ഷ പറഞ്ഞു, ഞാനും ദിലീപും ചേര്‍ന്നാണ്. അപ്പോള് പ്രതിഫലത്തിന്റെ കാര്യത്തില് ഏകദേശ തീരുമാനമായെന്ന് ഞാനും പറഞ്ഞെന്ന്' സലിം കുമാര് പറയുന്നു.\nഉര്‍വശിയാണ് ദിലീപിന്റെ നായികയായിട്ടെത്തുന്നത് എന്നുള്ളതാണ് രസകരമായ കാര്യം. കലാഭവന് ഷാജോണ്, ഹരീഷ് കണാരന്, സ്വാസിക, കോട്ടയം നസീര്, അനുശ്രീ, ടിനി ടോം, രമേഷ് പിഷാരടി, അബു സലിം, ആന്റോ ജോസഫ്, അരുണ് ഗോപി, ഹരിശ്രീ അശോകന് എന്നിങ്ങനെയുള്ള താരങ്ങളും പൂജയില് പങ്കെടുക്കാന് എത്തിയിരുന്നു.\nഫാമിലി എന്റര്‍ടെയിനറായി ഒരുക്കുന്ന ചിത്രത്തില് ദിലീപ് 60 വയസുള്ള ഗെറ്റപ്പിലാണ് അഭിനയിക്കുന്നത്. ദേശീയ പുരസ്‌കാര ജേതാവ് സജീവ് പാഴൂര് ആണ് ഈ ചിത്രത്തിന് വേണ്ടി തിരക്കഥ ഒരുക്കിയിരിക്കുന്നത്.\nRead more about: nadirsha salim kumar നാദിര്‍ഷ സലിം കുമാര്\nSalim Kumar Talks About Nadhirshah's Movies


കാത്തിരിപ്പിന് വിരാമം; ന്യൂ ജെന് എന്‍ഫീല്‍ഡ് ക്ലാസിക് 350 ഇന്ത്യയില് | Enfield Classic 350 in India\nകാത്തിരിപ്പിന് വിരാമം; ന്യൂ ജെന് എന്‍ഫീല്‍ഡ് ക്ലാസിക് 350 ഇന്ത്യയില്\nമെറ്റിയര് 350 യില് നിന്ന് പ്രചോദനം ഉള്‍ക്കൊണ്ട് അതെ ജെ പ്ലാറ്റ്‌ഫോം മാതൃകയാക്കിയാണ് പുതിയ ക്ലാസ്സിക് 350 നിര്‍മിച്ചിരിക്കുന്നത്.\n3 Sep 2021 4:52 PM GMT\nഇരുചക്ര വാഹനപ്രേമികളുടെ ഏറ്റവും ജനപ്രിയ ബ്രാന്‍ഡായ റോയല് എന്‍ഫീല്‍ഡ് ഏറ്റവും പുതിയ ക്ലാസ്സിക് 350 ഇന്ത്യയില് അവതരിപ്പിച്ചു. റോയല് എന്‍ഫീല്‍ഡില് നിന്ന് ഏറ്റവുമധികം വിറ്റഴിക്കപ്പെടുന്ന മോഡലാണ് ക്ലാസ്സിക് 350. ഈ വര്‍ഷം പുറത്തിറക്കിയ മെറ്റിയര് 350 യില് നിന്ന് പ്രചോദനം ഉള്‍ക്കൊണ്ട് അതെ ജെ പ്ലാറ്റ്‌ഫോം മാതൃകയാക്കിയാണ് പുതിയ ക്ലാസ്സിക് 350 നിര്‍മിച്ചിരിക്കുന്നത്.\nഓള് ന്യൂ റോയല് എന്‍ഫീല്‍ഡ് ക്ലാസ്സിക് 350ന് 1. 84 ലക്ഷം മുതല് 2.15 ലക്ഷം വരെയാണ് ഇന്ത്യയില് എക്‌സ് ഷോറൂം വില. റെഡിഷ്, ഹാല്‍സിയോണ്, സിഗ്‌നല്, ഡാര്‍ക്ക്, ക്രോം എന്നീ അഞ്ചു വേരിയന്റുകളില് വാഹനം ലഭ്യമാകും. ക്ലാസ്സിക് രൂപം നിലനിര്‍ത്തുന്നതോടൊപ്പം സ്‌റ്റൈലിഷ് ആക്കുന്നതിനായി റൗണ്ട് ഹെഡ്!ലാംപ്, റൗണ്ട് ഇന്‍ഡിക്കേറ്റര്, റിയര് വ്യൂ മിറര്,ടിയര്‍ഡ്രോപ്പ് ഡിസൈനില് ഉള്ള പെട്രോള് ടാങ്ക്, ഫെന്‍ഡറുകള് എന്നിവ നല്‍കിയിട്ടുണ്ട്.\n349 സിസി സിംഗിള് സിലിണ്ടര് എഞ്ചിന് ആണ് നല്‍കിയിട്ടുള്ളത്. 20.2ബിഎച്പി പവറും 27 എന് എം ടോര്‍ക്കും ലഭിക്കും. പുതിയ ക്ലാസ്സിക് 350 യുടെ ടോപ് സ്‌പൈക് വേരിയന്റുകള്‍ക്ക് ട്രിപ്പര് നാവിഗേഷന് പോഡ് ലഭിക്കുന്നു, ഇത് ടേണ് ബൈ ടേണ് നാവിഗേഷനും ബ്ലൂടൂത്ത് കണക്റ്റിവിറ്റിയും വാഗ്ദാനം ചെയുന്നുണ്ട്. ഇന്‍സ്ട്രുമെന്റ് അനലോഗ് ഭാഗം ഡിജിറ്റല് ആണ്.\nഹാന്‍ഡില് ബാറും സ്വിച്ഗിയറും മെറ്റിയര് 350 പോലെ തന്നെയാണ്. മുന്നില് 300 എം എം ഡിസ്‌കും പിന്നില് 270 എം എം ഡിസ്‌കും നല്‍കി ബ്രേക്കുകള് പുതുക്കിയിട്ടുണ്ട്. ഡ്യൂവല് ഷോക്ക് അബ്‌സോര്‍ബറുകള് മികച്ച യാത്രയും വാഗ്ദാനം ചെയ്യുന്നു.


പാലായിലെ പ്രചാരണം മൂന്നാംഘട്ടത്തിലേക്ക്\nമൂന്ന് പ്രധാന മുന്നണികളുടേയും സ്ഥാനാര്‍ഥികളും വാഹന പര്യടനം ആരംഭിക്കുന്നു\n12 Sep, 2019 at 03:33 AM\nപാലാ ഉപതെരഞ്ഞെടുപ്പിന്റെ പ്രചാരണം മൂന്നാംഘട്ടത്തിലേക്ക് കടക്കുന്നു. മൂന്ന് പ്രധാന മുന്നണികളുടേയും സ്ഥാനാര്‍ഥികളും വാഹന പര്യടനം ആരംഭിക്കുന്നു. ബി.ജെ.പി സ്ഥാനാർഥി എന് ഹരിയുടെ വാഹന പ്രചാരണം ഇന്ന് ആരംഭിക്കുമ്പോള് യു.ഡി.എഫ്, എല്.ഡി.എഫ് സ്ഥാനാർഥികളുടേത് 14ന് തുടങ്ങും.\nപ്രധാന വ്യക്തികളെ കണ്ടു. സ്ഥാപനങ്ങളിലെ സന്ദര്‍ശനവും പൂര്‍ത്തിയാക്കി. പഞ്ചായത്തുകളിലെ പ്രധാന കേന്ദ്രങ്ങളില് ഒരു തവണ വോട്ടു തേടി വോട്ടര്‍മാർക്കരികിലേക്ക് എത്തി. ബൂത്ത് തലം വരെയുള്ള കണ്‍വെന്‍ഷനുകള് പൂര്‍ത്തിയാക്കി കഴിഞ്ഞു. ഇനി വാഹന പര്യടനത്തിലേക്ക് നീങ്ങുകയാണ് സ്ഥാനാര്‍ഥികള്.\nബി.ജെ.പി സ്ഥാനാര്‍ഥി എന് ഹരിയുടെ സ്ഥാനാർഥി പര്യടനം ഇന്ന് രാവിലെ മുത്തോലിയില് ആരംഭിക്കും. എ.എന് രാധാകൃഷ്ണന് ഉദ്ഘാടനം ചെയ്യും. യു.ഡി.എഫ് സ്ഥാനാര്‍ഥി ജോസ് ടോമും ഇടത് മുന്നണി സ്ഥാനാർഥി മാണി സി കാപ്പനും രണ്ട് ദിവസം കൂടി വിവിധ പഞ്ചായത്തുകളിലെ പ്രധാന സ്ഥലങ്ങളില് പ്രചാരണം കേന്ദ്രീകരിക്കും. 14 മുതലാണ് ഇരുവരുടേയും സ്ഥാനാര്‍ഥി പര്യടനം.\nവരും ദിവസങ്ങളില് പ്രധാനപ്പെട്ട നേതാക്കള് കൂടി പ്രചാരണ രംഗത്ത് സജീവമാകുന്നതോടെ പാലായിലെ തെരഞ്ഞെടുപ്പ് പോരിന് കൂടുതല് വീറും വാശിയും കൈവരും. ഇതോടെ ദേശീയ സംസ്ഥാന രാഷ്ട്രീയത്തിലെ വിഷയങ്ങളും പാലായിലെ തെരഞ്ഞെടുപ്പ് പോരില് മൂർച്ചയുള്ള ആയുധങ്ങളായി മാറും.\nപ്രധാന ഗള്‍ഫ് വിശേഷങ്ങള് | Mid East Hour\nലോക്ക്ഡൗൺ വേണോ ? SPECIAL EDITION\nകുവെെത്തില് ഗാര്‍ഹിക തൊഴിലാളി ക്ഷാമം രൂക്ഷമാകുന്നു\nകോവിഡ് പ്രതിസന്ധി: മുനിസിപ്പാലിറ്റി സ്ഥാപനങ്ങള്‍ക്ക് വാടകയിളവ് പ്രഖ്യാപിച്ച് സൗദി


ധനവിനിമയ സ്ഥാപനങ്ങളിലടക്കം സ്വദേശിവൽക്കരണം വർധിപ്പിക്കും; തീരുമാനവുമായി യുഎഇ| Malayala Manorama\nധനവിനിമയ സ്ഥാപനങ്ങളിലടക്കം സ്വദേശിവൽക്കരണം വർധിപ്പിക്കും; തീരുമാനവുമായി യുഎഇ\nസ്വന്തം ലേഖകൻ April 28, 2022 07:09 AM IST\nയുഎഇയിൽ ധനവിനിമയ സ്ഥാപനങ്ങളിലടക്കം സ്വദേശിവൽക്കരണം വർധിപ്പിക്കാൻ തീരുമാനം. സെൻട്രൽ ബാങ്കിന്റെ മേൽനോട്ടത്തിലായിരിക്കും സ്വദേശിവൽക്കരണ നടപടികൾ. അതേസമയം, ഒമാനിലെ സ്വകാര്യമേഖലയിൽ ജോലി ചെയ്യുന്ന സ്വദേശികളുടെ എണ്ണത്തിൽ 8.1 ശതമാനം വർധന രേഖപ്പെടുത്തി.\nയുഎഇയിലെ ധനവിനിമയ സ്ഥാപനങ്ങളിലും ഇൻഷുറൻസ് രംഗത്തും സ്വദേശിവൽക്കരണം നാലു ശതമാനമാക്കാനാണ് തീരുമാനം. ഈ രംഗത്തെ പ്രധാന തസ്തികകളിൽ നിലവിൽ 23.7 ശതമാനം സ്വദേശികളുണ്ട്. സ്വകാര്യമേഖലയിൽ സ്വദേശിവൽക്കരണം ഊർജിതമാക്കുമെന്നു മാനവവിഭവശേഷി സ്വദേശിവൽക്കരണ മന്ത്രാലയം വ്യക്തമാക്കി. മൂന്നു വർഷത്തിനിടെ ഉയർന്ന തസ്തികകളിലെത്തിയ സ്വദേശികളുടെ തോത് 16.7% ആയി ഉയർന്നു. കഴിഞ്ഞ വർഷത്തെ കണക്കനുസരിച്ചു ബാങ്ക് ജീവനക്കാരിൽ 30 ശതമാനവും സ്വദേശികളാണ്.\nധനവിനിമയ സ്ഥാപനങ്ങളിലെ സ്വദേശികളുടെ എണ്ണം 2008 ൽ 19.3 ശതമാനമായിരുന്നത് 2021 ജൂണിൽ 23.7 ശതമാനമായി ഉയർന്നു. ബാങ്കുകളുടെ പ്രതിവർഷ ലാഭവിഹിതം അടിസ്ഥാനമാക്കിയാണു സെൻട്രൽ ബാങ്കിന്റെ മേൽനോട്ടത്തിൽ സ്വദേശികളുടെ നിയമനം നടത്തുന്നത്. അതേസമയം, ഒമാനിൽ സ്വകാര്യമേഖലയിൽ ജോലി ചെയ്യുന്ന സ്വദേശികളുടെ എണ്ണത്തിൽ ഈ വർഷം ആദ്യപാദത്തിൽ കഴിഞ്ഞവർഷത്തെക്കാൾ 8.1 ശതമാനം വർധനയുണ്ടായി. ഈ വർഷം 35,000 സ്വദേശികൾക്കു കൂടി ജോലി നൽകാനാണ് തീരുമാനം. 2024 ആകുമ്പോഴേക്കും ഒമാനിലെ സ്വകാര്യമേഖലയിൽ 35% സ്വദേശിവൽക്കരണമാണ് ലക്ഷ്യം.


'കട്ട് കോപ്പി പേസ്റ്റിന്റെ' ഉപജ്ഞാതാവ് ലാറി ടെസ്ലര് അന്തരിച്ചു | Larry Tesler Computer scientist behind cut, copy and paste dies aged 74\nNew York, First Published 20, Feb 2020, 5:33 PM IST\nകമ്പ്യൂട്ടര് സയന്‍സില് സ്റ്റാന്‍ഫോര്‍ഡ് യൂണിവേഴ്‌സിറ്റിയില് നിന്ന് ബിരുദം പൂര്‍ത്തിയാക്കിയ ശേഷം സെറോക്‌സില് ജോലിക്ക് പ്രവേശിക്കുകയായിരുന്നു.\nന്യൂയോര്‍ക്ക്: 'കട്ട് കോപ്പി പേസ്റ്റിന്റെ' ഉപജ്ഞാതാവ് ലാറി ടെസ്ലര്(74) അന്തരിച്ചു. 1970 ല് സെറോക്‌സ് പാലോ അല്‍ട്ടോ റിസര്‍ച്ച് സെന്ററില് ജോലി ചെയ്യുമ്പോഴാണ് കമ്പ്യൂട്ടര് രംഗത്ത് വിപ്ലവം സൃഷ്ടിച്ച കട്ട് കോപ്പി പേസ്റ്റ് കണ്ടുപിടിക്കുന്നത്.\nഅമേരിക്കയിലെ ന്യൂയോര്‍ക്കിലെ ബ്രോണ്‍സില് 1945ലാണ് ടെസ്ലര് ജനിച്ചത്. കമ്പ്യൂട്ടര് സയന്‍സില് സ്റ്റാന്‍ഫോര്‍ഡ് യൂണിവേഴ്‌സിറ്റിയില് നിന്ന് ബിരുദം പൂര്‍ത്തിയാക്കിയ ശേഷം സെറോക്‌സില് ജോലിക്ക് പ്രവേശിക്കുകയായിരുന്നു.\nപിന്നീട് ആപ്പിള്, ആമസോണ്, യാഹു എന്നിവിടങ്ങളിലും ജോലി ചെയ്തിട്ടുണ്ട്. കോപ്പറേറ്റ് രംഗത്ത് നിന്നും വളരെക്കാലമായി വിട്ടു നിന്ന ടെസ്ലര് ഒരു വിദ്യഭ്യാസ സേവന സ്റ്റാര്‍ട്ട് അപ് തുടങ്ങി പ്രവര്‍ത്തിപ്പിക്കുകയായിരുന്നു അവസാന കാലത്ത്. ടെസ്ലറുടെ വിയോഗത്തില് സമൂഹമാധ്യമങ്ങളില് ആയിരങ്ങളാണ് അനുശോചനം അറിയിക്കുന്നത്.\nemployer Xerox confirmed\nഎയര്‍ടെല്, വോഡഫോണ്, റിലയന്‍സ് ജിയോ ഉപയോക്താക്കള്‍ക്ക് എടിഎമ്മിലൂടെ റീചാര്‍ജ്, ചെയ്യേണ്ടത് ഇങ്ങനെ\nലോക്ക്ഡൗണ് കാലത്ത് ദൂരദര്‍ശന് വീണ്ടും 'രാമായണം' സംപ്രേക്ഷണം ചെയ്യും\nകൊവിഡ് 19 ഭീതി: ഫോണ് പുറത്തിറക്കല് ചടങ്ങ് ഇന്ത്യയില് നടത്തില്ലെന്ന് ഷവോമി\nകൊവിഡ് 19 പിടിമുറുക്കുന്നു: ഗൂഗിളും മൈക്രോസോഫ്റ്റും വാര്‍ഷിക മെഗാ ഇവന്റുകള് റദ്ദാക്കി\nനന്ദി, ഡിയർ കേരളം: സന്തോഷത്തോടെ ആശുപത്രി വിട്ട് കൊവിഡ് രോഗമുക്തരായ വിദേശികൾ\nസൗദിയില് കുടുങ്ങിയ ഉംറ തീർഥാടകരെ തിരിച്ചയച്ചുതുടങ്ങി\nകൊള്ളവിലയും നിയമങ്ങള് കാറ്റില്‍പറത്തി കച്ചവടവും; ലോക്ക് ഡൌണില് മീനില് കയ്ച്ച് കേരളം


നമ്പി നാരായണന്‍റെ ജീവിതകഥ; റോക്കട്രി കാൻ ഫിലിം ഫെസ്റ്റിവലിൽ; ഇന്ത്യക്ക് അഭിമാന നേട്ടം : Cinema News\nനമ്പി നാരായണന്‍റെ ജീവിതകഥ; റോക്കട്രി കാൻ ഫിലിം ഫെസ്റ്റിവലിൽ; ഇന്ത്യക്ക് അഭിമാന നേട്ടം\nThursday, May 5, 2022 2:55 PM IST\nഐഎസ്ആർഒ മുൻ ശാസ്ത്രജ്ഞൻ പദ്മഭൂഷണ് നന്പി നാരായണന്‍റെ ജീവിതം ആസ്പദമാക്കിയ റോക്കട്രി- ദ നന്പി ഇഫക്ടിന്‍റെ വേൾഡ് പ്രീമിയർ മേയ് 19ന് കാൻ ഫിലിം ഫെസ്റ്റിവലിൽ നടക്കും. രാജ്യത്തിന്‍റെ ഔദ്യോഗിക എൻട്രി ആയാണ് ചിത്രം തെരഞ്ഞെടുത്തിരിക്കുന്നതെന്ന് കേന്ദ്രമന്ത്രി അനുരാഗ് താക്കൂർ അറിയിച്ചു.\nഇന്ത്യ-ഫ്രഞ്ച് നയതന്ത്ര സഹകരണം 75 വർഷം പിന്നിടുന്ന അവസരത്തിൽ, ഫിലിം ഫെസ്റ്റിൽ ഇന്ത്യയ്ക്ക് ’കണ്‍ട്രി ഓഫ് ഓണർ’ ബഹുമതി നൽകിയിട്ടുണ്ട്. ഇതാദ്യമായാണ് ഇത്തരത്തിൽ ഒരു രാജ്യത്തെ ആദരിക്കുന്നത്. ഇന്ത്യൻ സിനിമയെയും സംസ്കാരത്തെയും പാരന്പര്യത്തെയും പരിചയപ്പെടുത്തുക എന്നതാണ് ഇതിലൂടെ ലക്ഷ്യമാക്കുന്നത്.\nചിത്രത്തിന്‍റെ സംവിധായകൻ നടൻ ആർ. മാധവനാണ്. മാധവൻ തന്നെയാണ് നന്പി നാരായണനായി അഭിനയിക്കുന്നതും. ജൂലൈ ഒന്നിന് ചിത്രം ലോകമെന്പാടുമുള്ള തിയറ്ററുകളിൽ റിലീസ് ചെയ്യാനിരിക്കെയാണ് വലിയ നേട്ടം സ്വന്തമാക്കിയിരിക്കുന്നത്.\nപ്രമുഖ മലയാളി വ്യവസായിയായ ഡോ. വർഗീസ് മൂലന്‍റെ വർഗീസ് മൂലൻ പിക്ചേഴ്സും, മാധവന്‍റെ ട്രൈകളർ ഫിലിംസും, ഹോളിവുഡ് പ്രൊഡക്ഷൻ കന്പനിയായ 27 വേ ഇൻവെസ്റ്റ്മെന്‍റ്സും ചേർന്നാണ് ചിത്രം നിർമിച്ചിരിക്കുന്നത്.\nവ്യാജമായുണ്ടാക്കിയ ചാരക്കേസിനെ തുടർന്ന് നന്പി നാരായണൻ എന്ന ശാസ്ത്രജ്ഞന്‍റെ വ്യക്തി ജീവിതത്തിലും ഔദ്യോഗിക ജീവിതത്തിലും എന്ത് സംഭവിച്ചു? ഇന്ത്യൻ ബഹിരാകാശ ഗവേഷണത്തെ എങ്ങനെ ബാധിച്ചു?തുടങ്ങിയ കാര്യങ്ങളാണ് ചിത്രം പറയുന്നത്.\nനന്പി നാരായണന്‍റെ ആത്മകഥയായ "ഓർമകളുടെ ഭ്രമണപഥ'ത്തിന്‍റെ രചയിതാവും സംവിധായകനുമായ ജി. പ്രജേഷ് സെൻ ആണ് ചിത്രത്തിന്‍റെ കോ ഡയറക്ടർ.\nവിവിധ ഭാഷകളിൽ റോക്കട്രി റിലീസ് ചെയ്യുന്നുണ്ട്. ഒരേ സമയം ഇംഗ്ലീഷിലും, ഹിന്ദിയിലും, തമിഴിലും ചിത്രീകരിക്കുകയും മലയാളം, തെലുങ്ക്, കന്നഡ ഭാഷകളിലേക്ക് മൊഴിമാറ്റുകയും ചെയ്തിട്ടുണ്ട്. അറബിക്, ഫ്രഞ്ച്, സ്പാനിഷ്, ജർമ്മൻ, ചൈനീസ്, റഷ്യൻ, ജാപ്പനീസ് തുടങ്ങിയ അന്താരാഷ്ട്ര ഭാഷകളിലും ചിത്രം എത്തുന്നു.\nഒരേ സമയം ഏറ്റവും കൂടുതൽ ഭാഷകളിൽ പുറത്തിറങ്ങുന്ന ആദ്യ ഇന്ത്യൻ ചിത്രമായിരിക്കും "റോക്കട്രി- ദ നന്പി ഇഫക്ട്.’ ചിത്രത്തിൽ ഷാരൂഖ് ഖാനും, സൂര്യയും അതിഥി വേഷത്തിൽ എത്തുന്നുണ്ട്. സിമ്രാനാണ് നായിക.\nവിവിധ പ്രായത്തിലുള്ള നന്പി നാരായണനെ അവതരിപ്പിക്കുന്നതിനായി മാധവൻ നടത്തിയ ശാരീരിക മാറ്റങ്ങളും, മേക്ക്ഓവറുകളും ശ്രദ്ധിക്കപ്പെട്ടിരുന്നു. ഫിലിസ് ലോഗൻ, വിൻസന്‍റ് റിയോറ്റ, റോണ് ഡൊനാഷേ തുടങ്ങിയ ഹോളിവുഡ് താരങ്ങളും രജിത് കപൂർ, രവി രാഘവേന്ദ്ര , മിഷ ഖോഷൽ, ഗുൽഷൻ ഗ്രോവർ, കാർത്തിക് കുമാർ തുടങ്ങിയ ബോളിവുഡ് താരങ്ങളും മലയാളി താരം ദിനേഷ് പ്രഭാകറും ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നു.\nഇന്ത്യ, ഫ്രാൻസ്, അമേരിക്ക, കാനഡ, ജോർജിയ, സെർബിയ, റഷ്യ തുടങ്ങിയ രാജ്യങ്ങളിലാണ് സിനിമയുടെ ചിത്രീകരണം നടന്നത്. പ്രമുഖ വിതരണ കന്പനികളായ യുഎഫ്ഒ മൂവീസ്, യാഷ് രാജ് ഫിലിംസ്, എജിഎസ് സിനിമാസ്, ഫാർസ് ഫിലിംസ് എന്നിവരാണ് റോക്കട്രി തിയേറ്ററുകളിൽ എത്തിക്കുന്നത്.